Sarukaara dhekolha adu ufulumun landhoo school staff eh suspend koffi\nސަރުކާރާއި ދެކޮޅަށް އަޑުއުފުލުމުން ލަންދޫ ސްކޫލުގެ މުވައްޒަފަކު ސަސްޕެންޑު ކޮށްފި\n01 ޑިސެމްބަރ 2020 - 14:50:17\n"ރައީސް ޔާމީން އަށް ކުރާ އަނިޔާއާ ދެކޮޅަށް ރާއްޖެ" މިނަމުގައި ކުރިއަށް ގެންދިޔަ އިހުތިޖާޖުގައި ބައިވެރިވުމުން ނ. ލަންދޫ ސްކޫލުގެ މުވައްޒަފަކު ވަޒީފާއިން ސަސްޕެންޑް ކޮށްފިއެވެ.\nމައުލޫމާތު ލިބިފައިވާ ގޮތުގައި ސަސްޕެންޑް ކޮށްފައިވަނީ ލަންދޫ ސްކޫލުގެ މަސައްކަތުގެ މީހެއްގެ ވަޒީފާ އަދާކުރާ މީހެކެވެ. އަދި އިއްޔެ އެޑިއުކޭޝަން މިނިސްޓްރީން ވަނީ އޭނާ ސަސްޕެންޑް ކުރިކަމުގެ ލިއުން ފޮނުވާފައެވެ.\nއެ ލިއުމުގައި ވަނީ، މިދިޔަމަހުގެ 28 ވަނަ ދުވަހު "ސަރުކާރާއި ދެކޮޅަށް އަޑުއުފުލައި ރައީސުލް ޖުމްހޫރިއްޔާ ދަންޖައްސައި މަރާލުމަށް ގޮވާލައި" ކުރިއަށްގެންދިޔަ މުޒާހަރާއެއްގައި އަމަލީގޮތުން ބައިވެރިވެ އެކަމަށް ހިއްވަރުދީފައިވާތީ، 30 ދުވަހުގެ މުއްދަތަށް މުސާރަ ނުލިބޭގޮތަށް އޭނާ އޮފީހަށް ނުކުތުން މަނާކުރުމަށް ކަނޑައަޅާފައިވާ ކަމަށެވެ.\nއަދި އެގޮތަށް ކަނޑައެޅީ ދިވެހި ސިވިލްސާވިސް ގަވާއިދުގެ 2014ގެ 258 ވަނަ ނާދާގެ (ށ)ގެ2ވަނަ ނަމްބަރުގެ ދަށުންނާއި، ސިވިލްސާވިސް ގާނޫނުގެ 46 ވަނަ މާއްދާގެ (ހ) އާއި (ށ) ގެ ދަށުން ކަމަށްވެސް އެލިއުމުގައި ވަނީ ބަޔާންކޮށްފައެވެ.\nއެޑިއުކޭޝަން މިނިސްޓްރީޕީޕީއެމްޕީއެންސީއިދިކޮޅު ކޯލިޝަން\nއޯލެވެލް، އޭލެވެލް ދެން އޮންނާނީ މެއި/ޖޫންގައި


ameen akee khiyaanaah theri eh kamah DR.Jameel sifakoffi\nހެލްތު މިނިސްޓަރ އަބްދުﷲ އަމީނަކީ ޚިޔާނާތްތެރިއެއްކަމަށް ކުރީގެ ނާއިބްރައީސް ޑރ. މުހައްމަދު ޖަމީލު އަހުމަދު ސިފަކުރައްވައިފިއެވެ.\nސީޔާސީ ދާއިރާގައި ޖަމީލުއާއިއެކު މަސައްކަތް ކުރައްވަމުން ގެންދެވި އަމީންގެ ފޮޓޯއެއް ޓުވިޓް ކުރައްވާ ޖަމީލް ވިދާޅުވީ މިފެންނަނީ އަސްލު ހަގީގަތްކަމަށާ ދުނިޔޭގެ ނިސްބަތުން މިވައިރަހާ ދެކޮޅަށް އެންމެބޮޑު ޚަރަދެއްކުރަނީ ރާއްޖެއިންކަމަށެވެ. އަދި އެންމެ ނަތީޖާ ދަށްގައުމަކީވެސް ރާއްޖެކަމަށް ޖަމީލުގެ ޓުވިޓާގައި ވަނީ ވިދާޅުވެފައެވެ.\nކޮވިޑް 19 އާއި ގުޅިގެން އެކުލަވާލާފައިވާ ޓެގް ގްރޫޕްގެ އެންމެ އިސް ބޭފުޅުންނާއި ޕޮލިސްކޮމިޝަނަރ މުހައްމަދު ހަމީދާއި ހެލްތު މިނިސްޓަރ އަބްދުﷲ އަމީން ހިމެނޭ ދެފޮޓޯއެއް ޓުވިޓް ކުރައްވަމުން ޑރ. ޖަމީލު ލިއުއްވާފައިވަނީ މިފެންނަނީ އަސްލު ހަގީގަތްކަމަށާ ދުނިޔޭގެ ނިސްބަތުން އެންމެބޮޑު ޚަރަދެއްކޮށް އެންމެ ނަތީޖާ ދަށްގައުމުކީ މިއީކަމަށް ޖަމީލުގެ ޓުވިޓާގައި ބުނެފައިވެއެވެ.\nޕޯސްމޯޓަމުން މުޅިންވެސް ފެންނަނީ ޚިޔާނާތްތެރިންކަމަށާ މަންޒަރު ސާފްވެއްޖެކަމަށް ޖަމީލުވަނީ ވިދާޅުވެފައެވެ. އަދި ގާބިލްކަމެއް ލީޑާރ ޝިޕެއްވެސް ނެތްކަމަށާ ދެންއޮތީ ސަލާމަތްތެރިކަން ހޯދަން ނުކުތުންކަމަށް ޖަމީލުގެ ޓުވިޓާގައި ހާމަކޮށްފައިވެއެވެ.\nޖަމީލުއާއި އަމީނުއަކީ ގައުމީޕާޓީގައިވެސް އިސްސަފުގައި މަސައްކަތްކުރެއްވި ދެބޭފުޅުންނެވެ.\nކޮވިޑާއިގުޅިގެން ސަރުކާރުން ކުރަމުންދާ މަސައްކަތްތަކަށް ޖަމީލު އަންނަނީ ވަރަށްބޮޑަށް ފާޑުވިދާޅުވަމުންނެވެ.


ފާފައަށް އަރައިގަންނަ މީހަކަށް، އެހެންމީހުންނަށް އެފާފަކުރުމަށް މަނާކުރެވޭނެ ހެއްޔެވެ؟ – DhiSalafiyyah\n“ހެޔޮކަންކަމަށް އަމުރުކުރުމާއި އަދި ނުބައިކަންކަން މަނާކުރުމަށްޓަކައި އެފާފަ ނުކުރާމީހަކަށްވުމަކީ ޝަރުޠެއްނޫނެވެ. ނަމަވެސް އެއްބަޔަކު އަނެއްބަޔަކަށް ފާފަތަކަށް މަނާކުރުން ވާޖިބުވެގެންވެއެވެ. މުސްލިމުންނަށް އެންމެފުރިހަމަ ނަމޫނާއަކަށް ނުވެވުނަސް ހެޔޮކަންކަމަށް އަމުރުކުރުމަކީ ވާޖިބުވެގެންވާ ކަމެކެވެ. އަދި ފާފައަށް އަރައިގަނެވުނު ކަމުގައިވިޔަސް ނުބައިކަންކަން މަނާކުރުމަކީވެސް ލާޒިމުވެގެންވާ ކަމެކެވެ.\nމާނައީ: “ފަހެ ތިޔަބައިމީހުންގެ ތެރެއިން މީހަކަށް މުންކަރެއް(ނުބައިކަމެއް) ފެނިއްޖެނަމަ އެމީހެއްގެ އަތުން އެކަމެއް މަނާކުރާހުށިކަމެވެ. ފަހެ އެކަމަށް ކުޅަދާނަނުވެއްޖެނަމަ އެމީހެއްގެ ދުލުންނެވެ.(ދުލުން މަނާކުރާށެވެ. އަދި އެކަމަށް ކުޅަދާނަ ނުވިނަމަ އެމީހެއްގެ ހިތުންނެވެ.(ހިތުން ކުށްވެރިކުރާށެވެ). އަދި އެއީ އީމާންކަމުގެ އެންމެ ދެރަމިންވަރެވެ.” (ރިވާކުރެއްވީ މުސްލިމް: 49)\nފާފަކުރާމީހާ ފާފައަށް އަރައިގަންނަ މީހަކަށްވާއިރު، އެހެން މީހުންގެ ކިބައިން އެފާފަ މަނާކުރާނީ ކިހިނެއްހެއްޔެވެ؟\nއޭނާގެ މައްޗަށް އޭނާގެ ޢަމަލާއި ބަސް ޙިލާފުވުން ދެމިގެންދިޔަކަމުގައި ވިޔަސް، އެހެންމީހުންނަށް އެކަން މަނާކުރުން ވާޖިބުވެގެންވާނެއެވެ. ފާފައަކަށް އަރައިގަންނަމީހާއަށް އެހެން މީހަކު އެފާފައަށް އަރައިގަންނަ މަންޒަރު ފެނި (ހަނުހުރެއްޖެނަމަ)، އޭނާ ދެ ފާފައަކަށް އަރައިގެންފިއެވެ. އެއީ އެކަން ކުރުމުގެ ފާފަޔާއި އަދި އޭނާނޫން އެހެންމީހަކު އެކަން ކުރުމުން އެކަމަށް ހަނުހުރުމުގެ ފާފައެވެ. އަދި އެހެންމީހުންނަށް އެކަން މަނާކުރި މީހާ، އޭނާއަށް ހަނުހުރުމުގެ ފާފަ ކެނޑިއްޖެއެވެ. އަދި އޭނާގެ މައްޗަށްވަނީ އެކަން ކުރުމުގެ ފާފައެވެ.\nއެފަދަމީހުންގެ ފާފަކުރުން ހުއްޓުވުމަށް ﷲ (ސުބުޙާނަހޫ) މަލާމާތުގެ ބަސްފުޅު ވަޙީކުރައްވާފައިވެއެވެ.\n(أَتَأْمُرُونَ النَّاسَ بِالْبِرِّ وَتَنسَوْنَ أَنفُسَكُمْ وَأَنتُمْ تَتْلُونَ الْكِتَابَ ۚ أَفَلَا تَعْقِلُونَ ) (2)\nމާނައިގެ ތަރުޖަމާއީ:” ތިޔަބައިމީހުން ފޮތް(ތައުރާތު)ކިޔަވަމުންދާ ޙާލު، ތިޔަބައިމީހުންގެ އަމިއްލަނަފުސުތަކުގެ މަތީން ހަނދާން ނައްތާލައި، އެހެންމީހުންނަށް ހެޔޮަކަންތައްތައް ކުރުމަށް އަމުރުކުރަނީހެއްޔެވެ؟ ތިޔަބައިމީހުން ހޭނުޖެހެނީހެއްޔެވެ؟”\nނުބައިކަމެއް ފެނި އޭނާގެ ބަސް އެމީހުން ނާހާނެކަން އެނގޭތީ ހަނުހުންނަ މީހާއާ ބެހޭގޮތުން އިމާމު އަޙުމަދުގެ ކިބައިން އަބޫ ޙާރިޘު ސުވާލުކުރެއްވުމުން ޖަަވާބުދެއްވިއެވެ. “ފަހެ މުންކަރެއް (ނުބައިކަމެއް) ފެނިއްޖެނަމަ އެމީހަކަށް ވީގޮތަކުން އެކަން މަނާކުރާހުށިކަމެވެ.”\nނުބައިކަމަކަށް އަރައިގަންނަ މީހަކާއި އެއްކޮށްއުޅޭމީހާ، އޭނާގެ މައްޗަށް އެކަން މަނާނުކޮށްފި ކަމުގައިވާނަމަ، އޭނާއަށް އެކަންކުރުމަށް އެހީތެރިވެއްޖެއެވެ. އެއީ އޭނާގެ އެކުވެރިޔާ އެފާފަކުރުމަށް ދޫކޮށްލުމުންނެވެ. އަދި ފާފައަކަށް ހަނުހުރުމަކީ އެފާފައެއް ކުރުމަށް ހިތްތަކަކަށް ކޮށްދެވޭ ޒީނަތެކެވެ.( ހިތްވަރެކެވެ.)” (3)\n(1) رواه مسلم: 49\n(2) سورة البقرة: 44\n(3)މަދީނަތުއްނަބަވިއްޔާގެ މަސްޖިދުއްނަބަވީގެ އިމާމު އަދި ޚަޠީބު ޑރ. ޢަބްދުލްމުޙުސިނު އަލްޤާސިމު ލިޔުއްވާފައިވާ “الأمر بالمعروف والنهي عن المنكر أصل من أصول الدين” (ހެޔޮކަންކަމަށް އަމުރުކުރުމާއި ނުބައިކަންކަން މަނާކުރުމަކީ ދީނުގެ އަޞްލުގެ ތަކުގެ ތެރެއިން އަޞްލެކެވެ) މިފޮތުން ނެގިފައިވާ މައުޟޫއެކެވެ.


ރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް! ރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް!\nބަޔަކު ޕީސީއާރް ޓެސްޓު ހަދަން ސާމްޕަލް ދެނީ /ފައިލް ފޮޓޯ: ޕީއެސްއެމް ނިއުސް\nރާއްޖެއިން ކޯވިޑް ޖެހުނު މީހުންގެ ޢަދަދު 86000 އިން މައްޗަށް އަރައިފިއެވެ.\nއެޗް.ޕީ.އޭގެ ތަފާސް ހިސާބުތައް ދައްކާގޮތުން ފަހަކަށް އައިސް އެންމެ ގިނަ މީހުން މި ބައްޔަށް ޕޮޒިޓިވްވަމުން ދަނީ އަތޮޅުތަކުންކަން ފާހަގަކޮށްލެވެއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން ޢާއްމުކޮށްފައިވާ އެންމެފަހުގެ ތަފާސް ހިސާބުތައް ދައްކާގޮތުން ފާއިތުވި 24 ގަޑިއިރުތެރޭގައި 111 މީހަކު ވަނީ ކޯވިޑަށް ޕޮޒިޓިވްވެފައެވެ. މީގެތެރޭގައި ހިމެނެނީ މާލެ ސަރަޙައްދުން ޕޮޒިޓިވްވި 13 މީހުންނާއި، އަތޮޅުތަކުގެ ރަށްރަށުން ޕޮޒިޓިވްވި 84 މީހުންނެވެ. އަދި ރިސޯޓްތަކުން ޕޮޒިޓިވްވި 14 މީހަކުވެސް މީގެތެރޭގައި ހިމެނެއެވެ.\nއަލަށް ބައްޔަށް ޕޮޒިޓިވްވި މީހުންނާއެކު ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދުވަނީ 86088އަށް އަރާފައެވެ. ރާއްޖޭގައި ޕޮޒިޓިވްވާ މީހުންގެ ޢަދަދުތައް ދާދި އެއްވަރެއްގައި ހިފެހެއްޓިފައިވާއިރު، ބައްޔަށް ފަރުވާ ހޯދަމުންދާ މީހުންގެ ޢަދަދުވެސް ވަނީ ދަށަށް ދާން ފަށާފައެވެ. އެގޮތުން މިވަގުތު މި ބައްޔަށް ފަރުވާ ހޯދަމުންދަނީ 1251 މީހުންނެވެ. މީގެ ތެރެއިން މެޑިކަލް ފެސިލިޓީތަކުގައި އެޑްމިޓްކޮށްގެން ފަރުވާދެމުން އަންނަނީ 17 މީހަކަށެވެ.\nވޭތުވެދިޔަ 24 ގަޑިއިރު މިބަލިން 68 މީހުން ވަނީ ރަނގަޅުވެފައެވެ. މިއާއެކު ބަލިން ރަނގަޅުވި މީހުންގެ ޢަދަދުވަނީ 84587 އަށް އަރާފައެވެ. އަދި ބަލި ދެނެގަތުމަށް ވޭތުވެދިޔަ 24 ގަޑިއިރުގެ ތެރޭގައި 4،614 ސާމްޕަލެއް ވަނީ ކޯވިޑަށް ޓެސްޓުކޮށްފައެވެ. މިބަލީގައި މިހާތަނަށް 237 މީހުން ރާއްޖޭގައި ވަނީ ނިޔާވެފަވެއެވެ.\n14000 އަށްވުރެ ގިނަ މީހުން ބޫސްޓަރ ޑޯޒް ޖަހައިފި\nއިތުރު 100 މީހުން ކޯވިޑަށް ޕޮޒިޓިވްވެއްޖެ


SunOnline: Mausoom aai Azim ge suspension uvaalaifi\nމައުސޫމް އާއި އާޒިމްގެ ސަސްޕެންޝަން އުވާލައިފި\nއައިޝަތު ފަރީޙާ 23 Apr 2019, 11:33\nއެމްއެމްޕީއާރުސީގެ ހިޔާނާތުގެ މައްސަލައާ ގުޅިގެން ގޭގައި މަޑުކުރައްވަން އެންގެވި ފެންކުންފުނީގެ ޗެއާމަން އަހުމަދު މައުސޫމާއި އައިލެންޑް އޭވިއޭޝަންގެ ބޯޑު މެންބަރު އަބްދުﷲ އާޒިމްގެ ސަސްޕެންޝަން އުވާލައިފި އެވެ.\nއެ ދެބޭފުޅުންގެ ސަސްޕެންޝަން އުވާލުމާ ޢެކު ވަޒީފާ އަށް ނިކުންނަވަން ފެއްޓެވީ މިއަދު އެވެ.\nމައުސޫމް ގޭގައި މަޑުކުރައްވަން އެންގެވީ އެމްއެމްޕީއާރުސީގެ ހިޔާނާތުގެ ފައިސާ އޭނާގެ ހިއްސާ އޮންނަ ކުންފުންޏެއްގެ އެކައުންޓަށް ޖަމާވެފައިވާތީ އެވެ. ނަމަވެސް މައުސޫމު ވިދާޅުވީ އޭނާ އަކީ އެ ކުންފުނި ދުވަހުން ދުވަހަށް ހިންގުމުގައި އެއްވެސް ޒިންމާއެއް ނަންގަވާ ބޭފުޅެއް ނޫން ކަމަށާއި ކުންފުނި ހިންގަވަނީ އެ ކުންފުނީގެ މެނޭޖިން ޑިރެކްޓަރު ކަމަށެވެ. އަދި އޭނާ އަކީ ކުންފުނީގެ ހިއްސާދާރެއް ކަމަށެވެ.\nއެމްއެމްޕީއާރުސީގެ ހިޔާނާތުގެ ރިޕޯޓުގައި ބުނެފައި ވަނީ ގ. ޕްލެޒެންޓް ވޭވްސް އަހުމަދު މައުސޫމުގެ ހިއްސާ އޮންނަ ސީޖީޓީ ޕްރައިވެޓް ލިމިޓެޑުގެ އެކައުންޓަށް ހިޔާނަތުގެ ފައިސާ އިން އަށް ލައްކަ ޑޮލަރު ޓްރާންސްފާ ކޮށްފައިވާ ކަމަށެވެ.\nއާޒިމް ސަސްޕެންޑު ކުރީ، އޭނާގެ އެކައުންޓަށް އެސްއޯއެފގެ އެކައުންޓުން ފައިސާ ޖަމާކޮށްފައިވާކަމަށް ތަހުގީގު ރިޕޯޓުގައި ބުނެފައިވާތީ އެ މައްސަލަ ބެލުމަށެވެ.\nމިދިޔަ ހަފުތާގެ ހޯމަ ދުވަހު އެންޓި ކޮރަޕްޝަން ކޮމިޝަނުން މައުސޫމަށް ފޮނުވި ސިޓީއެއްގައި ބުނީ، އެ ކޮމިޝަނުން މައުސޫމްގެ މައްސަލައެއް ބަލަމުން ނުދާ ކަމަށެވެ.\nއެމްއެމްޕީއާރުސީ ރިޕޯޓާ ގުޅިގެން ޔޫތު، ސްޕޯޓްސް އެންޑް ކޮމިޔުނިޓީ އެމްޕަވާމެންޓް އަހުމަދު މަހުލޫފާއި ޕްލޭނިން މިނިސްޓްރީގެ ސްޓޭޓު މިނިސްޓަރު އަކުރަމް ކަމާލުއްދީން ގޭގައި މަޑުކުރައްވަން އެންގެވުމަށް ފަހު މިިދިޔަ ހަފްތާ އެ ދެބޭފުޅުންގެ ސަސްޕެންޝަން ވަނީ އުވާލައިފަ އެވެ.\nމި ސަރުކާރަކީ ކޮރަޕްޝަނުގެ އަމަލުތަކަށް ޒީރޯ ޓޮލަރެންސް ދޭނެ ސަރުކާރެއް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ ވިދާޅުވެފަ އެވެ.


އެހެން ބަޔަކަށް ފްލެޓު ދޭންވާނީ މާލެ މީހުންނަށް ދީފައި: ސަރަނގު އާދަމް މަނިކު – Dhen.mv\nއެހެން ބަޔަކަށް ފްލެޓު ދޭންވާނީ މާލެ މީހުންނަށް ދީފައި: ސަރަނގު އާދަމް މަނިކު\nJanuary 9, 2020 - 12:09 pm\nމާލޭގައި އަޅާ ފްލެޓުތައް އެހެން ބަޔަކަށް ދޭންވާނީ މާލޭގައި ބޯހިޔާވަހިކަން ބޭނުން ވެފައިވާ މާލޭ ރައްޔިތުންނަށް ފްލެޓު ދިނުމަށް ފަހު ކަމަށް ސަރަނގު އާދަމް މަނިކު ވިދާޅުވެއްޖެއެވެ.\nސަރަނގޭ ވަނީ އަންނަ އޭޕްރީލް މަހު ބާއްވާ ކައުންސިލް އިންތިޚާބުގައި މާލޭގެ މޭޔަރު ކަމަށް ވާދަކުރަން ނިންމާފައެވެ. އޭނާ ވަނީ މީގެ ކުރިން ވެސް މާލެ ސިޓީ މޭޔަރުކަން ކުރިން ކުރައްވާފައެވެ.\nސީއެންއެމްގެ ޕްރޮގްރާމެއްގައި ވާހަކަ ދައްކަވަމުން ސަރަނގޭ ވިދާޅުވީ، މާލެ އަކީ މާލެ މީހުންގެ ތަނެއް ކަމަށާއި މާލޭ ރައްޔިތުން މާލޭގައި ދިރިއުޅެނީ ވަރަށް ނިކަމެތި ހާލެއްގައި ކަމަށެވެ. އަދި މިއީ އެ ރައްޔިތުން މިއަދު އުޅެން ޖެހޭ ހާލު ނޫން ކަމަށް ވެސް ވިދާޅުވިއެވެ.\nއޭނާ ވަނީ ކުރީގެ ރައީސް ޔާމީންގެ ވެރިކަމުގައި އުޅޭ ވަޒީފާއަށް ބަލާފައި ފްލެޓު ދިނުމުގައި އިސްކަން ދޭން ނިންމި ނިންމުމަށް ފާޑުވިދާޅުވެފައެވެ. އެގޮތުން ސިފައިންނާއި ޓީޗަރުން އަދި ނަރުހުން ފަދަ ގައުމީ ޚިދުމަތުގައި ތިބޭ މީހުންނަށް ފްލެޓު ދޭން ނިންމި ނިންމުމަކީ ދުނިޔޭގެ އެއްވެސް ތަނެއްގައި އަމަލު ކުރާ ގޮތެއް ނޫން ކަމަށް ބުނެފައިވެއެވެ.\n"މިތަންތަނުގައި [ފްލެޓްތަކުގައި] މިއުޅެނީ ސީދާ 100 ޕަސެންޓް މާލޭ މީހުންނެއް ނޫން. އެމީހުންނަށްވެސް ފުލެޓް ދޭން ޖެހޭނެ. ލިބެންވެސް ވާނެ. އެކަމަކު އެމީހަކު ވަޒީފާ އަދާކުރާ ތަނަކުން އެމީހަކަށް ބޯހިޔާވަހިކަން ދޭންޖެހޭނެ ކަމަކަށް ނުދެކެން،" އޭނާ ވިދާޅުވިއެވެ.\nމާލޭގެ ރައްޔިތުންނަށް ދިމާވެފައިވާ އެންމެ ބޮޑު ގޮންޖެހުމަކީ ބޯހިޔާވަހިކަމުގެ ދަތިކަން ކަމަށާއި އޭނާ މަސައްކަތް ކުރާނީ މޭޔަރު ކަމަށް ހޮވިއްޖެނަމަ އެކަން އިސްލާހު ކުރުމަށް ކަމަށް ބުންޏެވެ.


vnews - Bangladesh ge zuvaan5football kulhuntherin gen'bigen maruvejje\nއެކުވެރިކަމުގެ މެޗެއް ކުޅުމަށްފަހު ކޯރަށް އެރުނު ބަނގްލަދޭޝްގެ ޒުވާން5ފުޓްބޯޅަ ކުޅުންތެރިން ގެނބިގެން މަރުވެއްޖެ\nކޯރަށް ގެނބުނު ކުދިން ހޯދުމުގެ މަސައްކަތް އިއްޔެ ހަވީރު ކުރަމުންދިޔައިރު، ކޯރުގެ އައްސޭރިއަށް އާންމުން ޖަމާވެފައި:\nބަނގްލަދޭޝްގައި، އާޖެންޓީނާއާއި ބްރެޒިލްއަށް ސަޕޯޓްކުރާ ޒުވާން ފުޓްބޯޅަ ކުޅުންތެރިންގެ މެދުގައި ކުޅުނު އެކުވެރިކަމުގެ މެޗަކަށްފަހު، ފެންވަރަންވެގެން ކޯރަކަށް އެރުނު ޒުވާން5ކުޅުންތެރިޔަކު ގެނބިގެން މަރުވެއްޖެއެވެ.\nއައްސޭރިފަށުގެ ޓައުނެއް ކަމަށްވާ ޗޮކޮރިއާގައި އިއްޔެ ކުޅުނު އެކުވެރިކަމުގެ މެޗަށްފަހު ބައެއް ކުޅުންތެރިން ގައި ދޮންނަން އެރުނީ، އެހިސާބުގައި އޮންނަ މަޓަމުހުރި ނަމަކަށްކިޔާ ކޯރަކަށެވެ. އެކޯރަކީ ވަރަށް ފުން ކޯރެއް ކަމަށް ވެއެވެ.\nކޯރަށް ގެނބުނު ކުޅުންތެރިންގެ ތެރެއިން އެއްކުއްޖަކު ސަލާމަތް ކޮށްފައިވާއިރު، މަރުވެފައިވާ ފަސް ކުޅުންތެރިންގެ ހަށިގަނޑު، އެ ހާދިސާ ހިނގިތާ ހަގަޑިއިރުފަހުން ފުލުހުންވަނީ ކޯރުން ނަގާފައެވެ.\nއެހިސާބުގެ ފުލުހުންގެ ވެރިޔާ ބަޚްޓިއަރުއްދީން ޗައުދަރީ ވިދާޅުވީ، އެކުވެރިކަމުގެ ފުޓްބޯޅަ މެޗް ކުޅުނީ، ސްކޫލެއްގެ ދަރިވަރުންގެ މެދުގައި ކަމަށެވެ. އެއީ ބްރެޒިލްއާއި އާޖެންޓީނާއަށް ސަޕޯޓްކުރާ ކުދިން ދެބަޔަކަށް ބަހާލައިގެންނެވެ.\nއެގޮތުން، މެޗަށްފަހު ފެންވަރަން ކޯރަށް އެރުނީ ހަ ކުޅުންތެރިން ކަމަށް ބަޚްޓިއަރުއްދީން ޗައުދަރީ ވިދާޅުވިއެވެ.\n"އެކުދިން އެރުނު ހިސާބަކީ ކޯރުގެ ވަރަށް ފުން ސަރަހައްދެއް. އަޅުގަނޑުމެން އެއްކުއްޖަކު ސަލާމަތްކުރިން. މަރުވެފައިވާ ފަސްކުދިންގެ ހަށިގަނޑު ފަހުންވަނީ ފެނިފައި. މަރުވި ފަސް ކުދިންގެ ތެރޭގައި ދެބެއިންވެސް ހިމެނޭ" ޗައުދަރީ ވިދާޅުވިއެވެ.\nމިހާދިސާގައި ގެނބިގެން މަރުވި ފަސްކުޅުންތެރިންގެ ޖަނާޒާގެ ކަންތައްތައް މިއަދު ބާއްވާފައި ވާއިރު، ޖަނާޒާގައި އެތައްހާސް ބަޔަކު ބައިވެރިވިއެވެ.\n160 މިލިއަން މީހުންގެ އާބާދީއެއް ހިމެނޭ ބަނގްލަދޭޝްއަކީ މައިގަނޑުގޮތެއްގައި ކްރިކެޓަށް ލޯބިކުރާ ގައުމެކެވެ. ދުނިޔޭގެ ފުޓްބޯޅަ ޖަމްއިއްޔާ، ފީފާއިން 202 ގައުމު ރޭންކް ކޮށްފައިވާއިރު، ފުޓްބޯޅައިގެ ރޭންކިންގައި ބަނގްލަދޭޝް އޮތީ 197 ވަނައިގައެވެ.\nއެހެން ނަމަވެސް، ކޮންމެ ހަތަރު އަހަރަކުން އެއްފަހަރު އަންނަ ވޯރލްޑް ކަޕާ ދިމާކޮށް ފުޓްބޯޅައިގެ ފޯރި ބަނގްލަދޭޝްގައި އާލާވެގެންދެއެވެ. ޓީމުތަކަށް ސަޕޯޓްކުރުމުގެ ގިނަ ހަރަކާތްތައް ހިންގައެވެ.\nބަނގްލަދޭޝްގެ ގިނަ ޒުވާނުން ސަޕޯޓްކުރަނީ އާޖެންޓީނާއަށާއި، ބްރެޒިލްއަށެވެ. އެހެންވެ، މިފަހަރުގެ ވޯރލްޑް ކަޕާ ދިމާކޮށް އެދެ ޓީމުގެ ދިދަތަކުން ބައެއް ސަރަހައްދުތަކުގެ މަގުތައްވެސް އޮތީ ފުރާލާފައެވެ. އަދި އެބަޔަކު ތާއީދުކުރާ ޓީމުގެ ޝަރަފްގައި، އެ ގައުމުގެ ދިދަ ހިފައިގެން ބޮޑެތި ހިނގާލުންތައްވެސް ބާއްވާފައި ވެއެވެ.\nއައްސޭރިފަށުގެ އެހެން ރަށެއްގައި މިގޮތަށް ބޭއްވި ހިނގާލުމެއްގެ ތެރޭގައި ވާދަވެރި ސަޕޯޓަރުންގެ މެދުގައި ހިނގި ކުރިމަތިލުންތަކެއް ހުއްޓުވީ ފުލުހުންނެވެ. އޭގެފަހުން ދިދަ ހިފައިގެން ހިނގާލުންތައް ބޭއްވުން މަނާވެސް ކުރިއެވެ.


EURO 2020 - Team Profile: Switzerland\nޔޫރޯ 2020 – ޓިމް ޕްރޮފައިލް: ސްވިޒަލެންޑް\nޝާއިޢުކުރީ: ޙަންނާން ޖޫން 10, 2021, 06:16\nމިއީ ސްވިޒަލޭންޑް ޔޫރޯގައި ވާދަކުރާ ހަތަރު ވަނަ ފަހަރެވެ. އެ ގައުމު އެންމެ ފުރަތަމަ ޔޫރޯގައި ވާދަކުރީ 1996 ވަނަ އަހަރެވެ. އޭގެ ފަހުން 2004 އަދި 2008 ވަނަ އަހަރުގެ ޔޫރޯގައި ވާދަކުރިއެވެ. ނަމަވެސް މި ދެ މުބާރާތުގެވެސް ގުރޫޕް ސްޓޭޖުން ވަނީ ކަޓާފައެވެ. އެންމެ ފަހުން ފްރާންސްގައި 2016 ވަނަ އަހަރު ބޭއްވުނު މުބާރާތުގައިވެސް ވާދަކުރިއެވެ. އެފަހަރުގެ މުބާރާތުގައި އެޓީމު ވަނީ ކުއާޓާ ފައިނަލަށް ދަތުރުކޮށްފައެވެ. މިއީ ސްވިޒަލެންޑް އިން ޔޫރޯގައި މިހާތަނަށް ހޯދި އެންމެ ބޮޑު ކާމިޔާބީއެވެ.\nޔޫރަޕްގެ ކޮލިފައިންގެ ގުރޫޕް ޑީގައި ސްވިޓްޒަލޭންޑަށް ލިބުނީ އެއްވަނަ އެވެ. ދެ ވަނައިގައި އޮތް ޑެންމާކް އާއި ސްވިޓްޒަލޭންޑް ޕޮއިންޓްގެ ގޮތުން މާ ބޮޑު ތަފާތެއް ނެތެވެ. މި ދެ ޓީމުގެ ދެމެދުގައި އޮތީ އެންމެ ޕޮއިންޓެއްގެ ތަފާތެވެ. ސްވިޒަލްނެޑް ކޮލިފައިންގައި ކުޅުނު 8 މެޗުގެ ތެރެއިން5މެޗުން ވަނީ މޮޅުވެފައެވެ.2މެޗުން އެއްވަރުވި އިރު އެއް މެޗުން ވަނީ ބަލިވެފައެވެ. އެގައުމުން ގުރޫޕުގެ އެއްވަނަ ހޯދީ 17 ޕޮއިންޓާއި އެކުގައެވެ.\nވްލަޑިމިއާ ޕެޓްކޮވިޗް ވަނީ މީގެ ކުރިން ސްވިޓްޒަލޭންޑްގެ މަޝްހޫރު ކްލަބުތަކަށް ކޯޗުކޮށްދީފަ އެވެ. އޭގެ ތެރޭގައި ޔަންގް ބޯއީސް އާއި ސިއޯން ހިމެނެ އެވެ. އޭގެ އިތުރުން އިޓަލީގެ ލާޒިއޯ އަށް ވެސް ކޯޗުކޮށްދިނެވެ. ލާޒިއޯއާ އެކު ހޭދަކުރި ދެ ސީޒަންގައި އޭނާ ވަނީ އިޓާލިއަން ކަޕް ކާމިޔާބުކޮށްފަ އެވެ. ޕެޓްކޮވިޗް ސްވިިޓްޒަލޭންޑްގެ ޓީމާ ހަވާލުވީ 2014 ގަ އެވެ.\nގްރަނިޓް ޝާކާ: އާސެނަލް އަށް ކުޅެމުން އަންނަ ޝާކާ އަކީ ސްވިޓްޒަލޭންޑް ޓީމުގައި މި ވަގުތު ހުރި އެންމެ ތަޖުރިބާކާރު އަދި އެންމެ މުހިންމު އެއް ކުޅުންތެރިޔާ އެވެ. ޝާކާ ފުރަތަމަ ވިދާލީ ޖަރުމަން ލީގުގަ އެވެ. އެގޮތުން ބޮރޫޝިއާ މޮންޗެންގްލަޑްބަކް އަށް ކުޅުމަށް ފަހު، އާސެނަލް އަށް ބަދަލުވީ 2016 ވަނަ އަހަރެވެ. އުމުރުން 29 އަހަރުގެ ޝާކާ ސްވިޓްޒަލޭންޑްގެ ޤައުމީ ޓީމަށް 2011 ގައި ކުޅެން ފަށައި މިހާތަނަށް 94 އަށް ވުރެ ގިނަ މެޗު ކުޅު 12 ލަނޑު ޖަހައިދީފައިވެއެވެ.\nގުރޫޕް އޭގެ ފޭވަރިޓަކީ އިޓަލީ އެވެ. އިޓަލީގެ ފަހަތުން ދެވަނަ ބުރުގެ ޖާގައަކަށް ވާދަކުރާނެ ކަމަށް ބެލެވެނީ ސްވިޓްޒަލޭންޑާއި ތުރުކީ އެވެ. އެހެންކަމުން، ގުރޫޕްގައި މި ދެ ޓީމު ބައްދަލުކުރާ މެޗަކީ ދެވަނަ ބުރުގެ ޖާގައެއް ހޯދަން މުހިންމު މެޗަކަށް ވާނެ އެވެ.\n12 ޖޫން- ސްވިޒަލެންޑް- ވޭލްސް\n16 ޖޫން- ސްވިޒަލެންޑް- އިޓަލީ\n20 ޖޫން- ސްވިޒަލެންޑް- ތުރުކީ


Covidah miadhu 370 meehun positive | Jazeera\tމިއަދު ކޮވިޑަށް 370 މީހުން ޕޮޒިޓިވް - Jazeera\nމިއަދު ކޮވިޑަށް 370 މީހުން ޕޮޒިޓިވް\nއިބްރާހިމް މުޢާން އަބްދުﷲ June 8, 2021 620 views0\nފާއިތުވި 24 ގަޑިއިރުތެރޭގައި ކޮވިޑަށް ޕޮޒިޓިވްވެފައިވަނީ 370 މީހެކެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފައިވާ މައުލޫމާތުތައް ދައްކާގޮތުން ރާއްޖޭގެ އެކި ކަންކޮޅުތަކުން ފާއިތުވި 24 ގަޑިއިރުތެރޭގައި 4،263 ސާމްޕަލް ނަގާފައިވެ އެވެ. އޭގެތެރެއިން އެންމެ ގިނަ ބަޔަކު ޕޮޒިޓިވްވެފައިވަނީ މާލެ ސަރަހައްދުންނެވެ.\nގްރޭޓާ މާލެ ސަރަހައްދުން - 217 ކޭސް\nއަތޮޅުތެރެއިން - 148 ކޭސް\nރިޒޯޓުތަކުން -4ކޭސް\nރާއްޖޭގައި މިވަގުތު ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 17،461 އަށް ދައްވެފައެވެ. މީގެތެރެއިން ހޮސްޕިޓަލުތަކުގައި ފަރުވާ ދެވެމުން އަންނަ މީހުންގެ އަދަދުވެސް ވަނީ 152 އަށް ދައްވެފައެވެ.\nމިއަދާ ހަމަޔަށް އެޗްޕީއޭގެ ތަފާސްހިސާބުތައް ދައްކާގޮތުން 68،872 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި މިހާތަނަށް 51،213 މީހުން ބަލިން ރަނގަޅުވެފައިވާއިރު، ބަލީގައި 189 މީހަކު ދުނިޔެ ދޫކޮށްފައިވެއެވެ.\nކޮވިޑް ރާއްޖޭގައި ބާރު ދުވެއްޔެއްގައި ފެތުރެމުން އައުމާއި ގުޅިގެން މިއަދު އެޗްޕީއޭއިން ވަނީ މިއަދު ކޮވިޑް ފެތުރޭ މިންވަރު ކޮންޓްރޯލުކުރުމަށްޓަކއި އިތުރު ފިޔަވަޅުތަކެއް އަޅާފއެވެ. އެގޮތުން 12 މޭއިން ފެށިގެން ގްރޭޓާ މާލެ ސަރަހައްދުގައި ހަވީރު 16:00 ފެށިގެން ހެންދުނު 08:00 ކާފިއުގެ ވަގުތު ވަނީ ދިގުކޮށްފައެވެ.\nމީގެއިތުރުން މިސްކިތްތަކުގައި ޖަމާއަތުގައި ނަމާދުކުރުން ހުއްޓާލުމަށް އަންގާފައިވާއިރު، ރެސްޓޯރެންޓުތަކާއި، ކެފޭތަކުގައި ތިބެގެން ކެއުން މަނާކޮށްފައިވެއެވެ.


Kulhudhuffushi sagaafathuge therein roadha ah thayaaru vun: ehaaraai, mihaaru\nކުޅުދުއްފުށީ ޓްރެކް ސަރަހައްދުގައި ކުދި ބަޔަކު މޫދަށް އެރެނީ، ރޯދައަށް ތައްޔާރުވުމުގެ ގޮތުން އާދަކާދައިގެ ތެރެއިން ވަރަށް ގިނަ ބަޔަކު ރޯދަމަސް ފެށެން އެއްދުވަހަށްވުމުން މޫދަގޮސް އުޅޭ--\nރޯދަ މަހަށް ތައްޔާރުވުމޭ ބުނުމުން އެންމެ ފުރަތަމަ ހަނދާނަށް އަންނަނީ ކޮންކަމެއްހެއްޔެވެ؟ އެންމެ ދުރު ހަނދާނަށްވެސް ކުލަޖެހޭ މަންޒަރަކީ ޒަމާނުންސުރެ ކުޅުދުއްފުއްޓަކީ ވަރަށް ފޯރީގައި، ހާއްސަކޮށް ރޯދަމަަހަށް ތައްޔާރުވާ ބައެއްކަމެވެ. ޒަމާނަށް އައި ތަަރައްގީއާއެކު ބޭނުން ނުވިނަމަވެސް އެއިރުގެ އާދަކާދަ މިހާރު ގާތްގަނޑަކަށް އެއްކޮށް ނެތިގެން ހިނގައްޖޭ ބުނުމަކުން ދޮގަކަށް ނުވާނެއެވެ.\nއޭރު ވަރަށް ފައްކާ. ވަރަށް ކަންތައްތައް ކުރަން. ގޯއްޗަށް ދޮންވެލިލައި ބޯފޮޅި ފިހެ…" އުމުރުން ދުވަސް ވީ މީހަކާ ސުވާލު ރޯދައަށް ތައްޔާރުވުމަށް އެއިރު ކަންކުރާގޮތް ކިޔައިދިނެވެ.\nބޮޑު އަށީގެ މަޅުތައް ދޮވުންވެސް އޮންނާނެ.. ބަދިގޭ ތެލިތަކުގައި ޖަހާ ފިޔަންތައްވެސް ދޮންނަން. ދުމަށިމަތީ ހުންނަ އޮށިތައްވެސް ސާފުކުރަން. ބައެއް ގޭގެއިން މޫދަށްވެސް ގެންދާނެ"\nކުރީ ޒަމާނުގައި ރޯދަ އަށް ބޯދޮވުމަކީ ވަރަށް ފޯރީގައި އޮންނަ ކަމެކެވެ. އެއީ އެންމެ ދުވަހެއްގެވެސް ކަމެއް ނޫނެވެ. ރޯދައަށް “ހަނދުބަލަން” ކައިރިވުމުން މިބުނާ ކަންތައްތައް ވަރަށް ފޯރީގައި ކުރުން އޮވެއެވެ. ހަމައެހެންމެ މިޒަމާނުގައިވެސް ރޯދައަށް ބޯދޮވުމޭ ނުކީ ކަމުގައިވިޔަސް ހަމަ އެފަދަ ކަންތައްތަކެއް ކުރެއެވެ. ތަފާތަކީ ޒަމާނަށާއި ދިރިއުޅުމުގެ ވައްޓަފާޅިއަށް އައި ބަދަލު ތަކެއްގެ ސަބަބުން އެކަންތައްތައް ކުރާގޮތް ތަފާތުވުމެވެ.\nމުސްކުޅިވެރިންގެ ވާހަކައިން އެނގުން ގޮތުގައި ރޯދައަށް ހަނދުބަލަން ހަފްތާއަކަށް ވުމުން މެދު ގޯތިތެރެ ހިމެނޭނެހެން ދޮންވެލި ލައި ގޭތެރެ ޒީނަތްތެރިކުރެއެވެ. އަދި ބޮޑުއަށީގެ މަޅުތަކާއި، ބަދިގޭގައި ގެންގުޅޭ ފިޔަންތައް ދޮވެއެވެ. އަދި ދުމަށި މަތީ ގައި ހުންނަ އޮށިތައް ސާފުކުރެއެވެ. މިތަކެތި ދޮންނަން ގިނަފަހަރު ދަނީ މޫދަށެވެ.\nރޯދައަށް ތައްޔާރުވުމުގެ އެންމެ ފޯރިގަދަ ބުރު ފެށޭނީ ހަނދުބަލާ ދުވަހުގެ މެންދުރުފަހުން ފެށިގެންނެވެ. އެގޮތުން އެންމެ ފާހަގަ ކޮށްލެވެނީ އަޅީގައި ފެންކައްކައިގެން ‘އަޅިފެން’ ފުޅިފުޅި އަށް އަޅައިގެން މޫދަށް ދިއުމެވެ. އެއިރު ޝޭމްޕޫއެއް ނުވަތަ ޝަވާރ ޖެލްއެއްގެ ގޮތުގައި އަޅިފެން އޭރު ފުދެ އެވެ. އަޅިފެނުން ބޯދޮންނަން ދާއިރު ބޮނޑިބަތާ މަޖާހަދައިގެން ގެންދިއުންވެސް މިއީ އާދަކާދައިގެ ތެރޭގައި ހިމެނޭ ކަމެކެވެ.\nމެންދުރުފަހު މޫދަށް އެރުމަށްފަހު ގެޔަށްއައިސް، އިރުއޮއްސެން ވާއިރަށް ބޯފޮޅި ފިހުން އޮވެއެވެ. އަދި ކަށިކެޔޮ ފަތުގައި ފޮށިހަދައިގެން ބަތާ ބޯފޮޅި އެޔަށް ލައިގެން އިރާކޮޅު ގޮނޑުދޮށަށް ދިއުން އޮވެއެވެ. އަދި އެތަނުގައި ތިބެގެން ބޯފޮޅި އާ ބަތާ ކައިފައި ކަށިކެޔޮ ފަތުގެ ފޮށިތައް މޫދަށްލައި ފުރުވާލައެވެ. އަދި އެއަށްފަހު ގޭގެ ވަށައިގެން ހަތްފުކު ދިއްލުން އޮވެއެވެ. ހަތްފުކު ދިއްލުމަކީ ނާއްޓަށް ތެޔޮއަޅާފައި ރޯކޮށްފައި ގެ ވަށައިގެން ބެހެއްޓުމެވެ. ހަމައެއާ ވިދިގެން އަވައްޓެރިންނާއެކު އެ ހިސާބުގެ އެންމެ އެކުގައި މާ ހެފުން އޮންނެއެވެ.\nމި ކަންތައްތައް މިޒަމާނުގައި ކުރާގޮތަށް ބަލާނަމަ ގޭގެ ފާރުގައި ކުލަލައި ޒީނަތްތެރި ކުރުމަކީ މިހާރުގެ އާދައެކެވެ. ގޭތެރެއަށް ކަށިވެލި ލުމުގެ ބަދަލުގައި މިހާރު ތަޅުމުގައި ޖަހާފައި ހުރި މުށި ބަދަލުކޮށްލާތަންވެސް ބައެއް އަހަރުތަކުގައި ފެނިފައި އެބަހުއްޓެވެ.\nއަޅިފެން ކައްކައިގެން މޫދަށް ނުދިޔަސް، ރޯދަ ކުރިން ދަތުރު ދިއުމަކީ މިހާރުގެ އާދައެކެވެ. ބޯފޮޅި ފިހެގެން ގޮނޑުދޮށަށް ދިއުމުގެ ބަދަލުގައި އެކަންކަން މިހާރު ފެންނަމުން އެދަނީ ބާބެކިއު ހެދުން ފަދަ ކަންކަމުންނެވެ.\nނަމަވެސް ހިތާމައަކީ އެއިރު އޮންނަ އެކުވެރިކަމުގެ ރޫހާ، އަވައްޓެރިކަމުގެ ގުޅުން އަހަރުމެންގެ ތެރެއިން ނެތިގެން ދިއުމެވެ. އެއިރު ރޯދަމަހަށް ތައްޔާރުވާއިރު އެއަންނަ "އެކްސައިޓްމެންޓް" މިހާރު ނެތުމެވެ.\nއެއިރު އަހަރެމެންގެ ކަންކަން ބައްޓަން ވެފައިއޮންނަނީ ލިބޭ އެއްޗަކުން ފުއްދާލުމެވެ. މިހާރުގެ މަންޒަރު ބަދަލުވެފައިވާ މިންވަރަކީ އެކަމުގެ ތެރެއަށް އިޝްރާފުގެ ބައިވެސް ނުހަނު ބޮޑަށް އޮތުމެވެ. ރޯދަމަހަށް ގޭގެ ފަރުނީޗަރުތައް އެއްކޮށް ބަދަލުކޮށްލައެވެ. މާހެފުމުގެ ނަމުގައި ކުރިއަށް ގެންދާ ބާބަކިއު ތަކުގައިވެސް މި މަންޒަރު ފެންނަނީ މަދެއްކޮށެއް ނޫނެވެ.\nކުރީގައި އާދަކާދަތަކަކީ މިޒަމާނަށް ފެތޭނެ އަދި އިޔާދަކުރޭވެ ކަންތައްތަކެއް ނޫންކަމުގައި ވިއަސް ރޯދަމަހަށް ތައްޔާރުވުމުގެ ސަގާފަތް އަހަރެމެންގެ ތެރޭގައި މިހާރަށްވުރެ ރަނގަޅަށް ދެމެހެއްޓިދާނެއެވެ.\nއަޤްޞާ މިސްކިތަށް ވަދެ ހިންގި ހަމަނުޖެހުން ރާއްޖެއިން ކުށްވެރިކޮށްފި


Airport thakugai moosumuge maulooaathu libeyne system gaaimukuranee | Mihaaru\nއެންވަޔަރްމަންޓް މިނިސްޓްރީގައި މިއަދު ބޭއްވި ހަފުލާގައި މިނިސްޓަރު ތޯރިގް (މ) އެއާޕޯޓުތައް ހިންގާ ކުންފުނިތަކުގެ އިސްވެރިންނާއެކު ފޮޓޯއަކަށް ހުއްޓިލައިގެން.-- ފޮޓޯ: އެންވަޔަރްމަންޓް މިނިސްޓްރީ\nއެއާޕޯޓުތަކުން މޫސުމާގުޅޭ މައުލޫމާތު ލިބޭނެ ސިސްޓަމް ގާއިމްކުރަނީ\n27 ނޮވެމްބަރ 2016 - 14:24\nރާއްޖޭގެ އެއާޕޯޓުތަކުން މޫސުމާބެހޭ މައުލޫމާތު ލިބޭނެ ސްޓޭޝަންތައް ގާއިމްކުރުމަށް މޯލްޑިވްސް މީޓިއޮރޮލޮޖިކަލް ސާވިސް (މެޓް) އާއި އެއާޕޯޓް ހިންގާ ކުންފުނިތަކުން މިއަދު އެއްބަސްވުމެއް ގާއިމްކޮށްފި އެވެ.\nއެންވަޔަރްމަންޓް މިނިސްޓްރީގައި ބޭއްވި ހަފުލާގައި މެޓް އޮފީހުން ވަނީ ހަ ކުންފުންޏަކާ އެކު އެއްބަސްވުން ގާއިމްކޮށްފަ އެވެ. އެ އޮފީހުގެ ފަރާތުން ސޮއި ކުރެއްވީ އެންވަޔަރްމަންޓް މިނިސްޓަރު ތޯރިގް އިބްރާހިމެވެ.\nމެޓް އޮފީހުން އެއްބަސްވުން ގާއިމްކުރި ކުންފުނިތަކަކީ، އައިލެންޑް އޭވިއޭޝަން ސާވިސަސް، ރީޖަނަލް އެއާޕޯޓްސް، އައްޑޫ އިންޓަނޭޝަނަލް އެއާޕޯޓު، ޕްރިސްޓީން އައިލޭންޑްސް އިންވެސްޓްމަންޓް، ވިލާ އެއާ އަދި ވިލާ ޝިޕިން އެންޑް ޓްރޭޑިން ކުންފުންޏެވެ. މި ކުންފުނިތަކުގެ ތެރެއިން ވިލާ ޝިޕިން ކުންފުނިން އދ. މާމިގިލީ އެއާޕޯޓު ހިންގާއިރު ވިލާ އެއާ އިން ހިންގަމުން އަންނަނީ ކާޑެއްދޫ އެއާޕޯޓެވެ. ޕްރިސްޓީން އައިލޭންޑްސް އިން ހިންގަމުން އަންނަނީ ގއ. ކޫއްޑޫ އެއާޕޯޓެވެ. މި އެއްބަސްވުންތަކުގައި ސޮއިކުރެއްވީ އެ ކުންފުނިތަކުގެ އިސް ވެރިންނެވެ.\nއެއްބަސްވުމުގައި ސޮއި ކުރެއްވުމަށް ފަހު ވާހަކަ ދައްކަވަމުން މިނިސްޓަރު ތޯރިގް ވިދާޅުވީ މޫސުމާ ބެހޭ މައުލޫމާތު ފޯރުކޮށްދޭ ސިސްޓަމަކީ ޖަޕާނު ސަރުކާރުގެ ހިލޭ އެހީގެ ދަށުން ގާއިމްކުރާ ސިސްޓަމްތަކެއް ކަމަށެވެ. އެގޮތުން މިއަދު އެއްބަސްވުން ގާއިމްކުރި ހަ ކުންފުނީގެ ސަބަބުން 11 އެއާޕޯޓެއްގައި، ރާއްޖޭގެ މޫސުން ވަގުތުން ލިބޭނެ އިންތިޒާމެއް ހަމަޖެހިގެންދާނެ ކަމަށް ވިދާޅުވި އެވެ.\nމިނިސްޓަރު ވިދާޅުވީ ރާއްޖޭގެ މޫސުމާބެހޭ ހިދުމަތްތަކަކީ ދުނިޔޭގެ ފެންވަރުގައި ބަލައިގަންނަ ހިދުމަތަކަށް ހެދުމަށް މަސައްކަތް ކުރަމުން އަންނަ ކަމަށެވެ.\nއިތުރު ލިޔުންތައް ތިމާވެށި މޫސުން އެންވަޔަރްމެންޓް މިނިސްޓްރީ ސަރަހައްދީ އެއާޕޯޓްތައް ކުރީގެ މިނިސްޓަރު ތޯރިގް އިބްރާހީމް\n20 ރަށެއްގެ ނަރުދަމާ އެއްބަސްވުން ބާތިލު:އޭސީސީ


vnews - Fethuntheriyaa Mubal Thailand ah\nފެތުންތެރިޔާ މުބާލް ތައިލަންޑްއަށް\nމުބާލް އައްޒާމް އިބްރާޙީމް---\nގައުމީ ފެތުމުގެ ސީނިއަރ ސްކޮޑްގެ ފެތުންތެރިޔާ، މުބާލް އައްޒާމް އިބްރާޙީމް ތަމްރީން ދަތުރެއްގައި ތައިލަންޑްއަށް ފުރައިފިއެވެ.\nސްވިމިން އެސޯސިއޭޗަނުން ބުނީ، މުބާލްއަށް މިދަތުރު ލިބުނީ މޯލްޑިވްސް އޮލިމްޕިކް ކޮމިޓީގެ ޓްރެއިނިންގ ސްކޮލަރޝިޕްގެ ދަށުން ކަމަށެވެ. އަދި މިތަމްރީން ދަތުރުގައި މުބާލް ތިން މަސް ދުވަސް ތައިލެންޑުގައި ހޭދަ ކުރާނެ ކަަމށް ވެސް ސްވިމިން އެސޯސިއޭޝަނުން މައުލޫމާތު ދެއެވެ.\nސްވިމިން އެސޯސިއޭޝަނުން ބުނީ، މުބާލްގެ ތަމްރީންތައް ފުރިހަމަކުރުމަށް ހަމަޖެހިފައިވަނީ ތައިލަންޑްގެ ޕުކެޓްގައި ހުންނަ ތަންޔަޕޫރާ ސްޕޯރޓްސް ފެސިލިޓީގައި ކަމަށެވެ. އަދި އެއީ ފީނާ އެޕްރޫވްޑް ހައިޕްރޮފޮރމަންސް ޓްރެއިނިންގ ސެންޓަރެއް ކަމަށް ސްވިމިން އެސޯސިއޭޝަނުން މައުލޫމާތު ދެއެވެ.


ބެލަރޫސްގެ ރައީސް ހުވާކުރެއްވީ ސިއްރު ރަސްމިއްޔާތެއްގައި | Sandhaanu\nބެލަރޫސްގެ ރައީސް ހުވާކުރެއްވީ ސިއްރު ރަސްމިއްޔާތެއްގައި\nބެލަރޫސްގެ ރައީސް އެލެގްޒެންޑާ ލުކަޝެންކޯ ރައީސް ކަމުގެ ހަ ވަނަ ދައުރެއްގެ ހުވާ ސިއްރިއްޔާތުގައި ކުރައްވައިފި އެވެ.\nލުކަޝެންކޯ ސިއްރު ރަސްމިއްޔާތެއްގައި ހުވާކުރެއްވީ، އިންތިހާބުގެ ނަތީޖާ އިދިކޮޅު ޕާޓީތަކުން ގަބޫލު ނުކޮށް ސަރުކާރާއި ދެކޮޅަށް އެތައް ހަފުތާ އެއް ވަންދެން މެދުކެނޑުމެއްނެތި މުޒާހަރާ ކުރުމާއި ގުޅިގެން ސަލާމަތީ ސަބަބުތަކަށްޓަކާ އެވެ.\nރައީސް ކަމުގެ ހުވާ ކުރެއްވުމުގެ ރަސްމިއްޔާތު ވެރިރަށް މިންސްކްގައި އޮތްއިރު، މި ރަސްމިއްޔާތުގައި ސަރުކާރުގެ އިސްވެރިންނާއި އެހެނިހެން ދާއިރާތަކުގެ މަތީ ފެންވަރުގެ ވަފުދުތައް ބައިވެރިވި އެވެ. އަދި ބެލަރޫސްގެ ސެންޓްރަލް އިލެކްޝަންސް ކޮމިޝަން ގެ ވެރިޔާ ވަނީ ރައީސް ލުކަޝެންކޯއަށް ބެލަރުސްގެ ރައީސްގެ ރަސްމީ އައިޑީކާޑް ހަވާލު ކުރައްވާފަ އެވެ.\nރައީސް ލުކަޝެންކޯ ވިދާޅުވީ އެބޭފުޅާ ހަމައެކަނި ރައީސެއްގެ ހުވާ ކުރެއްވީ ނޫން ކަމަށާއި، އެބޭފުޅުންގެ އަމިއްލަ އަގާއި ސުލްހަވެރި ދިރިއުޅުމާއި އިސްތިގުލާލް އަދި މިނިވަންކަން މި ދިފާއު ކުރަނީ ކަމަށެވެ.\nއޯގަސްޓް މަހުގެ ނުވަ ވަނަ ދުވަހު ބޭއްވި އިންތިހާބުގެ ރަސްމީ ނަތީޖާ ދައްކާ ގޮތުން ލުކަޝެންކޯ ވަނީ ވޯޓުގެ 80 ޕަސެންޓް ކާމިޔާބު ކުރައްވާފަ އެވެ އަދި އެ މަނިކުފާނުގެ އެންމެ ބޮޑު ވާދަވެރިޔާ ސްވެޓްލާނާ ތިކަނޮވްސްކަޔާއަށް ލިބިވަޑައިގަތީ 10 ޕަސެންޓެވެ


America Ge Fethuntheriya Michael Phelps Depression Ah - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް -5މިނެޓް ކުރިން\nކެރިއަރުގައި ގިނަ ކާމިޔާބީ ތަކެއް ހޯދާ މިހާހިސާބަށް އައިއިރު ގިނަ ކަންތައްތަކަކާއި ކުރިމަތިލާން ޖެހުމުން ދުނިޔޭގެ އެންމެ ކާމިޔާބު އޮލިމްޕިކް ފެތުންތެރިޔާ މައިކަލް ފެލްޕްސް ޑިޕްރެޝަން އަށް ގޮސްފައިވާ ކަމަށާއި އެކަމުގައި އޭނާ ނިމިގޮސްފާނެ ކަމުގެ ބިރު އެބައޮތް ކަމަށް އޭނާގެ އަންހެނުން ނިކޯލް ފެލްޕްސް ބުނެފިއެވެ.\nއެމެރިކާގެ ނޫހަކަށް ދިން އިންޓަވިއު އެއްގައި ނިކޯލް ބުނީ ފެލްޕްސް ގިނަ ކަންތައްތަކަކާއި ކުރިމަތިލާން ޖެހުމުން އޭނާގެ ހާލަތު ދުވަހުން ދުވަހަށް ދަށްވަމުންދާ ކަމަށާއި އެކަމާ ވަރަށް ބޮޑަށް ކަންބޮޑުވާ ކަމަށެވެ. ހާއްސަ ގޮތެއްގައި ފާއިތުވީ އަހަރު ހެލިކޮޕްޓަރ އެކްސިޑެންޓެއްގައި މަރުވި މަޝްހޫރު ބާސްކެޓް ބޯޅަ ކުޅުންތެރިޔާ ކޯބޭ ބްރަޔަންޓްގެ މަރަށްފަހު ފެލްޕްސްގެ ހާލަތު އިތުރަށް ގޯސްވި ކަމަށެވެ. މީގެ އިތުރުން ކޯބޭގެ މަރާއިއެކު އޭނާގެ އަންހެނުން ވެނެސާ ތަހައްމަލުކުރި ވޭން ވަރަށް ގާތުން ދުށް ކަމަށާއި ފެލްޕްސް ދުނިޔެ ދޫކޮށްފިނަމަ އެކަމުގައި އޭނާ ނިމިގެންދާނެ ކަމަށްވެސް ނިކޯލް ވަނީ ބުނެފައެވެ.\nއަމިއްލައަށް މަރުވާން އެތައް ފަހަރަކު ނިންމި ކަމަށް އަދި އެކަމަށް ބައެއްފަހަރު ކޮންމެވެސް ވަރަކަށް މަސައްކަތްވެސް ކުރެވުނު ކަމަށް 2012 ވަނަ އަހަރު ސީބީއެސްއަށް ދިން އިންޓަވިއު އެއްގައި ފެލްޕްސް ވަނީ އިއުތިރާފްވެފައެވެ. ބައެއް ކަންތައްތަކާއި ކުރިމަތިލާން ބޭނުންނުވެ ދުނިޔޭގައި އުޅުމަށްވުރެ މަރުވުންވެސް މާ ރަނގަޅު ކަމަށް ނިންމާ ކިތަންމެ ފަހަރަކު އަމިއްލަ ފުރާނަ ދުއްވާން މަސައްކަތް ކުރި ކަމަށްވެސް ފެލްޕްސް ވަނީ މި އިންޓަވިއުގެ ތެރެއިން ފެލްޕްސް ވަނީ ބުނެފައެވެ.\nކުޅިވަރުގެ އެންމެ އުހުގައި އެތައް އަހަރުތަކެއް ހޭދަ ކުރުމަށްފަހު ރަނގަޅަށް ކައުންސިލިން ނުލިބި އެތައް އެތްލީޓުންތަކެއް ޑިޕްރެޝަން އާއި ކުރިމަތިވެ ދިރިއުޅުމުގައި އެތައް ދަތިތަކާއި ކުރިމަތިލާން ޖެހިފައި ވެއެވެ. ބައެއް ހާލަތް ތަކުގައި އެކަށީގެންވާ އެހީތެރިކަން ނުލިބި ބައެއް އެތްލީޓުން އަމިއްލައަށް މަރުވެފައިވާތަން ވެސް ފެނިފައި އެބަވެއެވެ.\nރާއްޖޭގައިވެސް ބައެއް އެތްލީޓުން ޓޮޕް ލެވެލްގައި ކުޅިވަރުތައް ކުޅުން ހުއްޓާލުމަށްފަހު އެކަށިގެންވާ ކައުންސިލިން ނުލިބި ދިރިއުޅުމުގައި ދަތިތަކާއި ކުރިމަތިލާން ޖެހިފައިވާ ކަމަށް ބުނެފައިވެއެވެ.\nޖެނުއަރީ 18, 2021 12:00\nއޯކޭ މަރުވިޔަސް އަމިއްލައަށް


Mahumoodhuge maraa gulhigen meehaku hahyareh nukurey: Police\nމަރާލާފައި އޮއްވާ އިއްޔެ ފެނުނު އދ. ދަނގެތީ މޮނަލާޒް، މަހްމޫދު އަބޫބަކުރުގެ މަރާއި ގުޅިގެން މިހާތަނަށް މީހަކު ހައްޔަރު ކޮށްފައިނުވާ ކަމަށް ފުލުހުން ދެންމެ ބުނެފި އެވެ.\nއެ ތިން މީހުން ދަނގެތީ ޕޮލިސް ޝްޓޭޝަންގައި ތިބިއިރު އެކަމާ ގުޅޭގޮތުން ފުލުހުން ވާހަކައެއް ނުދެއްކިއެވެ.\nމަހުމޫދުގެ ހަށިގަނޑު މިއަދު ހެނދުނު ވަނީ މާލެ ގެނެސްފައެވެ. މާލެ ގެނައީ ތަހުގީގަށް ޓެސްޓްތަކެއް ކުރުމަށެވެ. މަހުމޫދުގެ ހަށިގަނޑު ފުލުހުންގެ ލޯންޗެއްގައި ދަނގެތިން ފުރުވާލީ އިރުއެރުމާއި ދާދި ގާތްވެފައިވަނިކޮށެވެ.\nއެކަމާ ގުޅޭގޮތުން ފުލުހުން ދެންމެ ބުނީ އިތުރު ތަހުލީލުތަކަކަަށް މަހުމޫދުގެ ހަަށިގަނޑު މާލެ ގެނެސްފައިވާ ކަމަށެވެ.\nމަހުމޫދުގެ އާއިލާގެ މީހަކު ބުނީ ޓެސްޓްތަކަށް ސާމްޕަލް ނެގުމަށް ފަހު އޭނާގެ ހަށިގަނޑު މިއަދު ދަނގެއްޗަށް ގެންނާނެ ކަމަށް ފުލުހުން ބުނެފައިވާ ކަމަށެވެ.


Noorul-islam.NET :: އަޅުގަނޑު އިންޞާފުގެ މަގުން އެއްކިބާވެއްޖެ ނަމަ ހަމަމަގަށް އަޅުވާ ދެއްވާށެވެ! - އަބޫބަކުރުއްޞިއްދީޤު ރަޟިޔަﷲ ޢަންހު\nއަޅުގަނޑު އިންޞާފުގެ މަގުން އެއްކިބާވެއްޖެ ނަމަ ހަމަމަގަށް އަޅުވާ ދެއްވާށެވެ! - އަބޫބަކުރުއްޞިއްދީޤު ރަޟިޔަﷲ ޢަންހު\nއަބޫބަކުރުއްޞިއްދީޤު ރަޟިޔަﷲ ޢަންހު އަކީ އާދަޔާ ޚިލާފު އިންސާނެކެވެ. އެކަލޭގެފާނުގެ އަޞްލު ނަންފުޅަކީ އަބްދުﷲ އެވެ. އިސްލާމްވެވަޑައިގެންނެވުމުގެ ކުރީން ދުވަހަކު ވެސް ބުދަށް އަޅުކަމެއް ނުކުރައްވައެވެ. ރަލެއް ނުހިއްޕަވައެވެ. އެކުގައި އުޅުއްވި މުޙައްމަދު ޞައްލަﷲ ޢަލައިހި ވަސައްލަމަށް ވަޙީ ބާވާލެއްވުނު ޚަބަރު އެންމެ ފުރަތަމަ ލިބިވަޑައިގެންނެވި އެއްބޭކަލަކީ އެއީއެވެ. އެންމެ ފުރަތަމަ އިސްލާމްވެވަޑައިގެންނެވި ފިރިހެންބޭކަލަކީ އެއީއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަގެ ދުވަސްވަރުގައި އެކަލޭގެފާނަށް އެންމެ ބޮޑަށް ނަޞްރުދެއްވައި އަމިއްލަފުޅު މުދަލުން އިސްލާމްދީނަށްޓަކައި ޚަރަދުކުރައްވައި އަޅުން މިނިވަންކުރައްވައި ގިނަގުނަ ޤުރްބާނީ ވެވަޑައިގެންނެވިއެވެ. އަދި ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހުގައި ހިޖުރަކުރެއްވިއެވެ. ހިޖުރަކުރެއްވުމުގައި އިތުރުއެކަލޭގެފާނުގެ އަރިހުގައި ބައިވެރިވެވަޑައިގެންނެވުމުގެ ނަޞީބު ލިބިވަޑައިގަތުމުން އެކަމާ އުފާފުޅުވެގެން ކީރިތި ކުރެއްވިއެވެ. އެއީ ހިޖުރައިގެ ނާމާން ދަތުރުގެ ބައިވެރިޔާއެވެ. ބިރުވެރި ހޮހަޅައިގެ އެކުވެރިޔާއެވެ. އޯގާތެރި މާތް އިންސާނާއެވެ. މުޙައްމަދުގެފާނުގެ އުންމަތްދެކެ އެންމެ ލޯބިވާ ޞަޙާބީއެވެ. އެންމެ އޯގާތެރި ޞަޙާބީއެވެ. އެންމެ ތަޤުވާވެރި ޞަޙާބީއެވެ. އެންމެ ތެދުވެރި ޞަޙާބީއެވެ. މުޅި މުދާ އެއްކޮށް ޞަދަޤާތްކުރެއްވި ޞަޙާބީއެވެ. <?xml:namespace prefix = "o" ns = "urn:schemas-microsoft-com:office:office" />\nކީރިތި ރަސޫލާ ޞައްލަﷲ ޢަލައިހި ވަސައްލަމަ ސުވަރުގެ ވަޑައިގަތް ދުވަހު މުޅި މަދީނާ އޮތީ ޙަޤީޤަތުގައި ވެސް އަނދިރިވެފައެވެ. އެންމެހާ މުސްލިމުންގެ ހިތްތަށް ވަނީ ހިތާމައިން ފުރިފައެވެ. ވަޙީ މެދުކެނޑިގެންދިއުމާއި އެމާތް ނަބިއްޔާ ޞައްލަﷲ ޢަލައިހި ވަސައްލަމަ އެއުރެންނާ ވަކިވެގެން ދިއުމުގެ ސަބަބުންނެވެ. މުޙައްމަދު ޞައްލަﷲ ޢަލައިހި ވަސައްލަމަ ސުވަރުގެ ވަޑައިގެން ޚަބަރު ލިބިވަޑައިގަތުމުން ބައެއް ޞަޙާބީންނަށް އެކަން ޤަބޫލުކުރެއްވުމަށް ދަތިވެވަޑައިގަތެވެ. ޢުމަރު ރަޟިޔަﷲ ޢަންހު ވިދާޅުވީ މުޙައްމަދުގެފާނު އަވަހާރަވެއްޖޭ ބުނި ކޮންމެ މީހެއްގެ ބޯ ކަނދުރާއާ ވަކިކޮށްލާނެ ކަމަށެވެ. ނަމަވެސް އަބޫބަކުރުއްޞިއްދީޤަށް މިޚަބަރު ލިބިވަޑައިގަތުމުން ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހަށް ވަޑައިގެން އެކަލޭގެފާނުގެ މޫނު ފުޅަށް ބޮސް ދެއްވައި ވިދާޅުވިއެވެ" އޭ މުޙައްމަދުގެފާނެވެ! ކަލޭގެފާނު ދިރިހުންނެވި އިރާއި، އަވަހާރަވުމަށް ފަހުގައި ވެސް މޫނުފުޅުގެ ރީތިކަމާއެވެ." ދެން އެބޭފުޅުން އަވަސްވެވަޑައިގަތީ އެކަލޭގެފާނު ފަސްދާނުލެއްވުމުގެ ކަންތަކާއެވެ. އެވަގުތު އަންޞާރިއްޔަބޭކަލުންގެ ތެރެއިން އިސްވެރިން ޖަމަޢަވެވަޑައިގެން ކީރިތި ރަސޫލާ ޞައްލަﷲ ޢަލައިހި ވަސައްލަ އަށް ފަހު އުންމަތުގެ ވެރިކަމަށް އިސްކުރާނޭ ބޭފުޅަކާ މެދު ދިޔައީ މަޝްވަރާކުރައްވަމުންނެވެ. މާގިނަ އިރު ތަކެއް ނުވަނީސް އެތަނަށް އަބޫ ޢުބައިދަތުގެފާނާއި، ޢުމަރުގެފާނާއި، އަބޫބަކުރުގެފާނު ވަޑައިގެންނެވިއެވެ. ގިނަގުނަ މަޝްވަރާތަކަށް ފަހު، މުސްލިމުން އަބޫބަކުރުގެފާނަށް ބައިޢަތު ހިފިއެވެ. އެއީ ވަރަށް ގިނަގުނަ ސަބަބުތަކަށްޓަކައެވެ. އޭގެ ތެރޭގައި އިތުރުއެކަލޭގެފާނުގެ އެންމެ އަރިހުގައި އުޅުއްވުމާއި، އެކަލޭގެފާނުގެ ޙަޔާތްޕުޅުގައި ޖަމާޢަތުގައި ނަމާދުކުރެއްވުމަށް އެކަލޭގެފާނުގެ ބަދަލުގައި އަބޫބަކުރުއްޞިއްދީޤު އިސްކުރެއްވުމާއި، ހިޖުރައިގައި ބައިވެރިކުރެއްވުމާއި، މިފަދަ އެތައް އެތައް ސަބަބު ތަކާހުރެއެވެ.\nއަބޫބަކުރުގެފާނު އުއްމަތުގެ ވެރިކަމާ ޙަވާލުވެވަޑައިގެން އެންމެ ފުރަތަމަ އުންމަތާ މުޚާޠަބުކުރައްވައި ދެއްވި ތަޤުރީރުގައި ވިދާޅުވީ އަންނަނިވި ބަސްފުޅުތަކެވެ. " އޭ މީސްތަކުންނޭވެ! ތިޔަބޭފުޅުންގެ މައްޗަށް ވެރިޔަކު ކަމުގައި އަޅުގަނޑު ޚިޔާރުކުރެވިއްޖެއެވެ. އަޅުގަނޑަކީ ތިޔަބޭފުޅުންގެ ތެރެއިން މިކަމަށް އެންމެ އެކަށީގެންވާ މީހާކަމުގައި އަޅުގަނޑު ނުދެކެމެވެ. އަޅުގަނޑު އިންޞާފާއި ޙައްޤުގެ މަގުގައި ހުރިހާ ހިނދަކު ތިޔަބޭފުޅުން އަޅުގަނޑަށް އެހީތެރިވެދެއްވާށެވެ! އަޅުގަނޑު އިންޞާފުގެ މަގުން އެއްކިބާވެއްޖެ ނަމަ މަގަށް އަޅުވާދެއްވާށެވެ! އަޅުގަނޑު ﷲ އަށް ކިޔަންތެރިވާ ހާ ހިނދަކު ތިޔަބޭފުޅުން އަޅުގަނޑަށް ކިޔަމަންގަންނާށެވެ! އަޅުގަނޑު ﷲގެ މަގުން އެއްކިބާވެއްޖެ ނަމަ ތިޔަބޭފުޅުން އަޅުގަނޑަށް ކިޔަމަންތެރިކަން އަދާކޮށްގެންނުވާނެއެވެ. ތިޔަބޭފުޅުންގެ ތެރެއިން އަޅުގަނޑުގެ ގާތުގައި އެންމެ ޢިއްޒައްތެރި މީހަކީ ތިޔަބޭފުޅުންގެ ތެރެއިންވާ އެންމެ ނިކަމެތި މީހާއެވެ. އެއީ އޭނާގެ ޙައްޤު އޭނާ އަށް ހޯދައިދިނުމުގައެވެ. އަދި ތިޔަބޭފުޅުންގެ ތެރެއިން އަޅުގަނޑުގެ ގާތުގައި އެންމެ ނިކަމެތި މީހަކީ ތިޔަބޭފުޅުންގެ ތެރޭގައިވާ އަނިޔާވެރިމީހާއެވެ. އެއީ އެހެންމީހުންގެ ޙައްޤުތައް އޭނާގެ ކިބައިން ހޯދައިދިނުމުގައެވެ. " ވައްސަލާމް.\nބުއްދީގެ އަހުލުވެރިންނޭވެ! މި ތަޤުރީރުން ހާމަވެގެންދަނީ ކޮންފަދަ މަތިވެތި ދިމުޤުރާޠީ، ޢަދުލުވެރި ހަމަތަކެއްތޯއެވެ! މީގެ 1400 އަހަރު ކުރީންގެ ވެރިޔަކު ޤައުމާ މުޚާޠަބުކުރައްވައި ވިދާޅުވި ބަސްފުޅުތަކެވެ. ވެރިޔާ އެދިވަޑައިގަންނަވަނީ ތިމަންމަނިކުފާނު މަގުން ކަސިޔާރުވެއްޖެ ނަމަ ތިމަން މަނިކުފާނު މަގަށް އަޅުވާ ދެއްވުމަށެވެ! މިއީ ވަރަށް ރީތި މިސާލެކެވެ. މިޒަމާނުގެ ވެރިން މިއިން ޢިބްރަތް ހޯދަންޖެހޭނެއެވެ. ތިމަންނާ އަށް ހެޔޮއެދިގެން ބަހެއް ބުނާ މީހާއީ ދުޝްމަން މީހާ ކަމުގައި ހީކޮށްގެންނުވާނެވެ. ތިމަންނާ އަށް އެންމެ ހެޔޮއެދޭ މީހަކީ ތިމަންނާ އަށް ޚުޝާމަދުކޮށް ތިމަންނާ ވިއްކައިގެން ކާމީހާކަމުގައި ދެކިގެން ނުވާނެއެވެ. މިޒަމާނުގެ ވެރިންނާއި ރައްޔިތުން ވެސް އަބޫބަކުރު ރަޟިޔަﷲ ޢަންހުގެ ތަޤުރީރުން ފިލާވަޅު ލިބިގަތުމަކީ ވަރަށް މުހިންމުކަމެވެ.


ޖަމާލުއްދީން ސްކޫލްގެ ދަރިވަރުން މައިދާނީ ދަތުރެއް ސްޓެލްކޯއަށް ކުރުން | ޖަމާލުއްދީން ސްކޫލްގެ ދަރިވަރުން މައިދާނީ ދަތުރެއް ސްޓެލްކޯއަށް ކުރުން – Sarukaaruge Khabaru\nޖަމާލުއްދީން ސްކޫލްގެ ދަރިވަރުން މައިދާނީ ދަތުރެއް ސްޓެލްކޯއަށް ކުރުން\nޖަމާލުއްދީން ސްކޫލްގެ ދަރިވަރުން މައިދާނީ ދަތުރެއްގައި ސްޓެލްކޯއަށް ޒިޔާރަތް ކޮށްފިއެވެ. ގްރޭޑް 03 ގެ މިދަރިވަރުން ޒިޔާރަތްކޮށްފައިވަނީ އުނގެނުމުގެ ތެރެއިން ޙާޞިލްކުރަންޖެހޭ ބައެއް މަޢުލޫމާތު ހޯދުމަށްޓަކައެވެ.\nމިދަތުރު އިތުރަށް ޚާއްސަ ކޮށްލެވިފައިވަނީ މިމަހު 22 ވަނަދުވަހަކީ ދުނިޔޭގެ ހަކަތައިގެ ދުވަހުގެ ގޮތުގައި ފާހަގަ ކުރާ ދުވަހަށް ވުމުންނެވެ. މިދުވަސް ފާހަގަ ކުރުމުގެ ގޮތުން ހިންގޭ އެއްކަމެއްގެ ގޮތުން މިދަރިވަރުން ސްޓެލްކޯއަށް ކުރި ޒިޔާރަތް ޚާއްޞަ ކޮށްލެވުނެވެ. މިހަރާކަތުގެ ތެރޭގައި ހިމެނޭ މަޢުލޫމާތުގެ ސެޝަން ހިނގަމުންދިޔައިރު، ސްޓެލްކޯގެ ޗީފް އެގްޒެކްޓިވް އޮފިސަރ އަލްފާޟިލް އަޙްމަދު ޒުހޫރު މި ސެޝަންތައް ކުރިއަށްދިޔަގޮތް ބައްލަވާލައްވާ ދަރިވަރުންނާ ބައްދަލުކުރެއްވިިއެވެ.\nމި ދަތުރު4ދަންފަޅިއަކަށް ބެހިގެންދާ ގޮތަށް ކުރިއަށްގެންދެވުނު އިރު ކަރަންޓު އުފެއްދުމާއި ގުޅޭގޮތުން އެކުދިންނަށް ބޭނުންވާ ގިނަ މަޢުލޫމާތަކެއް ވަނީ ފޯރުކޮށްދީފައެވެ. އަދި ދަރިވަރުންވަނީ ކުންފުނީގެ މައި ޕަވަރ ޕްލާންޓަށް ޒިޔާރާތްކޮށްފައެވެ. ދަރިވަރުންނަށް މަޢުލޫމާތު ދިނުމުގައި ޙަރަކާތްތެރިވެފައިވަނީ ކަމާބެހޭ ފަންނީ މުވައްޒަފުންނެވެ\nމި މައިދާނީ ދަތުރުގައި ބައިވެރިވެފައިވަނީ 256 ދަރިވަރުންނާއި 08 މުދައްރިސުންނެވެ.


Works corporation ge kureege MD Javid ah dhauvaa kuran PG ah | Mihaaru\nވޯކްސް ކޯޕަރޭޝަންގެ ކުރީގެ އެމްޑީ ޖާ ގެ މައްޗަށް ދައުވާކުރަން ފޮނުވައިފި\n18 ޖެނުއަރީ 2017 - 11:152comments\nވޯކްސް ކޯޕަރޭޝަނަށް ދެ އެކްސްކަވޭޓަރު ގަތުމަށް، ރަސްމީ ޑޮލަރު ރޭޓަށް ވުރެ ބޮޑުކޮށް ޑޮޮލަރަށް ފައިސާ ދައްކާފައިވާތީ ވޯކްސް ކޯޕަރޭޝަންގެ ކުރީގެ މެނޭޖިން ޑިރެކްޓަރު އަބްދުﷲ ޖާވިދު (ޖާ) ގެ މައްޗަށް ދައުވާކުރަން އެންޓި ކޮރަޕްޝަން ކޮމިޝަން (އޭސީސީ) އިން ޕްރޮސެކިއުޓާ ޖެނެރަލްގެ އޮފީހަށް ފޮނުވައިފި އެވެ.\nދައުވާކުރަން ފޮނުވީ ކާކުގެ މައްޗަށް ކަމެއް އޭސީސީއަކުން ނުބުނެ އެވެ. އެކަމަކު އެނގިފައިވާ ގޮތުގައި އެއީ ރައްޔިތުންގެ މަޖިލީހުގެ ނައިބު ރައީސް ރީކޯ މޫސާ މަނިކުގެ ދަނބިދަރިފުޅު ޖާވިދެވެ. އޭނާއަކީ އެމްޑީޕީގެ ވެރިކަމުގައި ވޯކްސް ކޯޕަރޭޝަންގެ މެނޭޖިން ޑިރެކްޓަރެވެ.\nއޭސީސީން މިއަދު ނެރެފައިވާ ބަޔާނެއްގައިވަނީ އޭރުގެ ރަސްމީ ޑޮލަރު ރޭޓަކީ ޑޮލަރަކަށް 12.85ރ. ކަމަށްވިޔަސް ދެ އެކްސްކަވޭޓަރު ގަތުމަށް އަމިއްލަ ކުންފުންޏަކަށް ފައިސާ ދެއްކީ ޑޮލަރަކަށް 13.75ރ. ގެ ރޭޓުން ކަމަށެވެ. އެހެންވެ، އެކްސްކަވޭޓަރަށް ދައްކަންޖެހޭ އަދަދަށް ވުރެ އިތުރަށް 358،200ރ. ވޯކްސް ކޯޕަރޭޝަނުން ދީފައިވާ ކަމަށް އެ ބަޔާނުގައިވެ އެވެ. އަދި އެކަމުގެ އެއްބަސްވުމުގައި އޭރު ސޮއިކޮށްފައި ވަނީ ޖާވިދު ކަމަށް އޭސީސީން ބުނެ އެވެ.\nރަސްމީ ރޭޓަށް ވުރެ ބޮޑުކޮށް ޑޮލަރަށް ފައިސާ ދެއްކީ އޭރު ޑޮލަރު ލިބުން ދަތިވެގެން ކަމަށް އޭރުގެ ޖާވިދު ވިދާޅުވެފައި ވިޔަސް ޑޮލަރު ހޯދަން އެ ކުންފުނިން އެއްވެސް މަސައްކަތެއް ކުރިކަން އެނގެން ނެތް ކަމަށް އޭސީސީން ބުނެއެވެ. އަދި އެމްއެމްއޭ އިން ކަނޑައަޅާ އަގަށް ވުރެ ބޮޑުކޮށް ޑޮލަރު ވިއްކޭނީ އެމްއެމްއޭގެ ހުއްދަ ލިބިގެން ކަމަށް އެމްއެމްއޭގެ ގަވާއިދުގައި ބުނާއިރު ވޯކްސް ކޯޕަރޭޝަނުން ބޮޑު އަގުގައި ޑޮލަރަށް ފައިސާ ދެއްކީ އެފަދަ ހުއްދައެއް ނެތި ކަމަށް އޭސީސީގެ ބަޔާނުގައިވެ އެވެ.\nމިއީ ނާޖާއިޒް ފައިދާއެއް ހޯދައިދިނުމުގެ ގޮތުން ޖާވިދު ކުރި ކަމެއް ކަމަށްވާތީ އޭނާގެ ޖިނާއީ ދައުވާ ކުރުމަށާއި އެކަމުން ވޯކްސް ކޯޕަރޭޝަނަށް ގެއްލުނު 385،000ރ. އޭނާ އަތުން ހޯދައިދިނުމަށް އެދި ޕްރޮސެކިއުޓާ ޖެނެރަލްގެ އޮފީހަށް ފޮނުވާފައިވާ ކަމަށް އެ ބަޔާނުގައިވެ އެވެ.\nއެ މައްސަލައިގެ އިތުރުން ޓެންޑާ އިވެލުއޭޝަން ބޯޑަށް ހުށަހެޅުމެއް ނެތި ވޯކްސް ކޯޕަރޭޝަނަށް ދެ އެކްސްކަވޭޓަރެއް ގަތް މައްސަލައެއް ވެސް އެ މައްސަލައާ އެކު އޭސީސީން ބެލި އެވެ. އެކަމަކު އެ މައްސަލާގައި ކޮރަޕްޝަން ނުހިމެނޭ ކަމަށް އޭސީސީން ވަނީ ނިންމައިފަ އެވެ.\nއޭސީސީން ބުނީ ޓެންޑާ ބޯޑަށް ހުށަނާޅައި، އެކްސްކަވޭޓަރު ގަތީ އެ ކުންފުނީގެ ބޯޑުން ނިންމައިގެން ކަމަށާއި އެކްސްކަވޭޓަރު ގަތުމަށް ހަވާލުކުރީ އެކަމަށް އެންމެ ދަށް އަގު ހުށަހެޅި ކުންފުންޏާ ކަމަށެވެ. އަދި އެ ދެ އެކްސްކަވޭޓަރު އެ ކުންފުންޏަށް ލިބިފައިވާ ކަމަށް އޭސީސީން ބުންޏެވެ.\nއިތުރު ލިޔުންތައް ކުށްކުރުން އެންޓި ކޮރަޕްޝަން ކޮމިޝަން ކޮރަޕްޝަން ވޯކްސް ކޯޕަރޭޝަން


Ibu3dhuvahuge thereygai Hdh. ge 13 rashakah vadaigenfi | Mihaaru\nއިބޫ، ތިން ދުވަހުގެ ތެރޭގައި ހދ. ގެ 13 ރަށަކަށް ވަޑައިގެންފި\nއިދިކޮޅު ކޯލިޝަންގެ ކެންޑިޑޭޓް އިބޫއަށް، ހަނިމާދޫން މަރުހަބާ ދަންނަވަނީ.-- ފޮޓޯ: އެމްޑީޕީ\nހދ. ހަނިމާދޫން، އަހުމަދު ސާއިލް އަލީ، މިހާރު\n14 އޯގަސްޓް 2018 - 16:40\nމި އަހަރުގެ ރިޔާސީ އިންތިޚާބުގައި ވާދަކުރައްވާ އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ހދ. އަތޮޅަށް ކުރެއްވި ކެމްޕެއިން ދަތުރުގައި، އެ އަތޮޅުގައި މީހުން ދިރިއުޅޭ 13 ރަށަށް ތިން ދުވަހު ތެރޭ ވަޑައިގެންފި އެވެ.\nމިދިޔަ އާދިއްތަ ދުވަހު ހެނދުނު މާލެ އިން ހަނިމާދު އަށް ވަޑައިގަތުމަށް ފަހު، އިބޫ އާއި އޭނާގެ ކެމްޕެއިން ޓީމުގެ ފުރަތަމަ މަންޒިލަކީ ނޮޅިވަރަމްފަރެވެ. އާދިއްތަ ދުވަހާއި ހޯމަ ދުވަހު ދުވާލަކު ފަސް ރަށަށް ވަޑައިގަތެވެ. ފުރަތަމަ ރޭ މަޑުކުރެއްވީ މީހުން ދިރިއުޅޭ ރަށްތަކާ އެކަހެރިކޮށް އޮންނަ މަކުނުދޫގަ އެވެ. އަދި މަކުނުދޫގައި ކެމްޕެއިން ޖަލްސާއެއް ބޭއްވެވި އެވެ.\nހިންނަވަރު ދާއިރާގެ މެމްބަރުކަން ވެސް ކުރައްވާ އިބޫ ރޭ މަޑުކުރެއްވީ އުތުރުގެ މައި މަރުކަޒު ކުޅުދުއްފުށީގަ އެވެ. ކުޅުދުއްފުށީގައި ކޯލިޝަންގެ ބޮޑު ޖަލްސާއެއް ރޭ ބޭއްވުމަށް ފަހު، އިބޫ ވަނީ ނޮޅިވަރަމާއި ފިނޭގެ އިތުރުން ހަނިމާދު އަށް މިއަދު ވަޑައިގެންފަ އެވެ. އާބާދީގައި 18،000 އަށް ވުރެ ގިނަ މީހުން އުޅޭ ހދ. އަތޮޅަށް އިބޫ ކުރައްވާ މި ދަތުރު ނިންމާލައްވާނީ ހަނިމާދޫ އަށެވެ.\nއިދިކޮޅު ކޯލިޝަންގެ ކެންޑިޑޭޓް އިބޫއަށް، ބާރަށު ރައްޔިތުން އެރުވި ފަރިވަޅު.-- ފޮޓޯ: އެމްޑީޕީ\nއިބޫ އާއި ކޯލިޝަންގެ ޓީމް ހަނިމާދު އަށް މިއަދު ވަޑައިގެންނެވުމުން، ރަށުގެ ބަނދަރަށް އެއްވެ ތިބި ގިނަ އަދަދެއްގެ މީހުން ހޫނު މަރުހަބާއެއް ކިޔެވެ. އަދި ހއ. ބާރަށުގެ ރައްޔިތުންގެ ފަރާތުން ވަނީ ފަރިވަޅެއް އަރުވައިފަ އެވެ. ތަންޑިޔަލެއްގައި ގެނައި އެ ފަރިވަޅު އިބޫ އަށް ހަދިޔާ ކުރީ ބޮޑު ބެރުގެ ހަރަކާތަކަށް ފަހު އެވެ.\nއިބޫ ހދ. އަތޮޅަށް ވަޑައިގެން ރައްޔިތުންނާ ބައްދަލުކުރައްވަނީ--\nހދ. ގެ ހުރިހާ ރަށަކަށް އިބޫ ވަޑައިގެންނެވިއިރު، ކޮންމެ ރަށެއްގެ ރައްޔިތުންނާ ބައްދަލުކުރައްވައި އިދިކޮޅު ކޯލިޝަން ސަރުކާރެއްގައި އެ ރަށަކަށް ކޮށްދެއްވާނެ ކަންކަން ހާމަކުރެއްވި އެވެ. އަދި ހުރިހާ ރަށެއްގައި ވެސް މީހުން ދިރިއުޅޭ ސަރަހައްދަށް ވަޑައިގެން އާންމު ހާލަތު ބައްލަވާ ލެއްވި އެވެ.\nހަނިމާދޫގެ ރައްޔިތުންނާ ބައްދަލު ކުރައްވައި އިބޫ ވިދާޅުވީ، ހދ. އަތޮޅުގެ ހުރިހާ ރަށަކުން ވެސް އޭނާ އަށް ފެނިވަޑައިގަތީ، ރައީސް އަބްދުﷲ ޔާމީންގެ ސަރުކާރާ ދޭތެރޭ ހިތްހަމަ ނުޖެހި ތިބި ބައެއް ކަމަށެވެ. އަދި ގިނަ މީހުން ބޭނުން ވަނީ ސަރުކާރު ބަދަލުކުރަން ކަމަށް އިބޫ ވިދާޅުވި އެވެ.\nKulhudhufuhttah Ibu ge bodethi vaudhuthakeh\nކުޅުދުއްފުއްޓަށް ގިނަ ވައުދުތަކެއް ވުން--\n"ބޮޑުތަނުން މި ރަށާއި މި އަތޮޅުން އަޅުގަނޑުމެންނަށް މެޖޯރިޓީ ލިބިގެންދާނެ،" ހުރިހާ ރަށަކުން ވެސް ބޮޑު ތަރުހީބެއް ލިބުނު ދަތުރާ ގުޅޭ ގޮތުން އެމްޑީޕީގެ ޕާލަމެންޓްރީ ގުރޫޕުގެ ލީޑަރު އިބޫ ވިދާޅުވި އެވެ.\nއިދިކޮޅު ކޯލިޝަންގެ ވެރިކަމެއްގައި ހދ. އަތޮޅަށް ކޮށްދެއްވާނެ ކަންކަން ހާމަ ކުރައްވަމުން އިބޫ ވަނީ ކުޅުދުއްފުށި ސިޓީއަކަށް ބަދަލުކޮށް މި ސަރަހައްދުގެ މައި ރަށަކަށް ހަދާނެ ކަމުގެ ވައުދުވެވަޑައިގެންފަ އެވެ. އަދި ހުރިހާ ރަށެއްގައި ނަރުދަމާ އާއި ފެނުގެ ނިޒާމު ގާއިމް ކުރައްވާނެ ކަމަށް ވެސް އިބޫ ވިދާޅުވި އެވެ.\nއިބޫ ސައިކަލެއްގައި ކުޅުދުއްފުށި ބައްލަވާލަށް ވަނީ-- ފޮޓޯ: އެމްޑީޕީ\nހަނިމާދޫގެ އެއާޕޯޓުގެ އިތުރުން މި ރަށާއި އަތޮޅު ތަރައްގީ ކުރާނެ ކަމަށްވެސް އިބޫ ވިދާޅުވި އެވެ.\nއިބޫ ރަށަކަށް ވަޑައިގެން ސަޕޯޓަރުންނާއެކު ފޮޓޯއެއް ނަންގަވަނީ-- ފޮޓޯ: އެމްޑީޕީ\n"އެ ރަށްތައް [ޓޫރިސްޓް ރަށްތައް] ހެދުމަށްޓަކައި އިންވެސްޓް ކުރެވޭނެ ފަރާތްތައް ހޯދައި އެ ފަރާތްތަކަށް ފައިނޭންސް ހޯދޭނެ ގޮތްތައް ސަރުކާރުގެ އެހީގައި ކޮށްދޭނަން" އިބޫ ވިދާޅުވި އެވެ.\nކޯލިޝަން ލީޑަޝިޕްގެ އިސްބޭފުޅުންނާ އެކު ހދ. އަށް ކުރެއްވި ދަތުރު ނިންމަވާލެއްވުމަށް ފަހު އިބޫ މިއަދު ވަނީ މާލެވަޑައިގެންފަ އެވެ.\nއިބޫ ވަނީ މިދިޔަ ހަފްތާގައި ތ. އާއި ލ. އަތޮޅުގެ 20 ރަށަކަށް ވެސް ވަޑައިގެންފަ އެވެ. އޭނާގެ ރަނިންމޭޓް ފައިސަލް ނަސީމް ވެސް ގެންދަވަނީ ރާއްޖޭގެ އެހެން ސަރަހައްދުތަކުގައި ކެމްޕެއިން ކުރައްވަމުންނެވެ.\nއިދިކޮޅު ފަރާތްތައް ހދ. ކުޅުދުއްފުށި އިލެކްޝަންސް ކޮމިޝަން ރައީސް އިބްރާހިމް މުހައްމަދު ސޯލިހް ހދ. ހަނިމާދޫ\n19 ކޮމެންޓް, 86 ރިއެކްޝަންސް\nމީ ރައީސް ޔާމީނާ އިބޫ ގެ ތަފާތަކީ. އިބޫ އަށް އާންމު މީހާގެ ހާލަތު އިހުސާސް ކުރެވޭ، ރަށު ތެރެ ބަލަން ދެވޭ ރަށުގަ ނިދި ކުރެއްވޭ. ރައީސް ޔާމީން ސިފައިންނާ ފުލުހުންނާ ބަޑިޔާ މެޓަލް ޑިޓެކްޓާ ތައް ހިއްޕަވައިން ވަޑައިގެން ބަނދަރުގައި ޖަލްސާ ބާއްވަވާފަ އެނބުރި ވަޑައިގަންނަވަނީ ކައިރީގަ އޮންނަ ރިޒޯޓަށް ނިދިކުރައްވަން. ރަށުގެ އާންމު ހާލަތު ބަލާލުމެއް ނޯވޭ. އާންމު މީހާ މިޖެހެނީ އޮފީސް ކޮމްޕިއުޓަރު ބިއްދޮށުގަ އިނދެ ކާކުކަން ނޭގޭ ގޮތައް ކޮމެންޓް ކުރަން. މިއީ 2018 ގައި ވެސް އާންމު މީހާ ގެ ހާލަތު.\nރިޔާސީ ރޭހެކޭ ބުނި އަޑު އިބޫއަށް އިވިގެން ރޭސް ޖަހާފަ މިއޮތީ، ރަށެއްގައި ގަޑި އިރެއް ނުވިޔަސް އެރީމޭ ބުނަން.\nއިބުރާހީމާ އެކަމަކު ހާދަހާމީހުންމަދޭ. ރައްޔިތުންގެ މާބޮޑުތާއީދެއް އިބުރާހީމަކަށް ނެތްކަން ބޮޑުތަނުން ޔަގީންވެއްޖެ.\nއިބޫ3 ދުވަހުން13 ރަށަށްދެވޭ ސަބަބު ނުލިޔުނީމަ ހިތާމަ ކުރަން... ދެވުނު13 ރަށުންވެސް ފެނުނީ ރައީސް ޔާމީން ގެ ތަރައްޤީ،،، ލަދެއްހުރިއްޔާ އެތަންތާ މަޑެއްނުކުރާނެދޯ؟ އެންމެފަހުން އެރީ ކުޅުދުއްފުއްޓައް އެތާވެސް އެއަރޕޯރޓް އަޅާ ސަރަހައްދު ބަލާފަ އާޝޯހުވެގެން ނަގާފަ ހުރި ފޮޓޯ ސޯސަލް މީޑިއާގަ މަދެއްނުވާނެ.. ލޮލް\n3 ދުވަސް 13 ރަށް. ރަައްޔިތުންގެ ހާލުބަލާ ރައްޔިތުންގެ އަޑު އަހާލަން ރަށެއްގަ ކިތައް މިނެޓް ހޭދަކުރެއްވިތަ؟\nގިނަ ރަށްތަކަށް އެރުމުން އެކަމުގެ ސަބަބުން ލިބުނު ކުރިއެރުމަކީ ކޮބައިތޯއެވެ. ކޮށްދޭނެ ކަންތައްތަކުގެ ވާހަކަ ދައްކާއިރު ، އެކަމެއް ކުރުމުން ލިބޭނެ ފައިދާ އާއި އިތުރު ވާނެ ވަޒީފާގެ އަދަދާއި ، އަދި ފައިސާ ހޯދާނެ ގޮތެއް ވެސް ބުނެދެއްވަން ވާނެއެވެ. އެއީ މިހާރު މިތައުލީމީ ހޭލުންތެރި މުޖުތަމައު ގަބޫލުކުރާނީ އެގޮތަށް އެވާހަކަތައް އެގޮތަށް ދައްކައިގެން.\nތައުލީމީ މުޖުރަމައު އެއް އޮތްނަމަ މޑޕ އާއި މިހާރުގެ ސަރުކަޜުގެ ކޮރަޕްޝަން ކޮޅެއްގައި ޖެއްސޭނެ. ޢަދި މިދެބައިމީހުންގެ ވެރިކަމުގައި ޝަރުއީ ނިޒާމް ފުނޑާލާފައި އޮތް ވަރު އެނގިލައްވާނެ.\nތި ދެންނެވި ރަށްތަކަށް އަރާ ، ނުފުއްދޭ ކިތައް ވައުދު ވެވިއްޖެތަ؟ މުޅިން ވެސް ދައްކަނީ ކޮށް ނިންމާފަ ނޫނީ ކުރަމުންދާ ކަންތައްތަކުގެ ވާހަކަ\nއިބޫ ފިނެޔަށް އަރާ ބުނީ. ނަރުދަމާ އަޅައިދޭނަމޭ. އޭރު ޔާނު އޮތީ އެކަން ކުރަން ނިންމާ ސާރވޭވެސް ކޮށްފަ. ބައެއް މީހުން ފިނެޔަށް ގޮސް ތިއުޅެނީ ކުކުޅު ކައި ރަށުގެ ޤުދްރަތީ ރީތިކަމުގެ މަންފާ ހޯދަން. އެއްބަޔަކު އަލަށް ގޯތި ނަގާފަ އަދި އިތުރަށް ތިން ހަތަރު ގޯތި އެބަ ގަނޭ. އަނެއްބަޔަކު ރަށުން4ގޯތި ދެވެން (ބާކީ) އޮތް އިރުވެސް ގޯތި ނުލިބި. އެއްވެސް ކަމެއްނުވާ ކައުންސިލުން ގޯތި ނުދީ ހިފަހައްޓާފަ. ތިޔައިން އެކަކީވެސް ކޮންމެހެން ރަށަށް މާ ހެޔޮއެދިގެން އުޅޭ ބައެއްނޫން. އެހެން ނަމަ ރަށަށް ލިބުނު ބޯޅަ ދަނޑު ގެއްލިގެންނެއް ނުދާނެ. ބަށިކޯޓާ ވޮލީ ކޯޓު ގެއްލިގެންނެއް ނުދާނެ. ކައުންސިލުގެ އިހުމާލުން މިހުރިހާ ގެއްލުމެއް ރަށަށް އެ ލިބެނީ. ނިކަން ބަލައިލަ ހިރިމަރަދޫ. އެއަށްވުރެ ދުރުން ބަލައިލަ ނެއްލައިދޫ.\nމިއުޅެނީ އެންމެ ކުޑަ ދުވަސް ކޮޅެއް ތެރޭ އެންމެ ގިނަ ރަށައް ދިޔަ ކެންޑިޑޭޓް ހޮވުމުގެ ރޭހެއްގަތަ؟؟؟\nޔާންބެ ހެދި މަގުން ދުއްވާ އިރު ކީކޭބާ އިބޫ ހިތައްއަރަނީ\n"މި ކުޑަ ކުޑަ ދިވެހިރާއްޖެގެ ކުރިއަށްއޮތް 20 ޖީލު ހޭވެއްޓެންދެން މަސައްކަތް ކުރިޔަސް ނަގާފައިވާ ބިޔަ ބޮޑު ލޯނުތަކާއި ވިއްކި ބޮންޑު ތަކުގެ ދަރަނިން ސަލާމަތް ނުވާނެޔޭ....ކުޑަ މަގެއްހާދާލަންވެސް ވިއްކާލަނީ ރަށެކޭ...ނޫނީ ފަޅެކޭ...އަޅާ ކޮއްމެ ތާރަގަނޑަކުން 20ގުނަ އައުވާނުންގެ ޖީބަލާ ފުރާލާއިރު ޢަހަންމާ މެންކަހަލަ މީހުން ހަމަ އަތްޖަހަނީއްޔޭ...ހުރި ދިވެހިން އޮތް ނިކަމެތިކަމޭ...."\nލޯނު ދައްކަން ނޭގޭމީހުން ގޭގެ މަޑުން ތިބެބަލަ!!!! އެގޭމީހުން އެކަންތައް ކޮއްދޭނެ!\nތީ ވަރަށް ބޮޑު ތެދެއް. އިޤްތިޞާދަކީ ކޮބައިކަން ނުދަންނަ، ތަރައްޤީއަށް ފައިސާއެއް ހޯދަން ނުދަންނަ، ވެރިކަމުގައި މުއައްޒަފުންނަށް މުސާރަ ދެވެން ނެތިގެން ކުރުމުއްދަތެއްގަ ދައްކާގޮތަށް ބޮޑު އިންޓަރެސްޓްގަ ދެފަހަރުމަތިން އިންޑިއާއިން 100 މިލިޔަން ޑޮލަރު ނަގާ އެވަރު ފަރުނުޖެހިގެން ފެންކުންފުންޏާއި ދިރާގުގެ ޝެއަރ ވިއްކާލައި މި ވަރުން ވެސް ނުފުދިގެން ރާއްޖޭގެ މައި އެއަރޕޯޓު ނުއަގުގައި އިންޑިއަރއަށް ވިއްކާލި ބަޔަކަށް ލޯނެއް އަދާކުރަން ކީއްކުރަން ކަންމަތީ ފިހާރައިގެ ދަރަނި ވެސް އަދާކޮށްލެވޭނެ ފެނަވަރެއް ނުހުންނާނެ.\nކިތަންމެ ރަށަކަށް އެރިޔަސް ކުރިން އޮތް ތާއީދެއް ނެތް. ތާއީދު ފެންނަނީ އަސުރުމާ ކުލަތަކުން.


Is beyfulhun polihah gendhiyas fahathakah nujeheynan: Ihthihaadh | Mihaaru\nއިދިކޮޅު އިއްތިހާދުގެ ހިޔަނި ކެބިނެޓްގެ މިނިސްޓަރުންގެ ތެރެއިން ޝިދާތާ، ތަސްމީން އަދި ހަސަން ލަތީފް. - ފޮޓޯ: އެމްޑީޕީ\nއިސް ބޭފުޅުން ޕޮލިހަށް ގެންދިޔައަސް ފަހަތަކަށް ނުޖެހޭނަން: އިއްތިހާދު\n29 ޖުލައި 2016 - 10:167comments\nއިއްތިހާދުގެ ހިޔަނި ހޯމް މިނިސްޓަރު އަހުމަދު ތަސްމީން އަލީ އާއި ސިވިލް ރައިޓްސް މިނިސްޓަރު ހަސަން ލަތީފް އަދި ހެލްތު މިނިސްޓަރު ޝިދާތާ ޝަރީފު ފުލުސް އޮފީހަށް ހާޒިރުވުމަށް ވަނީ ޗިޓު ފޮނުވައިފަ އެވެ. އެ ތިން ބޭފުޅުން މިހާރު ހާޒިރުވާން އަންގާފައި ވަނީ މާދަމާ ހަވީރު 4:00 އަށެވެ.\nއިއްތިހާދުން ނެރުނު ބަޔާނެއްގައި ބުނީ އެ އިއްތިހާދުގެ އިސް ބޭފުޅުންނަށް ބިރު ދައްކައި އެ މީހުންނާ މެދު ފިޔަވަޅު އެޅުމަށް ސަރުކާރުން ކުރަމުން އަންނަ މަސައްކަތް ކުށްވެރި ކުރާ ކަމަށެވެ. އެ ބޭފުޅުންގެ އަގު ވައްޓާލުމަށް ކުރާ މަސައްކަތް ހުއްޓާލުމަށް ވެސް އިއްތިހާދުން ގޮވާލި އެވެ.\nއިއްތިހާދުން ބުނި ގޮތުގައި ތިން ބޭފުޅުން ވެސް ފުލުސް އޮފީހަށް ހާޒިރު ކުރަން އުޅެނީ ގާނޫނުތަކުގެ ބޭރުން ފިޔަވަޅު އެޅުމަށެވެ. އަދި ރާއްޖޭގައި އިދިކޮޅު ހަރަކާތްތައް ހިންގުން ހުއްޓުވުމަށް ކަމަށް ވެސް ބުންޏެވެ.\n"ރައީސް ޔާމީންގެ ވެރިކަން ނިމުމަކަށް ގެނައުމަށް ކުރަން ޖެހޭ މަސައްކަތް ކުރުމުގައި އެންމެ ތަންކޮޅެއް ވެސް ފަހަތަކަށް ނުޖެހޭނަން،" ބަޔާނުގައި ބުންޏެވެ.\nއެ ބަޔާނުގައި ބުނީ ޑިމޮކްރަސީ އަލުން އިއާދަކުރުމަށާއި މިނިވަން އިންސާފުވެރި އިންތިހާބެއް ރާއްޖޭގައި ބޭއްވުމަށް ކުރަން ޖެހޭ މަސައްކަތް މެދުކެނޑުމެއް ނެތި ކުރަމުންދާ ކަމަށެވެ.\nތަސްމީނާއި ހަސަން ލަތީފު އަދި ޝިދާތާ ފުލުސް އޮފީހަށް ހާޒިރުކުރަނީ ކޮން މައްސަލައަކާ ގުޅިގެން ކަމެއް މިހާތަނަށް އެނގިފައެއްނުވެ އެވެ.\nއިތުރު ލިޔުންތައް ތަސްމީން އަލީ އިދިކޮޅު ފަރާތްތައް ޝިދާތާ ޝަރީފް، ކުރީގެ ޖެންޑާ މިނިސްޓަރު އެމްޑީޕީގެ ޗެއާޕާސަން ހަސަން ލަތީފް މޯލްޑިވްސް ޔުނައިޓެޑް އޮޕޮޒިޝަން


ޢިލްމު އެދިގޮވަނީ ޢަމަލުކުރުމަށް 20 – DhiSalafiyyah\nޢިލްމު އެދިގޮވަނީ ޢަމަލުކުރުމަށް 20\n28/11/2013 އަޚްލާޤްއައްޝައިޚް ޝިހާމް މުޙައްމަދު\nއަދި ޢަބްދުﷲ ބުން އަލްމުޢްތައްޒު رحمه الله ވިދާޅުވިއެވެ.\n“ޢަމަލު ނުކުރެވޭ ޢިލްމުގެ މިޘާލަކީ މޭވާ ނެތް ގަހެއްގެ މިޘާލެވެ.”\n” މުނާފިޤު މީހާގެ ޢިލްމުވަނީ އޭނަގެ ބަހުގައެވެ. އަދި މުއުމިނާގެ ޢިލްމުވަނީ އޭނަގެ ޢަމަލުގައެވެ.”\nއަދި މަޢްރޫފުލް ކަރްޚީ رحمه الله ވިދާޅުވިއެވެ.\n” ﷲ ތަޢާލާ އަޅަކަށް ހެޔޮ ގޮތެއް އިރާދަ ކުރައްވައިފިނަމަ ، ހެޔޮ ޢަމަލު ކުޅައުމުގެ ދޮރު އޭނަޔަށް ހުޅުއްވާ ދެއްވައެވެ. އަދި ޖަދަލު ކުރުމުގެ ދޮރު އޭނަޔަށް ބަންދު ކުރައްވައެވެ. އަދި ﷲ ތަޢާލާ އަޅަކަށް ނުބައި ގޮތް އިރާދަ ކުރައްވައިފިނަމަ ، ޖަދަލު ކުރުމުގެ ދޮރު އޭނަޔަށް ހުޅުއްވައިދެއްވައެވެ. ހެޔޮ ޢަމަލު ކުޅައުމުގެ ދޮރު އޭނަޔަށް ބަންދު ކޮށްދެއްވައެވެ.”\nއަދި އަލްޙަސަނުލް ބަޞަރީ رحمه الله ބަޔަކު ޒުވާބުކޮށް ޖަދަލު ކުރަނިކޮށް އަޑު އިވިގެން ވިދާޅުވިއެވެ.\n“މިމީހުންނަކީ އަޅުކަންތައް ކުރުންމަތިން ވަރުބަލިވެ ފޫހިވެފައިވާ ބައެކެވެ. އަދި ބަސްބުނުމަކީ އެބަމީހުންގެ ކައިރީގައި ބޮޑު ކަމެއް ނޫނެވެ. އަދި އެބައިމީހުންގެ ވަރަޢަވެރިކަން ދަށްވެ އެގޮތަށް ވާހަކަ ދައްކަނީއެވެ.”\nއަދި ސުފްޔާނު ބުން ޢުޔައިނާ رحمه الله ވިދާޅުވިއެވެ.\n“ޢިލްމުން ތިބާއަށް ފައިދާ ނުކޮށްފިނަމަ ގެއްލުން ކޮށްފިއެވެ.”\nމިބަސް އިތުރަށް ޝަރަޙަ ކުރަމުން ޢަލްޚަޠީބުލް ބަޣްދާދީ رحمه الله ވިދާޅުވިއެވެ.\n“އޭގެ މުރާދަކީ އެޢިލްމަށް ޢަމަލުކުރުމުން ތިބާއަށް ގިނަގުން ޘަވާބުގެ ލިބޭނެކަމެވެ. އެހެން ނަމަވެސް ޢަމަލު ނުކޮށްފިނަމަ ޤިޔާމަތް ދުވަހުން ތިބާގެ މައްޗަށް އެޢިލްމު ޙުއްޖަތެއް ކަމުގައި ވާނެކަމެވެ.”\nމިބާބުގައި އެންމެ ރީތި އެއް ބަސް ވާރިދުވެގެން އައިސްފައި ވަނީ ސުފްޔާން رحمه الله ކިބައިންނެވެ. ޢިލްމު ހޯދުން ނުވަތަ ޢަމަލުކުރުން، މިދެކަންތަކުގެ ތެރެއިން އެކަލޭގެފާނަށް އެންމެ ލޮބުވެތީ ކޮންކަމެއްތޯ ސުވާލު ކުރެވުމުން އެކަލޭގެފާނު ދެންނެވިއެވެ.\n“ޢިލްމު ޙޯދަނީ ޢަމަލުކުރުމަށެވެ. އަދި ތިބާ ޢަމަލުކުރުމަށްޓަކައި ޢިލްމު ހޯދުން ދޫކޮށް ނުލާށެވެ. އަދި ޢިލްމު ހޯދުމަށްޓަކައި ޢަމަލުކުރުން ދޫކޮށް ނުލާށެވެ.”


Karius Ah Aniyaa Vefai Vanee Ramos Ge Athun Kamah Belevey - Vaguthu\nކަރިއަސްގެ ބޮލަށް އަނިޔާ ވެފައިވަނީ ރާމޮސްގެ އަތުން ކަމަށް ބެލެވޭ\nމިދިޔަ މަހުގެ ތެރޭގައި ކުޅުނު ޗެމްޕިއަންސް ލީގު ފައިނަލުގައި 1-3 ގެ ނަތީޖާ އަކުން ރިއަލް މެޑްރިޑް މޮޅުވި މެޗުގައި ލިވަޕޫލްގެ ކީޕަރު ލޯރިސް ކަރިއަސްގެ ބޮލަށް އަނިޔާ ވެފައިވާ ކަމަށް ޑޮކްޓަރުން ވިދާޅު ވެއްޖެއެވެ\nޗެމްޕިއަންސް ލީގު ފައިނަލުގައި ކަރިއަސްގެ އަތުން ހެދުނު ގޯހެއްގެ ސަބަބުން ރިއަލް މެޑްރިޑުގެ ފުރަތަމަ ލަނޑާއި ފަހު ލަނޑު ވަނީ ލިވަޕޫލްގެ ގޯލުގެ ތެރެއަށް ވަދެފައެވެ.\nޖަރުމަނަށް ނިސްބަތްވާ ކަރިއަސް ވަނީ އިތުރު ފަރުވާ އަށް އެމެރިކާގެ ބޮސްޓަން އަށް ގޮސްފައެވެ. ބޮސްޓަންގެ ހޮސްޕިޓަލުން ބުނާގޮތުގައި އޭނާގެ ބޮލުގައި ޖެހުމާއެކު ވަނީ ބޮލަށް އެނބުރުން އަރާފައެވެ. މީގެތެރެއިން ޑޮކްޓަރުން ކޮށްފައިވާ ތަހުލީލު ތަކަށް ބަލާއިރު ކަރިއަސްގެ އަތުން ހެދިފައިވާ ގޯހަކީ އޭނާގެ ބޮލަށް ލިބުނު ގެއްލުމުގެ ސަބަބުނު ހެދުނު ގޯހެވެ.\n" ކަރިއަސް ވަނީ 'ވިޝުއަލް ސްޕޭޝަލް ޑިސްފަންޝަން' ނަމަކަށް ކިޔާ ކަމެއް ވެފައި. އެއީ މީހާގެ ސިކުނޑި އަށް ކުރިމަތިން އަންނަ އެއްޗެއް ހުރި ސީދާ ތަން އޮޅުވާލެވޭ ކަހަލަ ކަމެއް" ކަރިއަސް އަށް ފަރުވާ ދިން ޑަކްޓަރު، ޒަފޮންޓޭ ބުންޏެވެ.\nދެވަނަ ހާފު ފެށިގެން އައި އިރު ކަރިއަސް ވަނީ ރިއަލް މެޑްރިޑުގެ ޑިފެންޑަރު ސާޖިއޯ ރާމޮސްގެ ގައިގައި ޖެހިފައެވެ. ކަރިއަސް އަށް ދިމާވި ކަމަކީ މެޗުގެ ވަކި ހިސާބަކުން ވީކަމެއް ކަމަށް ޑަކްޓަރުން ބުނެފައި ނުވާނަމަވެސް ސާޖިއޯ ރާމޮސްގެ ގައިގައި ޖެހުނުފަހުން އިރުކޮޅެއް ނުވަނީސް ކަރިއަސްގެ އަތުން ހެދުނު ގޯހުގެ ސަބަބުން ބެންޒިމާގެ ގޯލު ވަނީ ފެނިގެން ގޮސްފައެވެ.\nބެންޒެމާގެ ގޯލަށްފަހު ލިވަޕޫލް އިން ނަތީޖާ ހަމަ ހަމަ ކޮށްފައި ވިނަމަވެސް ރިއަލް މެޑްރިޑުގެ ބަދަލު ކުޅުންތެރިޔާ ގެރެތް ބޭލްގެ ދެގޯލާއި އެކު ރިއަލް މެޑްރިޑު ވަނީ ޗެމްޕިއަންސް ލީގު ޖެހި ޖެހިގެން3ފަހަރު ކާމިޔާބު ކޮށްފައެވެ.\nޖޫން 5, 2018 07:21\nއަނެއްކާވެސް ރާމޯސް ހަމަ މުޅިންވެސް އޮޅިގެން މީހުންގެ ބޮލުގަ އުޅަބޮށިން. ފުރަތަމަ ގޯލު ވަނީ ބޮލަށް އަނިޔާ ލިބުމުގެ2މިނެޓު ފަހުން.\nޖޫން 5, 2018 15:26\nރާމޯސް ދާންވީ ރެސްލިންތަލަން ވަރައްމޮޅުވާނެ\nޖޫން 6, 2018 00:42\nކެކެކެކެކެ! ބަލަގަ މިހާރު ރާމޯސް އެވީ ސިހުރުވެރިއަކަށް. ހެދި އެތިފަހަތެއްގެ ވަރުކަދަކަމުން ބޯޅަވެސް ނުފެނެޔޯ!\nޖޫން 6, 2018 20:15\nކީޕަރަށް އިންނާނީ ކުޑަކުޑަ އެއްޗެއް ހަދާލާފަ


BREAKING: Kuree Ge Member Mohamed Ismail3Dhuvahah Bandhukohfi - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! -7ގަޑިއިރު ކުރިން\nކުރީގެ މެންބަރު މުހައްމަދު އިސްމާއީލް ތިން ދުވަހަށް ބަންދުކޮށްފި\nއިދިކޮޅުން މިއަދު ބޭއްވި މުޒާހަރާގެ ތެރެއިން - ފޮޓޯ: ޕީޕީއެމް\nރައްޔިތުންގެ މަޖިލީހުގެ ހޯރަފުށި ދާއިރާގެ މެންބަރު މުހައްމަދު އިސްމާއީލްގެ ބަންދުގެ މުއްދަތަށް ކޯޓުން ތިން ދުވަހުގެ މުއްދަތެއް ޖަހައިފިއެވެ.\nއޭނާގެ ގާނޫނީ ވަކީލުން ވަނީ "ވަގުތު" އަށް ކަށަވަރު ކޮށްދެއްވައިފައެވެ.\nގާނޫނީ ވަކީލުން ވިދާޅުވި ގޮތުގައި ފުލުހުން އޭނާގެ މައްޗަށް ކޮށްފައިވާ ތުހުމަތަކީ މުޖުތަމައުގެ ސަލާމަތަށް ނުރައްކާ ކުރަން ރާވާފައިވުމެވެ. މި ގޮތުން އެއީ އެޗްޕީއޭގެ ގައިޑްލައިންތަކާ ޚިލާފަށް މުޒާހަރާ ކުރަން ރާވާފައިވާ ކަމަށް ބުނާ މައްސަލައިގައެވެ. އަދި ބަންދު ކުރުމަށް ފުލުހުން އެދިވަޑައިގަތް ސަބަބެއްގެ ގޮތުގައި ވަނީ މުޖުތަމައުގެ ސަލާމަތަށް ނުރައްކަލަކަށް އޭނާ ވުމެވެ.\nގާނޫނީ ވަކީލުން ވިދާޅުވި ގޮތުގައި މުހައްމަދު އިސްމާއީލްގެ އިތުރު ދެ މީހަކުގެ މައްޗަށް ވެސް މި ތުހުމަތުތަކުގައި ތިން ދުވަހުގެ ބަންދުގެ މުއްދަތެއް ޖަހާފައިވެއެވެ. މި ދެ މީހުނަކީ އިދިކޮޅު ޕީޕީއެމްއާއި ޕީއެންސީގެ އާންމު މެންބަރުންނެވެ.\nމި އެންމެންގެ ބަންދުގެ މުއްދަތު ޖެހުމަށް ކްރިމިނަލް ކޯޓުން ކޮށްފައިވާ ހުކުމް ހައި ކޯޓުގައި އިސްތިއުނާފް ކުރަން މިރޭ ހުށަހަޅާނެ ކަމަށް ގާނޫނީ ވަކީލުން ވިދާޅުވިއެވެ.\nއިދިކޮޅު ޕީޕީއެމްއާއި ޕީއެންސީއިން ގެންދަނީ ކޮންމެ ދުވަހަކު ހެން މާލެ މަގުމަތީގައި މުޒާހަރާ ކުރަމުންނެވެ. އަދި ކޮންމެ ހުކުރު ދުވަހަކަށް ތަފާތު ޝިއާރުތަކުގައި ބޮޑެތި އެއްވުންތައް ރާވައެވެ. މިއީ "ސީދާ ހަރަކާތަށް" ނުކުންނަން އިދިކޮޅު ދެ ޕާޓީ ހިމެނޭ ކޯލިޝަންގެ ކައުންސިލުން ގަރާރެއް ފާސްކުރުމަށް ފަހު ކުރިއަށްދާ މުޒާހަރާތަކެކެވެ.\nމި ގޮތަށް މުޒާހަރާގެ ހަރަކާތްތައް ޕީޕީއެމްއާއި ޕީއެންސީއިން އިތުރު ކޮށްފައިވަނީ އެ ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުން ކޮށްފައިވާ ހުކުމް ހައި ކޯޓުން ތާއީދުކޮށްފައިވަނިކޮށެވެ.\nރައީސް ޔާމީންގެ މައްޗަށް ނޮވެމްބަރު 28، 2019 ގައި ހުކުމް ކޮށްފައިވަނީ އެމަނިކުފާނުގެ ވެރިކަމުގައި ހިނގި އެމްއެމްޕީއާރުސީގެ ހިޔާނާތުގައި ބައިވެރިވެވަޑައިގެންނެވި ކަމަށް ދައުލަތުން ތުހުމަތުކޮށް އުފުލާފައިވާ މަނީ ލޯންޑަރިންގެ ކުށުގެ ދައުވާ ޝަރީއަތަށް ސާބިތުވާ ކަމަށް ކަނޑައަޅައެވެ. މި ހިޔާނާތާ ގުޅުވައި ރައީސް ޔާމީންގެ މައްޗަށް އިތުރު ދެ ދައުވާއެއް ވެސް ދައުލަތުން އުފުލިއިރު، އޭގެ ޝަރީއަތް ކްރިމިނަލް ކޯޓުގައި ދަނީ ހިނގަމުންނެވެ.\nސިޔާސީ ވެރިންގެ ނުރައްކާތެރި ސިޔާސަތު ދިފާއު ކުރާ ބަޔަކަށް އެމްއެންޑީއެފް ވެގެން ނުވާނެ: ޖަމީލް\nފެބުރުއަރީ 17, 2021 16:48\nމުޖުތަމައުއައް ނުރައްކާވަނީ މުޒާހަރާއައް މަގުމއްޗައް ނުކުތީމަތަ އެހެންކަމައްވާނަމަ ގާނޫނުއަސާސީގައޮތް ޚިޔާލުފާޅުކުރުމުގެ މިނިވަންކަމުގެބާބު އުވާލާ\nފެބުރުއަރީ 17, 2021 17:01\nތާ އަބަދު ވެރިކަމު ބަގުޑި ބައްދައިގެން ނޫޅެވޭނެ..\nއިބޫ އައްވެސް ތިޔަ ހާލު ޖެހޭނެ ދުވަހެއް އަންނާނެ\nފެބުރުއަރީ 17, 2021 18:31\nކެނެރީގޭ ލާދީނީ ސޮރު މާލޭތެރޭ ލާޗާރު ބިޗާރަށް ތެޅުނަސް ހެޔޮދޯ މައިމޫނާގެ އަމުރަށް ކިޔަމަންވާން ޖެހޭ މީހެއްނޫންދޯ އެއީ ލޮކުޑައުން ދުވަސްވަރުވެސް ގޭގެއަށް ކާން ދެވޭ ނަސީދު އާޒިމް އަށް


ގާނޫނު ތަންފީޒު ކުރުމުގެ ނަމުގައި ރައީސް އަބްދުﷲ ޔާމީންގެ ސަރުކާރުގެ އަނިޔާވެރިކަން އިންތިހާ އަށް ފުޅާކުރަމުންދާ ކަމަށާއި ރައީސް ޔާމީން ބަލި ކުރުން ނޫން ޗޮއިސެއް ނެތް ކަމަށް އެމްޑީޕީގެ ޗެއާޕާސަން ހަސަން ލަތީފް، އއ. އުކުޅަހުގައި މިއަދު ވިދާޅުވެއްޖެ އެވެ.\nއެމްޑީޕީން މި މަހު ފަހުކޮޅު އއ. އުކުޅަހުގައި ބާއްވާ، އެ ޕާޓީގެ "އާދަޔާ ޚިލާފު" ކޮންގްރެސްގައި 1500 އަށް ވުރެ ގިނަ މީހުން ބައިވެރިވާނެ ކަމަށް އެ ޕާޓީން މިއަދު ބުނެފި އެވެ.\nއެމްޑީޕީގެ ރިޔާސީ ޕްރައިމަރީގައި ކުރީގެ ރައީސް މުހައްމަދު ނަޝީދު ވާދަކުރެއްވުމަކީ އެ ޕާޓީ އުވާލެވިދާނެ ސަބަބެއް ކަމަށް ގަބޫލު ނުކުރައްވާ ކަމަށް އެމްޑީޕީގެ ޗެއާޕާސަން ހަސަން ލަތީފް މިއަދު ވިދާޅުވެއްޖެ އެވެ.\nMarch 17, 2018 42\nސިޔާސީ ޕާޓީތަކުގެ މަޝްވަރާތައް ފެށުމާ ގުޅޭ ގޮތުން ސަރުކާރުން، ކުރީގެ ރައީސް މުހައްމަދު ނަޝީދާ އެކު ކުރީ ސިއްރު މަޝްވަރާއެއް ނޫން ކަމަށް އިދިކޮޅު ޕާޓީތަކުން މިއަދު ބުނެފި އެވެ.\nމި އަހަރު އޮންނަ ރިޔާސީ އިންތިހާބަށް ތައްޔާރުވަމުން އަންނަ އިރު، އެމްޑީީޕީގެ މެނިފެސްޓޯ އެކުލަވައިލުމަށްޓަކައި، އެކަމަށް ހާއްސަ މައި އޮފީސް އައްޑޫގައި ވަރަށް އަވަހަށް ހުޅުވާނެ ކަމަށް އެ ޕާޓީގެ ޗެއާޕާސަން ހަސަން ލަތީފް ރޭ ވިދާޅުވެއްޖެ އެވެ.\nކޯލިޝަން ކެންޑިޑޭޓުގެ ގޮތުގައި ނަޝީދަށް ވާދަކުރެވޭނެ


ދާނޭހެ ޔާދުން ހިތާއޭ ކަވާ: ލާރާގެ ވާހަކަ\n(12 ޑިސެމްބަރ 2019 އާ ގުޅޭ)\nލިއަމް އެދުނީ އެދެމެދުގައި އޮތް މައްސަލަ ހައްލުކޮށްދިނުމަށެވެ. އޭނާ ހޭޒަލްއާއެކު ދިރިއުޅެން ބޭނުންވާވަރުންނެވެ. ހޭޒަލް ދެކޮޅު ހެދިއެވެ. އެއްޗެކޭ ބުނަން ހިތަށް އަރާފައި ވެސް ހޭޒަލްއަށް ބަލާލެވުނީ އެމަޖިލީހުގައި ތިބި ސާއިރާއާއި ރިޒްވާނަށެވެ. އޭނާއާއެކު ކޯޓަށް އައުމަށް ބޭނުންވާތީއާ އެއީ ހޭޒަލްގެ ޢާއިލާއަށް ވާތީ އޭނާގެ ވެސް މައްސަލައެއްނެތިގެން އެމަޖިލީހުގައި ބައިވެރިވުމުގެ ހުއްދަ އެމީހުންނަށް ކޯޓުން ވަނީ ދީފައެވެ. އެކަމަކު އެ ނިންމުމަކީ މުޅިން ރަނގަޅު ނިންމުމެއްނޫނޭ ހޭޒަލްއަށް ހީވާންފެށީ އެމީހުން ތިބުމުގެ ސަބަބުން ހޭޒަލްއަށް ވާހަކަދައްކަން ފަސޭހަނޫންވީމައެވެ. ލިއަމްއަކީ ދޫހެލޭ ކުޅަދާނަ ވާހަކަދެއްކުންތެރިއެއްކަން އެނގޭއިރު އޭނާއާ ދެކޮޅަށް އެއްޗެއް ނުބުނެ ހޭޒަލް ހުންނަންވެއްޖެނަމަ ކުރިލިބޭނީ ލިއަމްއަށްކަން އޭނާއަށް ވިސްނެއެވެ. ހަދާނޭ ގޮތެއް ނޭނގި ދެތިން ފަހަރަށް ސާއިރާއާއި ރިޒްވާނަށް ހޭޒަލް ބަލާލިއެވެ.\nމިއަދު ލިއަމް ހުރީ އެއްވެސް މީހެއްގެ ކުރިމަތީ ދޫދޭ ގޮތަކަށްނޫނެވެ. ޤާޟީގެ ކުރިމަތީގައި އޭނާގެ ވާހަކަ ހުރި ގޮތުން އޭނާ ވަރުގެ ރަނގަޅު ފިރިއަކު މިޒަމާނުގައި އަންހެނަކަށް ނުވެސް ލިބޭނެއެވެ. އޭނާ ހޭޒަލް ހުންނާނެ ތަނަކާއި އޭނާއަށް ބޭނުންވާ ހުރިހާ ޚަރަދެއް ބެލެހެއްޓިއެވެ. ހޭޒަލްއަށް ބޭނުންވާނޭހެން ހީވާ ކޮންމެ އެއްޗެއް ހޭޒަލް ނުބުނި ނަމަވެސް ހޯދާދީފައި ހުންނާނޭކަން ލިއަމް ބުންޏެވެ. އަދި ހޭޒަލްގެ އެދުންތަކަށް އޭނާ އިޖާބަ ނުދީނުވާނޭކަން ހާމަކުރިއެވެ. ހޭޒަލްއަށް ވަގުތު ދޭކަމާއި އަނބިމީހާ ގޮވައިގެން ތަންތަނަށް ދާކަން ވެސް ލިއަމް ފާހަގަކުރިއެވެ. އަނތްބަކަށް ދޭންޖެހޭ ހުރިހާ އަޅާލުމަކާއި ޒިންމާއެއް ލިއަމް އުފުލާކަމުގައި ޤާޟީއަށް ވެސް ޤަބޫލުކުރެވޭހެން ލިއަމް ވާހަކަދެއްކިއެވެ.\nޤާޟީ އެއްޗެކޭ ބުނަން އުޅޭހެން ހީވި ހިނދު ހޭޒަލް ވާހަކަދެއްކުމުގެ ހުއްދައަށް އެދުނެވެ. ޤާޟީ ހުއްދަ ދެއްވުމުން ހޭޒަލް އެދުނީ އޭނާ ބޭނުންވަނީ އެތަނުގައި އެ ދެމަފިރިން ފިޔަވައި އިތުރު ބަޔަކު ނުތިބެންކަން ހާމަކުރިއެވެ. ޤާޟީ ފަރުވާތެރިކަމާއެކު ހޭޒަލްއަށް ބަލާލައި އޭނާ ބޭނުންވާގޮތް ޔަގީންކުރިއެވެ. އަދި އެތަނުގައި ތިބި ހޭޒަލްގެ ޢާއިލާއަށް ބަލާލިއެވެ. ހޭޒަލް ބޭނުންވީ ގޮތް ޤާޟީ ހަދައިދިނެވެ. ސާއިރާއާއި ރިޒްވާނުގެ މޫނުން ފާޅުވީ ހައިރާންކަމެވެ. ސާއިރާ އެއްޗެއް ބުނަން އުޅުމުން އެކަން ރިޒްވާނު މަނާކުރިއެވެ. ޤާޟީ އެދިލެއްވި ގޮތަށް ޢަމަލުކުރާށޭ ރިޒްވާނުގެ ހަރަކާތްތައް ބުނާ ކަހަލައެވެ. އޭނާ ސާއިރާގެ ބުރަކަށީގައި އަތްޖައްސާލަމުން އޭނާ ގޮވައިގެން އެތަނުން ނުކުމެއްޖެއެވެ. އެމީހުން ނިކުމެ ދޮރުފަތް ލެއްޕުމުން ޤާޟީ އަނެއްކާ ވެސް ހޭޒަލްއަށް ބަލާލިއެވެ. ހޭޒަލްގެ ގާތުގައި ލިއަމް ދެއްކި ވާހަކަތަކާމެދު އެއްޗެއް ބުނަން އޮތްތޯ ސުވާލުކުރިއެވެ. ހޭޒަލް މަޑުމަޑުން ބޯޖަހާލިއެވެ. ޤާޟީ އެދުނީ ވާހަކަދެއްކުމަށެވެ.\nޖެހިލުންވެފައި ހުރެ ވެސް ހޭޒަލްގެ ނަޒަރު ލިއަމްއާ އަމާޒުކޮށްލިއެވެ. އެހިނދު ލިއަމް ތުންފިއްތާލައި މަޑުމަޑުން ބޯހޫރުވާލިއެވެ. ހޭޒަލް ގާތު އެހެން ނުހެދުމަށް ލިއަމް އެދޭކަހަލައެވެ. ހިންދިރުވާލުމާއެކު އަރުތެރެ ހޭޒަލް ތެތްމާލިއެވެ. އަދި އޭނާގެ ވާހަކަފެށީ އެ ދެމީހުންގެ ކައިވެނީގައި ފުރަތަމަ ކުންޏެއް ޖެހުނު ހިސާބުންނެވެ. ލިއަމް އަދާކުރާ ވަޒީފާގެ ސަބަބުން އޭނާ ކުޅުދުށްފުއްޓަށް ގޮސް ހުރިއިރު ކަންތައްތައް ހިނގައިދިޔަ ގޮތް ހޭޒަލް ހާމަކުރިއެވެ. އަލްމާ ކިޔާ އަންހެނެއްގެ ނުފޫޒު އެމީހުންގެ މައްޗަށް ބޮޑުވި ގޮތާއި އޭނާގެ ޢަމަލުތައް ހުރި ގޮތެވެ. ހޭޒަލް ހާމަކުރަން އޮތީ އޭނާގެ ލޮލަށް ފެނުނު ކަންކަންކަމުގައި ބުންޏެވެ. އެގޮތުން އަލްމާގެ ޢަމަލުތަކުން ދެނެގަންނަންވީ ކީކޭތޯ ޤާޟީއާ ވެސް ހޭޒަލް ސުވާލުކުރިއެވެ. އަންހެނެއްގެ ޢަމަލުތައް އެހިސާބަށް ދިޔައިރު ވެސް ލިއަމް އެކަންކަން ދެނަހުރި ކަމަށް ނުހެދިކަން ހޭޒަލް ފާހަގަކުރިއެވެ. އެ ދެމެދުގައި ދެބަސްވުމެއް ފުރަތަމަ ހިނގަން މެދުވެރިވި ސަބަބު ކަމުގައި އަލްމާ ވާކަން ހޭޒަލް ބުނެލީ ޤާޟީއާ ނަޒަރު ވަކިކޮށްލާ ލިއަމްއަށް ބަލާލަމުންނެވެ. އެ ދެލޮލުގައި ލިއަމްގެ މައްޗަށް އޮތް ލޯތްބަށްވުރެ ފާޅުވަނީ ޝަކުވާއެވެ. ނުރުހުމާއި ލިއަމްއާއެކު އުޅޭން އެއްގޮތަކަށް ވެސް ހޭޒަލް ބޭނުންނުވާ ކަމުގެ އަސަރެވެ. އޭގެ ފަހުގައި ހޭޒަލްގެ ރަޚުމަތްތެރިއަކު ލިއަމް ގެސްޓްހައުސްއަށް އޮފީސް ގަޑީގައި ދާކަން ބުނެފައިވާކަން ހާމަކުރިއެވެ. އެތަނަށް ދިއުން މައްސަލައަކަށްވަނީ ނޫންކަމާއި އެތަނަށް ދިޔަ ބޭނުން ގޯސްވީކަން ހޭޒަލް ބުންޏެވެ. އެތަނަކީ ތަފާތު މަސާޖުތައް ދޭތަނަކަށް ވިޔަސް އެތަނުން ހުއްދަނޫން ޚިދުމަތްތައް ލިބެން ހުންނަކަން ހޭޒަލްއަށް މަޢުލޫމާތު ލިބުނުކަން ބުންޏެވެ. އަދި ލިއަމްގެ ފޯނުން ފެނިފައިވާ "ޓެކްސްޓް"ތަކުގެ ވާހަކަ ހޭޒަލް ކިޔައިދިނެވެ. އޭގައި ލިއަމް ޝައުގުވެރިކަން ފާޅުކުރުމުގެ އިތުރުން ހިލޭ އަންހެނުންނާއެކު ގުޅުން ހިންގާފައިވާކަން ބުނެފައި ހުރިކަން ހޭޒަލް ބުންޏެވެ. އަދި އޭގެ އިތުރުން ބައެއް އަންހެނުންނާއެކު ލިއަމް ފުރަތަގަސްފަރާތް ބޭނުންކުރާ ކަމުގައި ވެސް ދައްކާފައި ހުރި ވާހަކައިން ފެނިފައިވާކަން ހޭޒަލް ބުންޏެވެ. ޤާޟީގެ ބެލުން ތަފާތުވިކަން ހޭޒަލްއާއި ލިއަމްއަށް ވެސް އެވަގުތު އެނގުނެވެ. ކުއްލިއަކަށް ލިއަމް ވާހަކަދައްކަން ފެށިއެވެ. ހޭޒަލްއަށްވުރެ އަޑުގަދަކޮށްލައި އޭނާ އެއީ ދޮގުކަން ބުނަންފެށިއެވެ. އެހިނދު ލިއަމް ވާހަކަދައްކަން ފުރުޞަތު ލިބެންދެން ހަނުހުރުމަށް ޤާޟީ އަމުރުކުރިއެވެ. އަދި ބޮލުން ހޭޒަލްއަށް އިޝާރާތްކޮށްލަމުން ވާހަކަ ކުރިއަށް ގެންދިއުމަށް ޤާޟީ އެދުނެވެ. ހޭޒަލް ބުނީ ކުޅުދުށްފުށީން ދިމާވި ކަންތަކާއި ފޯނުން ފެނުނު މެސެޖުތަކާމެދު ލިއަމް ނުކުރާ ކަމެއްކަމުގައި ބުނެ އެ ދެފަހަރު ވެސް ﷲ ގަންދީ ހުވާކޮށްފައިވާކަމަށެވެ. ފިރިމީހާގެ މައްޗަށް އޮތް ޝައްކު ހިތުން ފިލުވާލީ އެހެންވެ ކަމުގައެވެ. ލިއަމްގެ އުޅުމަށް ހެޔޮ ބަދަލުތަކެއް ވެސް އައިތަން ދުށްކަމާއި އަބަދުވެސް ހޭޒަލް މަސައްކަތްކުރީ ލިއަމްއާއެކު އުޅެވޭތޯއެވެ. ޢާންމުކޮށް ލިއަމްގެ ދިރިއުޅުން ހުރި ގޮތް ވެސް ހޭޒަލް ކިޔާދިނެވެ. ރޭގަނޑު ނިދާއިރެއް ނޭނގޭކަމާއި ރަސްމީކޮށް އޮފީސް ނިމޭގަޑިއެއް ނޭނގޭކަމާއި ފިރިމީހާއަށް ލިބޭ މުސަރާ ވެސް އެނގުނީ އިހަކަށް ދުވަހުކަން ހޭޒަލް ބުންޏެވެ. ހުރިހާކަމަށް ލިއަމްއަށް މަޢާފުކުރީ އޭނާގެ އުޅުމަށް އައި ހެޔޮ ބަދަލުންކަން ހޭޒަލް ބުންޏެވެ. ދެމީހުން ވަކިވުމަކީ އޭނާގެ ވެސް ވިސްނުން ހުރި ގޮތެއްނޫންކަމެވެ. އެހެންނަމަވެސް މިހާރު އެ ވިސްނުން ބަދަލުވެއްޖެކަން ހޭޒަލް ބުންޏެވެ. މިހާރު އިހުގެ އުޅުމަށް ލިއަމް ބަދަލުވެއްޖެކަން ހޭޒަލް ފާހަގަކުރިއެވެ. ދީނީކަންކަމާ ލިއަމް ދުރުވެއްޖެކަމާއި ރޭގަނޑަށް ކޮފީތަކަށް ދިއުމުގެ އިތުރުން ދަންވާވަރަކަށް އޮފީހަށް ދާންޖެހޭ ކަން ހޭޒަލް ބުންޏެވެ. ލިއަމް ކުރަން ހުންނަ މަސައްކަތްތައް ކުރެވޭކަމަށްވަނީ ރޭގަނޑު އެގާރައިގެ ފަސްވުމުންކަމުގައި ހޭޒަލް ބުންޏެވެ. އަދި ލިއަމް ގެއަށް އަންނައިރެއް ބައެއް ރޭ ރޭ ނޭނގޭކަން ވެސް ހޭޒަލް ބުންޏެވެ. އެ ހުރިހާކަމަކަށް އޭނާ ދެން ވެސް ކެތްކުރީ ލިއަމްއާ ވަކިވާން ބޭނުންނުވެގެންކަން ހޭޒަލް ބުންޏެވެ. އެކަމަކު ދެން އެންމެ ދުވަހަކުވެސް ލިއަމްގެ އަނތްބެއްގެ ގޮތުގައި ހުރުމަކީ ހޭޒަލްއަށް ކެތްވާނޭ ކަމެއްނޫންކަން އޭނާ ބުންޏެވެ. އަދި އެންމެ ފަހުން ހިނގާދިޔަ ކަންތައް ހޭޒަލް ކިޔައިދޭން ފެށިއެވެ. އެވެސް ހޭޒަލްއަށް ފެންނަން އިރާދައިގެ ހުރީތީ ލިއަމްގެ ހަޤީޤަތް ފެނުނީ ކަން ހޭޒަލް ބުންޏެވެ. އަދި ލިއަމްގެ އޮނަތިރީސްވަނަ އުފަން ދުވަސް ފާހަގަކުރަން ހޭޒަލް ތައްޔާރުވަމުން އައިގޮތް ކިޔާދީ ހުޅުމާލެއަށް ދާންޖެހުނީ އެ ބޭނުމުގައި ކަން ވެސް ހޭޒަލް ބުންޏެވެ. ޓެކްސީއެއް ނުލިބިގެން ބަސް ހުއްޓާ ދިމާއަށް އައި ހޭޒަލްއަށް ލިއަމް ފެނުނީ އިއްތިފާގަކުންކަން ހޭޒަލް ބުންޏެވެ. އެއަށްފަހު އޭނާއަށް ލިއަމް ވަން ހޮޓެލާއި އެ ހޮޓެލުގެ ތެރެއިން ފެނުނު މަންޒަރުތައް ހޭޒަލް ކިޔައިދީފިއެވެ. އޭނާއަށް މިހާރު އެއްވެސް ވަރަކަށް ލިއަމްއަށް އިތުބާރުނުކުރެވޭނޭކަން ހޭޒަލް ހާމަކުރިއެވެ. ކިތައް އަންހެނުންނާކަމެއް ލިއަމް ގުޅުން ހިންގާފައި ހުރީ އެނގޭނީ ހެއްދިފަރާތައްކަމަށް ހޭޒަލް ބުނެލިއެވެ. ލިއަމް ބޭނުންވާނަމަ އިތުރު ކައިވެންޏެއް ކުރިޔަސް ހޭޒަލްގެ މައްސަލައެއްނެތްކަމަށް އޭނާ ބުނިކަން ވެސް ހާމަކުރިއެވެ. އެހެންނަމަވެސް ދެންނުވާނޭކަމަށް ހޭޒަލް ބުންޏެވެ. އޭނާއަށް ފިރިމީހާއާއެކު ނޫޅެވޭނޭކަން ޔަގީންވާއިރު ދެން އިތުރަށް ފުރުޞަތެއް ދޭންވީ ކޮންބޭނުމަކުތޯ ހޭޒަލް ސުވާލުކުރިއެވެ. ހުރިހާ ވާހަކައެއް ދެއްކުނުއިރު ހޭޒަލްގެ ކޯތާފަތް ތެމިއްޖެއެވެ. މިއަދު އޭނާ ހުއްޓި އެ ހުރީ މިދުނިޔެއިން އެންމެ ލޯބިވިމީހާގެ ކުރިމަތީގައެވެ. އޭނާގެ އަނތްބަކަށް ވުމުގެ ނަސީބު ވެސް ލިބުނެވެ. އެހެންނަމަވެސް އެ ލޯބި ކަފުންކޮށް ހިތުގެ އެންމެ ފުނުގައި ހޭޒަލް ވަޅުލައިފިއެވެ. މިހާރު އޭނާ ތަކުރާރުކޮށް ބުނަމުން އެ ދަނީ ލިއަމްގެ އަނތްބެއްގެ ގޮތުގައި ހުންނަން ބޭނުންނުވާކަމަށެވެ. އޭނާއަށް ލިއަމްއާއެކު އެންމެ ސުކުންތެއް ވެސް ކެތްނުކުރެވޭނެކަމުގައެވެ. އެ ދެމީހުން އެކުގައިވުމަށް އިރާދަކުރެއްވި ފަދައިން މިއަދު އެ ދެމީހުން ވަކިވުންނޫން ގޮތެއް ނެތްކަމުގައި ތަޤުދީރު އަންގައިދީފިއެވެ. ފިނިނޭވާއެއް ހަށިފުރާލުމާއެކު ހޭޒަލް އެންމެނަށް ފުރަގަސްދިނެވެ. ދެއަތުން ލޮލާއި މޫނު ފުހުނެވެ. އޭނާ ޤާޟީއާ ކުރިމަތީ ދެނެވެ. ހީވީ ޤާޟީގެ ނިޔާއަށް އޭނާ އިންތިޒާރުކުރާ ހެންނެވެ.\nލިއަމްއަށް ވާހަކަދައްކަނޭ އިޒުނަ ލިބުމުން އޭނާ އޭގެ ބޭނުންހިފިއެވެ. ހޭޒަލް އުޅެނީ ކުށްހީއެއްވެގެން ކަމުގައި ލިއަމް ތަކުރާރުކޮށް ޤާޟީއާ ކުރިމަތިލައިގެން ހުރެ ބުންޏެވެ. އޭނާ ދުވަހަކުވެސް ހޭޒަލް ހިތުގައިޖެހޭ ކަމެއް ނުކުރާނަމޭ ބުންޏެވެ. މިހާތަނަށް ކޮށްފައިނުވެސް ވާނޭކަމުގައި ބުންޏެވެ. ހޭޒަލްއާ ކައިވެނިކުރީއްސުރެ އެއްވެސް މީހެއް ގާތުގައި ވެސް އޭނާގެ އަނތްބަކު ނުހުންނާނޭ ދުވަހަކުވެސް ނުބުނަންކަމުގައި ލިއަމް ބުންޏެވެ. އޭނާ މަސައްކަތްކުރާ ދާއިރާގެ ގޮތުން ސިއްރުކުރަންޖެހޭ ކަންކަން ހުންނާނޭކަން ޤާޟީއަށް ވެސް އެނގޭނޭ ބުނެލިއެވެ. އަދި ފަނޑިޔާރުންނަކީ ވެސް ގެއަށް ގޮސް ކޯޓުގައި ހިނގާ ހުރިހާކަމެއް ޢާއިލާއަށް ޚިއްޞާކުރެވޭނެ ބަޔަކަށް ނުވާނޭނޫންހޭ ލިއަމް ބުންޏެވެ. އޭނާގެ މަސައްކަތާ ގުޅިގެން ތަފާތު މާޙައުލުތަކަށް ދާންޖެހޭކަން ލިއަމް ފާހަގަކުރިއެވެ. އަދި އޭނާ ކުރާ ހުރިހާކަމެއް ހޭޒަލްއަށް ކިޔާދޭނީ ކިހިނެއްތޯ ސުވާލުކުރިއެވެ. އޮފީހުގައި ސިއްރު އޮޕަރޭޝަންތައް ހިންގާއިރު އެފަދަ ކަންކަން ޚިއްޞާކުރެވޭނީ ކޮންގޮތަކުންތޯ ލިއަމް ބުންޏެވެ. އޭނާ ހޭޒަލްއާއެކު އުޅެން ބޭނުންވާއިރު ހޭޒަލް ވަކިވެގެން ދާނޭވަރުގެ ކަމެއް ގަސްދުގައި ކުރާނޭ ހީވޭތޯ އެއްސެވެ. އޭނާ ހޭޒަލްދެކެ ވަރަށް ލޯބިވާކަން ހާމަކުރިއެވެ. އަލްމާއާ ގުޅުވާފައި ވެސް ލިއަމް ދެއްކީ ހޭޒަލްގެ ގާތުގައި ވާހަކަދެއްކި ގޮތަށެވެ. އޭނާއާ އަލްމާއާ ދެމެދު އެއްވެސް ކަމެއް ނުހިނގާކަން އޭނާ ބުންޏެވެ. އޭރު ވެސް އެއީ ހޭޒަލްއަށް ކުރެވުނު ކުށްހީއެއްކަމެވެ. އަދި އޮފީހާ ގުޅުން ހުރި މެސެޖުތަކެއްކަމަށް ހޭޒަލްއަށް ފެނިގެން އެ އުޅެނީ ލިއަމް ބުންޏެވެ. ކުށްކުރާ މީހުންނާ ވާހަކަދެއްކުމުގައި ފަސޭހަވާނީ އެމީހުންނާ އެއްދަރަޖައަކަށް ވާހަކަތައް ގެންގޮސްގެން ކަމުގައި ލިއަމް ބުންޏެވެ. އޭނާ ހޭޒަލްއަށް ބޭވަފާތެރިވީކަމަށް އެކަމުން ނުވާނޭނޫންހޭ ލިއަމް އެއްސެވެ. ކޮންމެ ގޮތަކަށް ވާހަކަދެއްކި ނަމަވެސް އެފަދައިން ޢަމަލުތައް ބެހައްޓާފައި ނުވާނޭ ކަމާއި އެކަމުގެ ހެއްކެއް ހޭޒަލްއަށް ނުދެއްކޭނޭ ލިއަމް ބުންޏެވެ. ހުރިހާ ވެސް ކަމަކީ ހޭޒަލްއަށް ކުރެވޭ ވަހުމްކަމާއި މާބޮޑު ހެއްކެއް ނޯންނޭ ލިއަމް ބުންނެވެ. އެހިނދު ހޭޒަލްއަށް ހުޅުމާލެއިން ފެނުނު މަންޒަރު އެއީ ކިހިނެއް ހިނގައިދިޔަ ކަމެއްތޯ ޤާޟީ އެއްސެވިއެވެ. ހީވީ އެ ވާހަކަ ލިއަމް ނުދައްކާތީ އެކަމަށް ޤާޟީ އިޝާރާތްކުރީ ހެންނެވެ. ލިއަމް އިސްޖަހާލިއެވެ. ފުންނޭވާއެއް ދޫކޮށްލުމާއެކު އޭނާ ހޭޒަލްއަށް ބަލާލިއެވެ. ހޭޒަލްގެ ރަތްކަން އެކުލެވޭ ދެ ލޮލުން އޭނާ ކުށްވެރިކުރާވަރު ލިއަމްއަށް އިޙްސާސް ކުރެވެއެވެ. ހުޅުމާލެއިން ހޭޒަލްއަށް ފެނުނު ކަންކަން ލިއަމް ކިޔައިދޭން ފެށިއެވެ. ކުށްކުރެޔޭ ކިޔާފައި މީހަކު ހައްޔަރެއް ނުކުރެވޭނޭކަމާއި އޭނާގެ މައްޗަށް ދަޢުވާއެއް އުފުލޭނީ ވެސް ކުށްކުރަން ތިއްބާ ހިފިގެންކަން ލިއަމް ބުންޏެވެ. އޭނާ އެ ދުވަހު ވެސް އުޅުނީ އެފަދަ ކަމެއްގައިކަން ލިއަމް ބުންޏެވެ. އެހެންނަމަވެސް އެކަން ނިމުމަކަށް ނާންނަނީސް ހޭޒަލް ފެނުނީކަމެވެ. އެވަގުތު ހޭޒަލް ދިޔައީ އޭނާއަށް ފެނުނު މަންޒަރުން ހަޤީޤަތް އޮޅިފައި ހުރެކަން ލިއަމް ބުންޏެވެ. އަދި އެފަދަ ކަންކަމަކީ އޮފީހާ ގުޅުން ހުރި ކަންކަމަށްވާއިރު އެކަންކަމުގައި އުޅޭނީ ވެސް އޮފީސް ގަޑީގައި ކަމަށް ލިއަމް ބުންޏެވެ. އޭނާ ކަންތައްވީގޮތް ކިޔައިދޭން މަސައްކަތްކުރި ނަމަވެސް ހޭޒަލް ވަނީ އެ ފުރުޞަތު އޭނާއަށް ނުދީފަ ކަމަށެވެ. ހޭޒަލް ހަމަ އެދުވަހު ގެއިން ނުކުމެގެން ދިޔަގޮތަށް އޭނާ ބައްދަލުކުރަން އެދުމުން ވެސް އެ ފުރުޞަތު ނުދީ ހުރެފައި ކޯޓަށް ވަރިވާން ފޯމު ލީކަމެވެ.\nދެ ފަރާތުގެ ވާހަކަތައް އަޑުއެހުމަށްފަހު ޤާޟީގެ ނިންމުން އިއްވިއެވެ. ހޭޒަލްއަށް ރޮއިގަނެވުމާއެކު ނޫނެކޭ ބުނެވުނެވެ. ލިއަމްއަކީ ދޮގު ހަދާ މީހެއްކަމަށް ހޭޒަލްއަށް ބުނެވުނެވެ. ﷲގެ ކޯފާއާމެދު ވެސް އޭނާ ބިރެއްނުގަނެއޭ ހޭޒަލްއަށް ބުނެވުނެވެ. ކޮންމެ އިންސާނަކަށް ވެސް ބުއްދިދެއްވިކަމާއި އޭނާގެ އެތެރެއިން ތެދުދޮގު ވަކިކުރުމަށް އިޝާރާތްކުރާއިރު އެއީ ވެސް އިންސާނީ ޠަބީޢަތުގައި ލައްވާފައިވާ ކަމެއްކަން ހޭޒަލް ބުންޏެވެ. ކޯޓުން އެ ދެމީހުން ވަރިކޮށްނުދިން ނަމަވެސް ލިއަމްގެ އަނތްބެއް ކަމުގައި ހޭޒަލް ޤަބޫލުނުކުރާކަން ބުންޏެވެ. އެހެންނަމަވެސް ޤާޟީ ނިންމީ ހޭޒަލް ކުރާ ތުހުމަތުތަކުގެ ބާރު ކުޑަކަމެވެ. ލިއަމް އަދާކުރާ ވަޒީފާގެ ގޮތުން މުޖުތަމަޢުގެ އަމަންއަމާންކަން ބަލަހައްޓަން ތިބޭ ބަޔަކަށްވާއިރު އެމީހުން ސިއްރުކުރަންޖެހޭ ކަންކަން ހުންނާނޭކަމެވެ. އަނބިމީހާގެ މައްޗަށް ޒަރޫރީ އެއްވެސް ކަމެއް އުނިކޮށްފައި ލިއަމް ނުވާކަމާއި އޭނާ ފުރިހަމައަށް ހައްޤުތައް އަދާކުރަމުން އަންނަކަން ވާހަކަތަކުން އެނގެން އޮތްކަމެވެ. އަދި ވަރިވުމަކީ އެންމެފަހުގެ ކަންތައްކަމުގައި ބުނެ ޤާޟީ ނިންމީ ވަރީގެ ބަދަލުގައި ދެމެދުގައި ދިމާވެގެން އުޅޭ މައްސަލަ ހައްލުކުރުމަށް އޮންނަ މަޖިލީހާ އެ މައްސަލަ ހަވާލުކުރާށެވެ. އެހިނދު ލިއަމް އެދުނީ އޭނާ ހުންނަތަނެއްގައި ހޭޒަލް ހުރުމުގެ އަމުރަކަށެވެ. އެކަމަށް ލިއަމްއަށް އިޖާބައެއް ނުލިބުނެވެ. އެފަދަ އަމުރެއް ހޭޒަލްގެ މައްޗަށް ނުކުރެވޭނޭކަން ލިއަމްއަށް އެންގިއެވެ.\nރޮމުން ނިކުތް ހޭޒަލް ފެނި ސާއިރާއާއި ރިޒްވާނު އަވަހަށް އައިސް ގާތްވެލިއެވެ. ލިއަމް އައިސް ހޭޒަލްއާ ވާހަކަދައްކަން އުޅުނެވެ. އެހެންނަމަވެސް ހޭޒަލް އެދުނީ އަވަހަށް ގެއަށް ދާށެވެ.\n"ސާއިރާ އާދޭ... އަހަރެން މިއަންނަނީ" ސާއިރާގެ ކޮނޑުގައި ވައަތްތިލަ ޖައްސާލުމާއެކު ނިކަން އަވަހަށް ރިޒްވާން ބުނެލިއެވެ. އަދި ހަލުވިކޮށް އޭނާ ކޯޓުން ނުކުންނަން ހިނގައިގަތެވެ. ސާއިރާ ގާތު ހޭޒަލްއަށް ވާހަކަދައްކާލަން ބޭނުންވާކަން ލިއަމް ބުންޏެވެ.\n"ޒެއްލު ބޭނުންވާކަން ލިއަމްއަށް ނޭނގޭތަ؟" ސާއިރާ ބުނެލިއެވެ. އަދި އޭނާ ވެސް މަޑެއްނުކުރިއެވެ. ހޭޒަލްގެ ކޮނޑުގައި ވަށާލި އަތުން ދަރިފުޅު ގާތްކޮށްލައިގެން ހުރެ ސާއިރާ ހިނގައިގަތެވެ.\nމަގުމަތީ އިރުކޮޅަކު މަޑުކޮށްލި ފަހުން ސާއިރާމެންގެ ކުރިމައްޗަށް ކާރުގައި ރިޒްވާނު މަޑުކޮށްލިއެވެ. ހޭޒަލް ގޮވައިގެން ސާއިރާ އެރީ ކާރުގެ ފަހަތަށެވެ. އެމީހުންނަށް ބަލަން ލިއަމް ހުއްޓެވެ. ކާރު ނައްޓާލުމުން އެ ދިޔަ ދިމާއަށް ބަލަން ހުރެފައި ލިއަމް ގުޅީ އޭނާގެ ރަޙުމަތްތެރި ވަކީލަކަށެވެ. ކަމަކާ ޚިޔާލު ބަދަލުކޮށްލަން ބޭނުންވާތީ އޭނާއާ ބައްދަލުކޮށްލެވިދާނެތޯ ލިއަމް އެއްސެވެ. އޭނާ އެތަނުން ހިނގައިގަތީ އެ ފޯނުކޯލުގައި ހުރެއެވެ.\nގެއަށް އައިސް ވަދެވުމާއެކު ހޭޒަލް ވަނީ ކޮޓަރިއަށެވެ. ކޮޓަރީގެ ދޮރުތަޅުލީ އެކަނިވެލަން ބޭނުންވެފައި ހުރިވަރުންނެވެ. ލިއަމް ދެއްކި ވާހަކަތަކުން ހިތުގައި ލިއަމްގެ މައްޗަށް އޮތް ލޯތްބަށްވުރެ ނުރުހުން އިތުރު ވިއެވެ. އޭނާއަށް ޖެހެވިފައި މިވަނީ ހަޤީޤީ މަކަރުވެރި ޖަހާފައިވާ ދަލެއްގައިކަން ހޭޒަލްގެ ޟަމީރު ބުންޏެވެ. އެނދުގެ އަރިމަތީގައި އިށީން ހޭޒަލް މޫނުގައި ދެއަތް އެޅިއެވެ. ބާރަށް ރޮވޭތީ އެ އަޑު އިތުރު މީހަކަށް އިވެން އޭނާ ނޭދެއެވެ. ލިއަމްގެ އިޔަހޫދިކަން ކޮންމެ މީހަކަށް ޤަބޫލުނުކުރެވޭނޭކަން މިއަދު ހޭޒަލްއަށް ޔަގީންވެއްޖެއެވެ. އެ ދެމެދުގައި އޮތް ގުޅުމުގެ ފުރިހަމަކަން ނޫން އެއްޗެއް މިހާތަނަށް މީހަކަށް ފެނިފައިނުވާއިރު ކުއްލިއަކަށް މިހިލުނު ގުޖަޑުގަނޑު މީހަކު ޤަބޫލުކުރާނީ ވެސް ކިހިނެއް ހެއްޔެވެ.\nއެއްވެސް އިންސާނަކު އަނެއް އިންސާނެއްދެކެ އެވަރަށް ލޯބިނުވާންވީ ކީއްވެކަން މިއަދު ހޭޒަލްއަށް ވިސްނެއެވެ. އެއްވެސް މީހަކަށް މާބޮޑަށް އިތުބާރުކުރާކަށް ނުވާނޭކަން ހޭޒަލްއަށް އެނގިއްޖެއެވެ. ހަމައެއާއެކު ލޮލަށް ފެންނަ ފުރިހަމަކަމަކީ އޭގައި އަގެއްނެތް ދަޅައެއްކަމުގައި ދަންނަންވާނޭ ކަމެވެ. އެ ދަރަޖައަށް ލޯބިވާންވީ ވެސް އަދި އިތުބާރުކުރަންވީ އޭނާގެ ރައްބުގެ މައްޗަށެވެ. މިދަތި ދުވަސްތަކާ އޭނާ ކުރިމަތިލާން ޖެހުމަކީ އޭނާގެ މައްޗަށް ކުރެމަތިކުރުވި ބޮޑު އިމްތިހާނަކަށްނޫނީ ނުވާނޭކަން ހޭޒަލްގެ ޟަމީރު ވިސްނައިދިނެވެ. އަދި ހީނުކުރާ އެތައްގޮތަކަށް، ދާދި ކުޑަ ހިނދުކޮޅެއްގެ ތެރޭ ކަންކަން ބަދަލުވެދާނޭކަމެވެ. ހަޔާތަކީ އަޑިގުޑަން ގިނަ ދިގު ރާސްތާއެކެވެ. މުސްތަޤުބަލަށް ފޮނި އުންމީދުތަކެއް ކުރި ނަމަވެސް އެ މުސްތަޤުބަލް ތަޢުބީރު ކުރުމުގެ ބާރެއް އިންސާނާއަށް ލިބިފައި ނުވެއެވެ. އިޚްތިޔާރު ލިބިފައިވީ ނަމަވެސް ކުރިއަށް ދެވެނީ ތަޤުދީރުގެ ގަލަމުން ލިޔެވިފައިވާ ގޮތަށެވެ.\nދާރިއަންއަށް ހޭޒަލްގެ ފޯނަށް ގުޅުނު ފަހުން އެއްމަހަށްވުރެ ގިނަ ދުވަސްވެއްޖެއެވެ. އެ ފަހަރު ވެސް ހޭޒަލް ފޯނަށް ޖަވާބެއް ނުދިނެވެ. އޭގެ ފަހުން ހޭޒަލްގެ ފޯނު އޮންނަނީ ނިވާލާފައެވެ. އެހެންވިޔަސް ހޭޒަލްއަށް ގުޅޭތޯ ކޮންމެ ދުވަހަކު އެތައް ފަހަރަކު ދާރިއަން މަސައްކަތް ކުރެއެވެ. މިނޫނީ އޭނާ ހޭޒަލްއާ މެދު ކަންބޮޑުވާ ހިސާބަށް ވިސްނުން ގޮސްފައެއް ނެތެވެ. އެތައް ފަހަރަކު ހޭޒަލް އުޅޭ އެޑްރެސް ހޯދައިގެން ދާން ހިތަށް އެރި ނަމަވެސް ދާރިއަންއަކަށް ނުކެރުނެވެ. އޭނާއަށް ހޭޒަލް ކިތަންމެ ޚާއްޞަ ވިޔަސް ހޭޒަލްއަށް އެ އިޙްސާސްތައް މުޅިން ތަފާތެވެ. އެކުގައި ތިއްބަސް އެ ދެމެދުގައި އަބަދުވެސް ދުރުކަމެއް އޮވެއެވެ. އެ ދުރުކަން ދަމަހައްޓަނީ ވެސް ހޭޒަލްކަން ދާރިއަންއަށް އެނގެއެވެ.\n"ހޭއި..." ދާރިއަންގެ ކެބިންއަށް ވަދެގެން އައި ސާރާ ގޮވާލިއެވެ.\n"ކަމަކުތަ؟" ހޭޒަލްގެ ޚިޔާލުތައް ހާވިޔާވުމުން އެކަމާ ގަޔާނުވެ އިނދެ ވެސް އެ އަސަރުތައް ނުދައްކާ ދާރިއަން އަހާލިއެވެ.\n"މާދަމާ މީ ބޮޑު ދުވަހެއްނު" ސާރާ ނިކަން ފުޅާ ހިނިތުންވުމަކާއެކު އައިސް ދާރިއަންގެ މޭޒު ކުރިމަތީ ހުރި ގޮނޑީގައި އިށީނެވެ.\n"އެހެން ބުނަންތަ ތިއައީ" ދާރިއަން ބުންޏެވެ.\n"އައި އޭމް ޕްލޭނިން... ފަނިކޮށްނުލާތި، މާދަމާ ރޭ އެއިޓްގެ ފަހުން އެއްވެސް ކަމެއް ބާއްވައިގެން ނުވާނެ" ސާރާ ބުނެލިއެވެ.


Majilis 19 – Haftha\nTag: Majilis 19\nޔާމީން ސަރުކާރުގައި އެންމެ ބޮޑު އަނިޔާ ލިބުނީ އަޅުގަނޑަށް: ޖާބިރު\nކުރީގެ ސަރުކާރުން އޭނާގެ މުދާތައް ފޭރިގެންފައި ނުވާނެ ކަމަށާއި ޔާމީންގެ ވެރިކަމުގައި އެންމެ ބޮޑު އަނިޔާއެއް ލިބުނު އެކަކަކީ އޭނާ ކަމަށް ރައްޔިތުންގެ މަޖިލިހުގެ ކާށިދޫ ދާއިރާގެ އަމިއްލަ މެމްބަރު އަބްދުﷲ ޖާބިރު ވިދާޅުވެއްޖެ އެވެ.\nމިހެން ވިދާޅުވީ ކުރީގެ ރައީސް އަބްދުﷲ ޔާމީންގެ ސަރުކާރުގައި ބޮޑެތި ގޯސްތަކާއި ޖަރީމާތަކެއް ހިންގި ކަމަށް ބުނެ އެ މައްސަލަތަކުގެ ތަހުގީގުތައް އަވަސްކުރުމަށް ގޮވާލައި މަޖިލީހަށް ހުށަހެޅި ކުއްލި މައްސަލަ އަށް ބަހުސް ކުރައްވަމުންނެވެ.\nއޭގެ އިތުރުން މި ސަރުކާރުން ވަނީ ރައްޔިތުންގެ ހައްގުތަކާއި މުދާތައް އިއާދަކޮށްދޭނެ ކަމަށް ބުނެ، ވައުދުވެފައި ކަމަށާއި މިހާތަނަށް އައިއިރު އެއްވެސް ކަމެއް ވެފައެއް ނެތް ކަމަށް ވިދާޅުވެފައި އެވެ.\n“މުދާ ދިނުމުގެ ބަދަލުގައި ސަރުކާރުން އަބަދުވެސް ދައްކަނީ މައްސަލަ ބަލާ ވާހަކަ. ސަރުކާރަކީ ހިންގާ ބާރު. ކީއްވެތޯ ޔާމީނަށް އެތަނުގައި އިނދެވެންވީ؟ މި ހުރިހާ އެންމެންނަށް އަނިޔާއެއްކޮށްފައި، މުދަލެއް ފޭރިގެންފައި ރިސޯޓުތައް ބަންދުކޮށް ކޮންޓެއިނަރުތައް ހިފެހެއްޓި އިރު، ސަރުކާރަށް ދަރާ އޮތީ އަޅުގަނޑު ކަމަށް ނޫސްތަކުން ރިޕޯޓު ކުރަނީ. އެއީ ކަނޑައެޅިގެން ދޮގު ވާހަކައެއް،” މަޖިލީހުގައި ބަހުސް ކުރައްވަމުން ޖާބިރު ވިދާޅުވި އެވެ.\nޖާބިރު ވަނީ ރައީސް އިބްރާހިމް މުހައްމަދު ސޯލިހުގެ ސަރުކާރުން އުފެއްދެވި ރިޔާސީ ކޮމިޝަނަށްވި އެއްވެސް ކަމެއް ނެތް ކަމަށް ވިދާޅުވެ، އެ ކޮމިޝަނަށް ފާޑު ވިދާޅުވެފައި އެވެ. އަދި މިއަދުގެ ރިޔާސީ ކޮމިޝަންތަކުގައި މި މުޖުތަމައު ގަބޫލު ނުކުރާފަދަ ކަންކަން ކޮށްފައި ތިބި މީހުން އެބަތިބި ކަމަށްވެސް އޭނާ ވިދާޅުވި އެވެ.\nއަދި ރައީސް ޔާމީންގެ މައްސަލަ އޮތީ ޖުޑިޝަރީއަކު ނޫން ކަމަށާއި އެ މައްސަލައަށް ސަރުކާރުގެ ހިންގުމުގެ ނިޒާމުގެ ތެރެއިން މިކަމަށް ފިޔަވަޅު އަޅަން ވާނެ ކަމަށް ވިދާޅުވެ، ޔާމީން ހައްޔަރުކުރުމަށް ޖާބިރު ގޮވާލި އެވެ.\n“ޔާމީން، މިހާރުން މިހާރަށް ހައްޔަރު ކުރާށޭ. އޭނާ ދޫކޮށްލައިގެން އެންމެ މިނިޓަކު ވެސް ބަހައްޓައިގެން ނުވާނެ،” ޖާބިރު ވިދާޅުވި އެވެ.\nއަދި ވޭތުވެދިޔަ ހަތް މަހެއްހާ ދުވަހުގެ ތެރޭގައި ސަރުކާރަށް ހުށަހެޅި މައްސަލަތައް ބެލިފައި ނުވާ ކަމަށާއި، އެ މައްސަލަތައް ބަލާ އެކަމާ ގުޅުން ހުރި ބޭފުޅުން ބަންދުކުރުމަށެވެސް ޖާބިރު ވަނީ ގޮވާލައްވައިފަ އެވެ.\nAuthor ނަސްވާ ހަސަންPosted on June 26, 2019 June 26, 2019 Categories featured 4, ޚަބަރުTags jaabiru, Kaashidhoo, Majilis 19Leaveacomment on ޔާމީން ސަރުކާރުގައި އެންމެ ބޮޑު އަނިޔާ ލިބުނީ އަޅުގަނޑަށް: ޖާބިރު\nރައްޔިތުން މަޖިލީހުގެ މެންބަރުންގެ ތެރެއިން ޖުޑިޝަލް ސާވިސް ކޮމިޝަން (ޖޭއެސްސީ)އަށް އައްޔަންކުރާ މެންބަރަކަށް، ތުޅާދޫ ދާއިރާގެ މެންބަރު ހިސާން ހުސެއިން އައްޔަންކުރަން ރައްޔިތުންގެ މަޖިލީހުން ރުހުންދީފިއެވެ.\nހިސާން އެ މަގާމަށް ކަނޑައަޅަން ރައްޔިތުން މަޖިލީހުން ފާސްކުރީ، މިއަދުގެ ޖަލްސާއަށް ހާޒިރުވި މެންބަރުންގެ ތެރެއިން 81 މެންބަރުންގެ އިއްތިފާގުންނެވެ.\nރައްޔިތުން މަޖިލީހަށް ހިސާންގެ ނަން ހުށަހެޅުއްވީ މަރަދޫ ދާއިރާގެ މެންބަރު އިބްރާހިމް ޝަރީފެވެ. އެ ނަމަށް ތާއީދު ކުރެއްވީ ހުޅުދޫ ދާއިރާގެ މެންބަރު އިލްޔާސް ލަބީބެވެ.\nމީގެ އިތުރުން ހިސާން ވަނީ، މިދިޔަ ސަރުކާރުގައި ޖަލު ހުކުމްތަކާއި ބަންދުތަކާ ކުރިމަތިލާންޖެހިވަޑައިގެންނެވި ބައެއް ސިޔާސީ ލީޑަރުންގެ ގާނޫނީ ވަކީލެއްގެ ގޮތުގައި ވެސް ހަރަކާތްތެރިވެވަޑައިގެންފައެވެ.\nއޭގެ ތެރޭގައި ކުރީގެ ރައީސް ނަޝީދާއި ޖުމްހޫރީ ޕާޓީގެ ރައީސް ގާސިމް އިބްރާހީމް އަދި ކުރީގެ އުއްތަމަ ފަނޑިޔާރު އަބްދުﷲ ސައީދު ހިމެނިވަޑައިގަންނަވައެވެ.\nAuthor މުޙައްމަދު އިބްރާހިމްPosted on May 29, 2019 Categories featured 1, ޚަބަރުTags Hisaan Hussain, JSC, Majilis 19, Rayyithunge Majilis, Thulhaadhoo Dhaairaage MP Hisaan HussainLeaveacomment on ޖޭއެސްސީގެ މެންބަރަކަށް ހިސާން އައްޔަންކުރަން ރުހުންދީފި\nރައްޔިތުން މަޖިލީހުގެ ނައިބް ރައީސް އަކަށް އީވާ އިންތިހާބުކޮށްފި\nނަވާރަ ވަނަ ރައްޔިތުން މަޖިލީހުގެ ނައިބް ރައީސަކަށް ގަލޮޅު އުތުރު ދާއިރާގެ މެންބަރު އީވާ އަބްދުﷲ އިންތިހާބު ކުރައްވައިފިއެވެ.\nމަޖިލީހުގެ ނައިބް ރައީސް އަކަށް އީވާ އައްޔަން ކުރައްވަން ރައްޔިތުން މަޖިލީހުން ފާސްކުރީ މިރޭ ބޭއްވި ނަވާރަ ވަނަ ރައްޔިތުން މަޖިލީހުގެ ފުރަތަމަ ޖަލްސާގައެވެ. އެގޮތުން މިރޭގެ ޖަލްސާއަށް ހާޒިރުވެވަޑައިގެން ތިއްބެވި 85 މެންބަރުންގެ ތެރެއިން އީވާއަށް ތާއީދުކޮށް 76 މެންބަރުން ވަނީ ވޯޓު ދެއްވައިފައެވެ.\nއެ މަގާމަށް އީވާ ގެނައުމަށް ނުފެންނަ ކަމަށް9ބޭފުޅަކު ވޯޓު ދެއްވިއިރު، ވަކި ގޮތަކަށް ވޯޓު ދެއްވަން ބޭނުންފުޅު ނުވާ މެންބަރަކު ނެތެވެ.\nމަޖިލީހުގެ ނައިބް ރައީސް އަކަށް އީވާގެ ނަން ހުށަހެޅުއްވީ ހިތަދޫ އުތުރު ދާއިރާގެ މެންބަރު މުހައްމަދު އަސްލަމްއެވެ. އަދި އެ ހުށަހެޅުމަށް ތާއީދު ކޮށްފައިވަނީ މެދު ހެންވޭރު ދާއިރާގެ މެންބަރު އަލީ އާޒިމެވެ. މަޖިލީހުގެ ނައިބް ރައީސް އަކަށް ހުށަހެޅުއްވީ ވެސް އީވާގެ ނަންފުޅު އެކަންޏެވެ.\nމަޖިލީހުގެ ނައިބް ރައީސް އަކަށް ތިން ވަނަ ދައުރަކަށް ގަލޮޅު އުތުރު ދާއިރާއަށް އިންތިހާބުވެވަޑައިގެންނެވި އީވާ މިރޭ އިންތިހާބުކުރިއިރު، އެކަމަނާއަކީ އެ މަގާމަށް އެމްޑީޕީން އައްޔަންކުރުމަށް އެޕާޓީގެ ޕާލިމެންޓަރީ ގުރޫޕުން އިއްޔެ ބޭއްވި ރަސްމިއްޔާތުގައި ހުރިހާ މެންބަރުންގެ އިއްތިފާގުން ފާސްކުރި ނަމެވެ.\nއަދި މަޖިލީހުގެ ނައިބް ރައީސްގެ މަގާމަށް އީވާ އިންތިހާބުވުމުން، އެކަމަނާ ވެގެން ގޮސްފައިވަނީ ރައްޔިތުންގެ މަޖިލީހުގެ ރިޔާސަތު ބެލެހެއްޓެވުމުގެ ޝަރަފު ލިބިވަޑައިގެންނެވި ދެވަނަ އަންހެން ބޭފުޅާއެވެ. މީގެ ކުރިން 2008 ވަނަ އަހަރު މަޖިލީހުގެ ރިޔާސަތުން އަނީސާ އަޙްމަދު ފެނިވަޑައިގެންފައިވެއެވެ.\nAuthor މުޙައްމަދު އިބްރާހިމްPosted on May 29, 2019 May 29, 2019 Categories featured 2, ޚަބަރުTags Majilis 19, Majilis Naib Raees, Majilis Naib Raees Eva Abdullah, MP Eva Abdullah, Rayyithunge MajilisLeaveacomment on ރައްޔިތުން މަޖިލީހުގެ ނައިބް ރައީސް އަކަށް އީވާ އިންތިހާބުކޮށްފި\nނަޝީދާއި އީވާއަށް ރައީސް ސޯލިހު މަރުހަބާ ވިދާޅުވެއްޖެ\nނަވާރަ ވަނަ ރައްޔިތުން މަޖިލީހުގެ ރައީސް އަށާއި ނައިބް ރައީސަކަށް އެމްޑީޕީގެ ފަރާތުން އެ ޕާޓީގެ ރައީސް މުހައްމަދު ނަޝީދާއި އީވާ އަބްދުﷲގެ ނަން ހުށަހަޅަން ފާސްކުރުމާ ގުޅިގެން އެ ދެބޭފުޅުންނަށް ރައީސް އިބްރާހިމް މުހައްމަދު ސޯލިހު މަރުހަބާ ވިދާޅުވެއްޖެއެވެ.\nމަޖިލީހުގެ ރައީސް ކަމަށާއި ނައިބް ރައީސް ކަމަށް އެމްޑީޕީން ހުށަހަޅާނެ ބޭފުޅަކު ފާސްކުރުމަށް މިއަދު ބޭއްވި ބައްދަލުވުމުގައި ރައީސް ނަޝީދަށް މަޖިލީހުގެ ރައީސްކަން އަދި އީވާ އަށް މަޖިލީހުގެ ނައިބް ރައީސްކަން ދޭން ފާސްކުރީ ހުރިހާ މެންބަރުންގެ އިއްތިފާގުންނެވެ.\nއެކަމާ ގުޅިގެން ރައީސް ސޯލިހު މިރޭ ކުރެއްވި ޓުވީޓެއްގައި ވިދާޅުވީ، އެމްޑީޕީގެ އެންމެ އިސް ބޭފުޅާގެ ހައިސިއްޔަތުން ރައީސް ނަޝީދަށާއި މެންބަރު އީވާ އަބްދުﷲ އަށް މަރުހަބާ ދަންނަވާ ކަމަށެވެ.\nއަދި އެމްޑީޕީ ޕާލިމެންޓަރީ ގުރޫޕަށް ވެސް ރައީސް ސޯލިހުގެ ޓުވީޓުގައި މަރުހަބާ ދަންނަވާ ރައީސްގެ ޓުވީޓުގައި އިތުރަށް ވިދާޅުވެފައިވަނީ، ރައްޔިތުންގެ ފަރާތުން އާ މަޖިލީހާއެކު މަސައްކަތް މަސައްކަތް ކުރައްވަން ބޭނުންފުޅުވާ ކަމަށެވެ.\nރައްޔިތުންގެ މަޖިލީހުގެ ރައީސަކު ހޮވުން އޮންނާނީ މާދަމާ ރޭ އާ މަޖިލިސް ހުވާ ކުރަން ބާއްވާ ޖަލްސާގައެވެ. މެންބަރުން ހުވާކުރުމަށްފަހު މާދަމާ ރޭ ނަވާރަ ވަނަ މަޖިލީހުގެ ފުރަތަމަ ޖަލްސާ ބާއްވާނެއެވެ.\nއެ ޖަލްސާގެ ރިޔާސަތު ބަލަހައްޓަވާނީ، އެންމެ ގިނަ ދުވަހު މަޖިލީހުގެ މެންބަރެއްގެ ގޮތުގައި ހިދުމަތް ކުރެއްވި އަދި އެންމެ ދޮށީ މެންބަރުގެ ހައިސިއްޔަތުން އިތުރު ދައުރަކަށް މީދޫ ދާއިރާއަށް އިންތިހާބުވެވަޑައިގެން މެންބަރު އަދި އެމްޑީއޭގެ ލީޑަރު އަހުމަދު ސިޔާމް މުހައްމަދެވެ.\nރައީސް ނަޝީދަށް މަޖިލީހުގެ ރައީސްކަން ދޭން އެމްޑީޕީން މިރޭ ފާސްކުރިއިރު، މިހާރު އިންތިހާބު ކުރެވިފައިވާ 19 ވަނަ ރައްޔިތުންގެ މަޖިލީހުގެ ސުޕަ މެޖޯރިޓީ އޮތީ ވެސް އެމްޑީޕީ އަށެވެ. އެޕާޓީގެ ޓިކެޓްގައި މަޖިލީހަށް 65 މެމްބަރުން ވަނީ އިންތިހާބުވެފައެވެ.\nAuthor މުޙައްމަދު އިބްރާހިމްPosted on May 28, 2019 May 28, 2019 Categories featured 2Tags Ibrahim Mohamed Solih, Majilis 19, MDP, MP Eva Abdullah, Raees Mohamed Nasheed, Raees Solih, Rayyithunge MajilisLeaveacomment on ނަޝީދާއި އީވާއަށް ރައީސް ސޯލިހު މަރުހަބާ ވިދާޅުވެއްޖެ\nރައީސް ސޯލިހާއެކު އޮތް ގުޅުމަށް ބަދަލެއް ނާދޭ، ބުރުލެއް ވެސް ނާރާނެ: ނަޝީދު\nރައިސުލްޖުމްހޫރިއްޔާ އިބްރާހިމް މުހައްމަދު ސޯލިހުއާއެކު، ކުރިން ވެސް އޮތް ފަދަ ވަރުގަދަ ގުޅުމެއް މިހާރު ވެސް އެބައޮތް ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދު އެހެން ވިދާޅުވެފައި މިވަނީ އެމްޑީޕީގެ ފަރާތުން ކުރިއަށް އޮތް 19 ވަނަ މަޖިލީހުގެ ރައީސް ކަމަށް ކުރިމަތިލައްވާނެ ފަރާތްތައް ހޮވުމާ ގުޅޭ ގޮތުން ރައީސް ސޯލިހުއާ ހިޔާލު ތަފާތުވުން އުފެދި ސަޕޯޓަރުންގެ މެދުގައި ހޫނު ބަހުސްތަކެއް ހިނގާފައި ވަނިކޮށެވެ.\n“ކުޑަކޮށް ވެސް އަޅުގަނޑުމެންގެ އެކުވެރިކަމަށް ރަހުމަތްތެރިކަމަށް ކުޑަކޮށްވެސް ބުރުލެއް ނާރާނެ އަދި ކުރިއަށް އޮތް ތަނުގައި ވެސް އިރާދަކުރެއްވިއްޔާ ނާރާނެ. އަޅުގަނޑުމެން ދެ މީހުންނަނީ ވަރަށް ގިނަ ދުވަހު އެކުގައި މަސައްކަތް ކޮށްފައިވާ ދެ މީހުން،” އެމްޑީޕީގެ ފަރާތުން މަޖިލީހުގެ ރައީސް ކަމަށް ކުރިމަތިލުމަށް ނަޝީދުގެ ނަންފުޅު ފާސް ކުރެއްވުމުން މީޑިއާއަށް މައުލޫމާތު ދެއްވަމުން ވިދާޅުވި އެވެ.\nނަޝީދު ވިދާޅުވީ އެމްޑީޕީއަކީ އަބަދުވެސް ތަފާތު ހިޔާލުތަކަށް ޖާގަ ދޭ ޕާޓީއެއް ކަމަށާއި ހިޔާލު ތަފާވުންތަކުގެ ތެރެއިން ވެސް ކުރިއަށް ވަޑައިގަތުމުގެ ހިތްވަރު ހުރި ޕާޓީއެއް ކަމަށެވެ.\nރައީސް ސޯލިހާއެކު ކޮންމެ ދުވަހަކު ވެސް މަޝްވަރާ ކުރައްވާކަން ނަޝީދު ފާހަގަކުރެއްވިއެވެ. އަދި އެ ގުޅުން އަބަދުވެސް އެގޮތުގައި އޮންނާނެ ކަމަށް ވެސް ނަޝީދު ވިދާޅުވިއެވެ.\nމަޖިލީހުގެ ރައީސަކަށް ނަޝީދު އެންމެ ފުރަތަމަ ތާއިދު ކުރެއްވީ ހިތަދޫ އުތުރު ދާއިރާގެ މެންބަރު މުހައްމަދު އަސްލަމަށެވެ. އަދި ރައީސް ސޯލިހު ވަނީ ދާދި ފަހުން އެމަނިކުފާނު ތާއިދު ކުރައްވަނީ ވިލިފުށީ ދާއިރާގެ އިންތިހާބީ މެންބަރު ހަސަން އަފީފް ކަމަށް ވިދާޅުވެފަ އެވެ.\nއެކަމާ ގުޅިގެން ނަޝީދުއަށް ސަޕޯޓްކުރާ ފަރާތްތަކާއި ރައީސް ސޯލިހުއަށް ތާއިދު ކުރާ ފަރާތްތަކުގެ ދެމެދުގައި ވަނީ ހޫނު ‘ޒުވާބު’ ތަކެއް ހިގައިފައެވެ. ނަމަވެސް އެންމެ ފަހު ވަގުތު އަސްލަމާއި އަފީފް ވެސް ނިންމެވީ ޕާޓީ އާއި ގައުމު އިސްކޮށް މަޖިލީހުގެ ރައީސް ކަމަށް ވާދަކުރުމުގެ ބަދަލުގައި އެ މަގާމު ރައީސް ނަޝީދު ގެނައުމަށެވެ.\nAuthor މުޙައްމަދު އަންވަރުPosted on May 28, 2019 May 28, 2019 Categories featured 3, ޚަބަރުTags Ibrahim Mohamed Solih, Majilis 19, MDP, Mohamed Nasheed, Raees Nasheed, Raees Solih, Rayyithunge MajilisLeaveacomment on ރައީސް ސޯލިހާއެކު އޮތް ގުޅުމަށް ބަދަލެއް ނާދޭ، ބުރުލެއް ވެސް ނާރާނެ: ނަޝީދު\nއެމްޑީޕީން މަޖިލީހުގެ ނައިބް ރައީސްއަކަށް ނެރެން ފާސްކުރީ އީވާ!\nރައްޔިތުންގެ މަޖިލީހުގެ ނައިބް ރައީސަކަށް އެމްޑީޕީން ކަނޑައަޅާ މެންބަރަކަށް ގަލޮޅު އުތުރު ދާއިރާގެ މެމްބަރު އީވާ އަބްދުﷲގެ ނަން ފާސްކޮށްފިއެވެ.\nއެގޮތަށް އެމްޑީޕީން ފާސްކުރީ، ރައްޔިތުން މަޖިލީހުގެ ރައީސެއް ކަނޑައަޅަން އެމްޑީޕީން މިރޭ ކުރިއަށްދާ ވޯޓުގައި ވޯޓު ދެއްވި 64 މެންބަރުންގެ އިއްތިފާގުންނެވެ.\nމަޖިލީހުގެ ނައިބް ރައީސް އަކަށް އީވާގެ ނަން އެމްޑީޕީން ފާސްކުރިއިރު، އެޕާޓީގެ ފަރާތުން މަޖިލީހުގެ ރައީސް ކަމުގެ މަގާމަށް ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދުގެ ނަންފުޅު ވަނީ ފާސްކޮށްފައެވެ.\nމަޖިލީހުގެ ރައީސް ކަމަށް ނަޝީދުގެ ނަން ހުށަހެޅުއްވީ އެމަގާމަށް އެމްޑީޕީގެ މެންބަރުންގެ ތެރެއިން އެންމެ ބޮޑަށް ވާދަކުރެއްވި ވިލިފުށީ ދާއިރާގެ އިންތިޚާބީ މެންބަރު ޙަޞަން އަފީފު އާއި ހިތަދޫ އުތުރު ދާއިރާގެ މެންބަރު އަސްލަމް އެމަނިކުފާނަށް ތާއީދު ކުރައްވަން ނިންމެވުމުންނެވެ.\nއެގޮތުން މަޖިލީހުގެ ރައީސް އަކަށް މުހައްމަދު ނަޝީދުގެ ނަން ހުށަހަޅަން އެމްޑީޕީން ފާސްކުރީ ހުރިހާ މެންބަރުންގެ އިއްތިފާގުންނެވެ.\nAuthor މުޙައްމަދު އިބްރާހިމްPosted on May 27, 2019 May 28, 2019 Categories featured 4, ޚަބަރުTags Eva Abdullah, Majilis 19, MDP, Rayyithunge MajilisLeaveacomment on އެމްޑީޕީން މަޖިލީހުގެ ނައިބް ރައީސްއަކަށް ނެރެން ފާސްކުރީ އީވާ!\nއަސްލަމާއި އަފީފްއާއެކު ކުރެވުނު ތަޖުރިބާ އިން ރައީސް ހޮއްވެވީ އަފީފް\nރައްޔިތުންގެ މަޖިލީހުގެ ރައީސް ކަމަށް ޝައުގުވެރިކަން ފާޅުކޮށްފައިވާ ފަރާތްތަކުގެ ތެރެއިން ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު ތާއިދު ކުރައްވަނީ ވިލިފުށީ ދާއިރާގެ އިންތިހާބީ މެންބަރު ހަސަން އަފީފު އަށް ކަމަށް ވިދާޅުވެއްޖެ އެވެ.\nރައީސްގެ ތާއީދު އަފީފަށް އޮތްކަން ހާމަކޮށްފައިވަނީ، މި ހިނގާ 18 ވަނަ މަޖިލީހުގެ މެންބަރުންނާއި ކުރިއަށް އޮތް 19 ވަނަ މަޖިލީހަށް ހޮވިފައިވާ ފަރާތްތަކަށް، މަޖިލީހުގެ މިހާރުގެ ރައީސް ގާސިމް އިބްރާހިމް ދެއްވި ތަރާވީހަކަށް ފަހު މީޑިއާއާ ވާހަކަދައްކަވަމުންނެވެ.\nމަޖިލީހުގެ ރައީސް ކަމަށް ޝައުގުވެރިކަން ފާޅުކޮށްފައިވާ ފަރާތްތަކުގެ ތެރެއިން ރައީސް ތާއިދު ކުރައްވަނީ ކޮން ބޭފުޅަކަށްތޯ ނޫސްވެރިއަކު ސުވާލު ކުރުމުން ރައީސް ވިދާޅުވީ، އެމަނިކުފާނުގެ މަގާމުގެ ހައިސިއްޔަތުން ވަކި މީހެއްގެ ނަން ބުނަމަކީ އެހާ ރަނގަޅު ކަމެއް ނޫން ކަމަށެވެ. ނަމަވެސް ހަސަން އަފީފަކީ އެ މަގާމަށް އެންމެ އެކަށީގެންވާ ފަރާތް ކަމަށް ރައީސް ވިދާޅުވި އެވެ.\n“އަޅުގަނޑަށް ހަސަން އަފީފް ގެ މަސައްކަތް މީގެ ކުރިން ފެނިފަ އެބަހުރި. އަޅުގަނޑަށް އަސްލަމާއި އެކީގައި ވެސް މަސައްކަތް ކުރެވިފައި އެބަހުރި. އަޅުގަނޑު ގަބޫލުކުރާ ގޮތުގައި ހަސަން އަފީފަކީ މިކަމަށް އެންމެ އެކަށީގެންވާ ބޭފުޅާ،” ރައީސް ވިދާޅުވި އެވެ.\nރައީސް ވަނީ މިރޭ އަފީފްއަށް ތައުރީފް ކުރައްވާ ވާހަކަފުޅު ދައްކަވާފަ އެވެ. އެގޮތުން ކުރިއަށް އޮތް މަޖިލީހަށް ތަޖުރިބާ ހުރި ފަރާތްތައް ހޮވިފައިވާކަން ފާހަގަކޮށް ރައީސް ވިދާޅުވީ، އަފީފް އާއި ގާސިމް އިބްރާހިމް ފަދަ ތަޖުރިބާ ހުރި މެންބަރުން ދައްކަވާ މަގުން ކުރިއަށް ވަޑައިގަތްފި ނަމަ އެ މަޖިލީހަކީ ކާމިޔާބް މަޖިލީހަކަށް ވެގެން ދާނެ ކަމަށެވެ.\nއަފީފް އާއި އަސަލަމްގެ އިތުރުން ދެން މަޖިލީހުގެ ރައީސްގެ މަގާމަށް ޝައުގުވެރިކަން ފާޅުކޮށްފައިވަނީ މެދު ހެންވޭރު ދާއިރާގެ މެންބަރު އަލީ އާޒިމް އާއި މަރަދޫ ދާއިރާގެ މެންބަރު އިބްރާހިމް ޝާރީފް އާއި މީދޫ ދާއިރާގެ މެންބަރު ރޮޒައިނާ އާދަމްގެ އިތުރުން ކާށިދޫ ދާއިރާގެ އިންތިހާބީ މެންބަރު އަބްދުﷲ ޖާބިރު އެވެ.\nއާ މަޖިލިސް ހުވާ ކުރުން އޮންނާނީ މި މަހުގެ 28 ގައެވެ. އަދި އެ ދުވަހުގެ ޖަލްސާގައި މަޖިލީހުގެ ރިއީސް އާއި ނައިބް ރައީސް އިންތިހާބް ކުރަން އޮންނާނެ އެވެ.\nAuthor މުޙައްމަދު އަންވަރުPosted on May 23, 2019 May 23, 2019 Categories featured 1, ޚަބަރުTags Hassan Afeef, Ibrahim Mohamed Solih, Majilis 19, Majilis Raees, MP Hassan Afeef, MP Mohamed Aslam, Raees Solih, Rayyithunge MajilisLeaveacomment on އަސްލަމާއި އަފީފްއާއެކު ކުރެވުނު ތަޖުރިބާ އިން ރައީސް ހޮއްވެވީ އަފީފް


Haasa Eheetherikan Beynunvaa Meehun Ulhey Gethakah Kaaboathakethi Foarukoh Dhenee - Vaguthu\nޔުނައިޓެޑް ނޭޝަންސް ޗިލްޑްރަން ފަންޑު (ޔުނިފެސް) އާއި ޔޫތު މިނިސްޓްރީ އާއި ޖެންޑާ މިނިސްޓްރީ ގުޅިގެން ހާއްސަ އެހީތެރިކަން ބޭނުންވާ މީހުން އުޅޭ ގެތަކަށް ކާބޯތަކެތި ފޯރުކޮށްދެމުން އަންނަ ކަމަށް ޔޫތު މިނިސްޓަރު އަހުމަދު މަހްލޫފް މިއަދު ވިދާޅުވެއްޖެއެވެ.\nނެޝަނަލް އިމަޖެންސީ އޮޕަރޭޝަންސް ސެންޓަރުގައި ބޭއްވި ނޫސްވެރިންގެ ބައްދަލުވުމުގައި މަހްލޫފް ވިދާޅުވީ ހާއްސަ އެހީތެރިކަމަށް ބޭނުންވާ ކަން ފާހަގަކޮށްފައިވާ 700 ވަރަކަށް އާއިލާ އަށް ކާބޯތަކެތި ފޯރުކޮށްދެމުން އަންނަ ކަމަށެވެ. އެ 700 ޕެކް ޑެލިވަރީ ކުރުމުގައި މިނިސްޓްރީން މަސައްކަތް ކުރަމުންދާ ކަމަށް މަހްލޫފް ވިދާޅުވިއެވެ.\n"ގާތްގަނޑަކަށް ދެބައިކޮށްފައި އެއްބައި ގާތް ކުރާ އަދަދަކަށް އަޅުގަނޑުމެންނަށް ވަނީ ޑެލިވަކޮށް ކުރެވިފައި،" މަހްލޫފް ވިދާޅުވިއެވެ.\nމަހްލޫފް ވިދާޅުވި ގޮތުގައި އެ މަސައްކަތް ޔުނިސެފާ އެކީގައި ކުރިއަށް ދަނީ ވަރަށް ކާމިޔާބާ އެކީގައެވެ.\nކޮވިޑް-19 ފެތުރެމުންދާތީ މާލެ ފުރަބަންދުކޮށްފައި އޮތުމުން ގޭގެއަށް ތަކެތި ޑެލިވަކޮށްދޭނެ ބަޔަކު ހޯދުމަށް ވޮލަންޓިއަރުންގެ ގޮތުގައި ފުރުސަތު ހުޅުވާލުމުން ގާތްގަނޑަކަށް 500 އެއްހާ މީހުން ވޮލަންޓިއަރުންގެ ގޮތުގައި ނަން ނޯޓު ކުރި ކަމަށް މަހްލޫފް ވިދާޅުވިއެވެ.\nއަދި ކުށުގެ ރިކޯޑާއި ކޮންޓެކްޓް ޓްރޭސިން ފަދަ ކަންކަން ބަލާފައި މަސައްކަތް ކުރަނީ މަދު ބަޔަކާ އެކީގައި ކަމަށް މަހްލޫފް ވިދާޅުވިއެވެ.\nމަހްލޫފް ވިދާޅުވި ގޮތުގައި އޭރުގައި ދިމާވި އެންމެ ބޮޑު އެއް މައްސަލައަކީ ޑެލިވަރީ ކުރުމުގައި ދިމާވި ގޮންޖެހުންތަކެވެ. ހާއްސަކޮށް، ފުޅާ ދާއިރާއެއްގައި މަސައްކަތް ކުރާ ފިހާރަތަކާ އެކީގައި ވަރަށް ގިނަ މަސައްކަތްތަކެއް ވެސް ކުރައްވާފައި ވާނެ ކަމަށް މަހްލޫފް ވިދާޅުވިއެވެ.\n"މިހާ ހިސާބަށް އައިއިރު، އަޅުގަނޑަށް ފާހަގަ ކުރެވޭ ޖުމްލަކޮށް ކުރެވުނު ހުރިހާ ދާއިރާތަކުންނާ އެއްކޮށް ކުރެވުނު މަސައްކަތުން މި ޕްރެޝަ ކުޑަކަން އިހްސާސް ކުރެވޭ،" އިހްސާން ފިހާރަ އާއި ވީބީ މާޓް ފަދަ ފިހާރަތަކުގައި ޑެލިވަރީގައި ބައިވެރިވެވަޑައިގެންނެވި މަހްލޫފް ވިދާޅުވިއެވެ.\nއެހެންވެ، މަހްލޫފް ވަނީ ވޮލެންޓިއާ ކުރަމުން އަންނަ މީހުންނާއި ޔޫތު މިނިސްޓްރީގެ މުވައްޒަފުންގެ ތެރެއިން މިކަމުގައި ބައިވެރިވާ އެންމެންނަށް ޝުކުރު އަދާކުރައްވައިފައެވެ.\nމީގެއިތުރުން މާލެ ސަރަހައްދުގައި ފަގީރުން ދިރިއުޅޭ 436 ގޭބިސީއަކަށް ކަދުރު ބެހުމަށް އެދި އިސްލާމިކް މިނިސްޓްރީން ލިސްޓެއް ފޮނުވާފައިވާތީ ކަދުރު ބެހުމުގެ މަސައްކަތް ކުރަމުންދާ ކަމަށް ވެސް މަހްލޫފް ވިދާޅުވިއެވެ. އަދި ފޯނުން ގުޅުނު ހުރިހާ އެންމެންނަށް ކަދުރު ފޯރުކޮށްދީފައިވާ ކަމަށް މަހްލޫފް ވިދާޅުވިއެވެ.\nމެއި 4, 2020 16:17\nމާޝާﷲ. ތީވަރަށް ރަނގަޅި ކަންކަން. ހަމަ މި ފުރުސަތުގައި ފާހަގަކޮށްލަން ބޭނުންވަނީ ރަށަށް ދެވޭނެކަމުގެ އުއްމީދުގައި މާލޭގައި ތިބި ރާއްޖެތެރޭ މީހާއަށް އޮތީ ކޮން ގޮތެއްތޯ. ކުލި ނުދެއްކި އަތުގަ ހުރި ރުފިޔާ ހުސްވަނީ.. ބިކަވަނީ. ކިހިނެތްހަދާނީ ދެން. މިކަމާ ވިސްނާ މިނިސްޓަރަކު މަޖްލިސް މެންބަރަކުނެތް. އެވެސް ހަމަ ދިވެހި ރައްޔިތުން. ކިހާ ދުވަހެއް މާލެގަ. އާދެވޭނެ ގޮތެއް ނެތިފަ.\nމެއި 4, 2020 16:32\nމިހުން ތުހުމަތު ކުރާގޮތުގަ މިފަހަރު ކަދުރުކޮޅުވެސް ކަޓުވާލިއްޔޯ. ނަންވާނީ ފާތުމަ.\nމެއި 4, 2020 17:18\nތިޔަ ކަދުރަކީ ހަމަ އެކަނި ފަގީރުންނަން ސައޫދީސަރުކާރުން ދިން އެއްޗެކޭ ޙަބަރުތަކުން ކިޔާ އަޑެއްނާހަން މީގެ ކުރީގަވެސް ދިވެހިރައްޔިތަކައް ވިއްޔާ ލިބިފަ ހުރީ އަދިވެސް ކަދުރުފާތުމައޭ ކިޔާ ބައިކުދިން ރުއްސަން ޕޯޑިއަމްތަކުގައި ކަރުން ނާރުނަގާފައި ވާހަކަ ދެއްކޭތޯ ބަލާ ތިމާމެންގެ ހާލް މާބޮޑު އެއްގުދު އޮއްމީހާ ހަތްގުދު އޮއްމީހާޔާ ގުދޯގުދޯ ކިޔާ ހަރުބަހެއް އޮވޭ މުސްކުޅިން މިދިޔަ އަހަރުވެސް ކަދުރު ހަމަޔައް ނުބަހާ ސިޓީކައުންސިލް ތެރޭގައި ގިނަވެފައި ހުރިކަން ތިޔަސިޓީކައުންސިލު މީހަކުގޮވި ޒުވާބެއްގައި ވިސްނިޔަސް ނުވިސްނިޔަސް ތީވެވޭ ޙިޔާނާތެއް ގިޔާމަތްދުވަހުން ތިޔަ ބަހަނާޔެއް ނުދެއްކޭނެ ފޯނުނެގިމީހުންނައް ދިނީމޭ ބާކީ ރައްޔިތުންގެ ހައްގުތައް ކޮނޑުއަޅުވާލައިގެން މަހުސަރުމައިދާނުގައި ނުފިލޭނެ މީރޯދަމަސް ދެންވެސް ތައުބާވެ އަމާނާތް އަދާކުރެވޭތޯބަލާ


Fàbregas hoadhumah AC Milan'un masaikai kuranee!\nކުޅިވަރު - ސެސް ފެބްރިގާސް\nފެބްރިގާސް ހޯދުމަށް އޭސީ މިލާނުން މަސައްކަތް ކުރަނީ!\nފެބްރިގާސްގެ އެއްބަސްވުން މި ސީޒަނަށްފަހު ހަމަވާނެ\nކ. މާލެ 28 ނޮވެންބަރު 2018 | ބުދަ 19:39 1,374\nޗެލްސީ އަށް ކުޅެމުން އަންނަ ސެސް ފެބްރިގާސް - ގެޓީ އިމޭޖާސް\nޗެލްސީ އަށް ކުޅެމުން އަންނަ ސެސް ފެބްރިގާސް ހޯދުމަށް އޭސީ މިލާނުން މަސައްކަތް ކުރަމުން އަންނަ ކަމަށް ރިޕޯޓްތައް ބުނެފިއެވެ.\nރިޕޯޓްތައް ބުނާގޮތުން އޭސީ މިލާނުން މަސައްކަތް ކުރަމުން އަންނަނީ ޖެނުއަރީ ޓްރާންސްފާގައި ފެބްރިގާސް ހޯދުމަށެވެ. އެގޮތުން އެކަމަށް ކުރަން ޖެހޭ ކަންތައް އޭސީ މިލާނުން ކުރަމުން އަންނަ ކަމަށްވެސް ރިޕޯޓްތައް ބުނެއެވެ.\nމި ސީޒަނަށްފަހު ޗެލްސީއާއެކު ފެބްރިގާސް ހަދާފައިވާ އެއްބަސްވުން ހަމަވެއެވެ. އެގޮތުން ޖެނުއަރީ ޓްރާންސްފާގައި ޗެލްސީން ފެބްރިގާސް ވިއްކާނުލައިފިނަމަ، މި ސީޒަނަށްފަހު ފެބްރިގާސް އަށް ފްރީ ޓްރާންސްފާއެއްގެ ދަށުން ކްލަބް ބަދަލުކުރަން ފުރުސަތު ލިބޭނެއެވެ.\nއާސެނަލް އިން 2003 ވަނަ އަހަރު ކެރިޔަރު ފެށި އުމުރުން 29 އަހަރުގެ ފެބްރިގާސް ވަނީ އާސެނަލްއާ އެކު އޭނާ ހޭދަކުރި އަށް ސީޒަނުގައި އެޓީމަށް ކުޅުނު 303 މެޗުގައި 57 ލަނޑު ކާމިޔާބު ކޮށްފަ އެވެ.\nއާސެނަލް ދޫކޮށްލުމަށް ފަހު 2011 ވަނަ އަހަރު ފެބްރިގާސް ބާސާ އަށް ވަނީ ބަދަލުވެފަ އެވެ. އެގޮތުން އޭނާ ވަނީ އެޓީމާއެކު ހޭދަކުރި ތިން ސީޒަނުގައި މޮޅު ކުޅުމެއް ދައްކާ ގިނަ ކާމިޔާބީތަކެއް ވެސް އެޓީމާ އެކު ހޯދާފަ އެވެ.\nބާސާއާއެކު ލަލީގާ، ކޮޕާޑެލްރޭ، ސްޕެނިޝް ސުޕާކަޕް، ޔުއެފާ ޗެމްޕިއަންސް ލީގު އަދި ކްލަބް ވޯލްޑްކަޕް ކާމިޔާބުކުރި ފެބްރިގާސް ޗެލްސީ އަށް ބަދަލުވީ 2014 ވަނަ އަހަރު އެވެ.\nފެބްރިގާސް ވަނީ ޗެލްސީ އަށް މިހާތަނަށް ކުޅުނު 191 މެޗުގައި 22 ލަނޑު ކާމިޔާބު ކޮށްފައެވެ. އޭނާ ވަނީ އެޓީމާއެކު ޕްރިމިއާ ލީގު ދެފަހަރު، އެފްއޭ ކަޕް އެއްފަހަރު އަދި ލީގް ކަޕް އެއްފަހަރު ކާމިޔާބުކޮށްފައެވެ.\nސްޕެއިން ގައުމީ ޓީމާއެކު ވޯލްޑްކަޕް ކާމިޔާބު ކުރި ފެބްރިގާސް ވަނީ އެގައުމަށް ދެފަހަރު ޔޫރޯ ފުޓުބޯޅަ މުބާރާތް ވެސް ކާމިޔާބުކޮށްދިނުމަށް މުހިންމު ދައުރެއް އަދާކޮށްފަ އެވެ.


ތުއްތު ދަރިފުޅަށް6މަސް ވުމުން ކާންދޭން ވީ މިބާވަތްތަކުގެ ކާނާ – Dhuvas Online\nތުއްތު ދަރިފުޅަށް6މަސް ވުމުން ކާންދޭން ވީ މިބާވަތްތަކުގެ ކާނާ\nދަރިފުޅު ހެދި ބޮޑުވަމުން އަންނަ ތަނަކީ ކޮންމެ މަޔަކު ވެސް އުފަލާއެކީ ބަލަން ބޭނުންވާނެ މަންޒަރެވެ. ދަރިފުޅަށް ހަ މަސް ފަހުން ކާންދޭ ކެއުން ތަކަކީ ތުއްތު ކުއްޖާ އަށް އެންމެ ފައިދާ ލިބިދޭ ކާނާ ތޯ ބަލަން ޖެހެއެވެ. ކުޑަ ދަރިފުޅު ރަގަޅަށް ހެދިބޮވާ ފަދަ މޭވާ އާއި ތަރުކާރީ ބޭނުން ކުރަން ޖެހެއެވެ.\n-ތަރުކާރީގެ ބާވަތްތަކުން ދަރިފުޅަށް ކާންދޭން ޖެހޭ ބައެއް ކާނާތައް:\nވިޓަމިން އޭ ގިނަ މިން ވަރަކަށް ހިމެނޭ މި ތަރުކާރީ އަކީ ކެއުމުން ދަރިފުޅުގެ ހަންގަނޑު ރަނގަޅު ކޮށްދީ ތަފާތު އިންފެކްޝަން ތަކުން ތުއްތު ދަރިފުޅު ސަލާމަތް ކޮށްދެއެވެ. ހިތުގެ މައްސަލަތަކުން ދުރުކޮށްދީ ދަރިފުޅުގެ ދަތްތައް ވަރުގަދަ ކޮށްލަދެއެވެ.\nވިޓަމިންސް ސީ، ޕޮޓޭސިއަމް އަދި ފައިބަރ ހިމެނޭ މި ތަރުކާރީ އަކީ ހަކުރުގެ މިންވަރު އެއްވަރެއްގައި ހިފަހައްޓައިދީ ދަރިފުޅު ހަކުރު ބަލިން ރައްކާތެރި ކޮށްދޭ ވަރަށް މުހިއްމު ބާވަތެކެވެ. ހަންގަނޑު ރީތިކޮށްދީ ކެންސަރު ޖެހުމުން ދުރުކޮށްދޭ މި ބާވަތަކީ ދަރިފުޅު ކެއުން ރަގަޅު ތަރުކާރީއެކެވެ.\nމި ތަރުކާރީ އަކީ ވިޓަމިންސް ސީ ހިމެނޭ މި ތަރުކާރީ އަކީ ފުއްޕާމޭގެ ބަލިތަކުން ރައްކާތެރި ކޮށްދޭ ހަމަ އެއާއެކު ކިޑްނީ ފެއިލް ވުމުންވެސް ސަލާމަތްކޮށްދޭ ދަރިފުޅު ކެއުން އެންމެ އެކަށީގެންވާ އެއް ބާތެވެވެ.\n-މޭވާގެ ބާވަތުން ދަރިފުޅަށް ކާންދޭންޖެހޭ ބައެއް ކާނާތައް:\nދޮންކޭލަކީ ވަރު ޖައްސުވާދޭ އެއް މޭވާ އެވެ. ދޮންކެޔޮ ކެއުމުގެ ސަބަބުން ބުންވަރު ލިބި ވިސްނުން ތޫނު ވެސް ވެއެވެ. ހަކުރުގެ މިންވަރު މަތި ނުވެ، ތިރި ނުވެ އެއް މިންވަރެއްގައި ހިފަހައްޓައިދީ ލޭ ދައުރުވާ މިންވަރު ރަގަޅުކޮށްދެއެވެ.\nމި މޭވާ ކެއުމުން ދަރިފުޅުގެ ވިސްނުން ރަގަޅުވެ، ލޮލުގެ ފެނުން ރަގަޅުކޮށްދެއެވެ. މިއާއެކު ކުޑަކަމު ދިޔުމަށްވެސް ފަސޭހަވެގެން ދެއެވެ.\nޔޯގަޓަކީ ކުއްޖާގެ ހަޖަމުގެ ނިޒާމު ރަގަޅުކޮށްދީ ބެކްޓީރިއާ ތަކުން ދަރިފުޅު ސަލާމަތް ކޮށްދޭ އެއްބާވަތެވެ.\nސްޕެނިޝް ސުޕަރ ކަޕްގެ ފައިނަލަށް އެތުލެޓިކް ބިލްބާއޯ ހިނގައްޖެ\nލ. ގަމާއި ފޮނަދޫ މޮނިޓަރިން ހާލަތުން ނަގައިފި\nރައީސް ސޯލިހް ވީއައިއޭ އަށް ޒިޔާރަތް ކުރައްވާ އެކި މުވައްސަސާތަކުގެ މުވައްޒަފުންނާ ބައްދަލުކުރައްވައިފި\nއޭދަފުށީ ހޯމް ކަރަންޓީނުގައިތިބި ދެމީހަކު ކޮވިޑަށް ޕޮޒިޓިވް ވެއްޖެ


Hithmaa Nukuraasheve (28)\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 28 ވަނަ ލިޔުމެވެ.\nއިއްޔެ ހިތާމަ ކުރިކަމަށްޓަކައި، މިއަދު ތިބާގެ ޙާލަތު ރަނގަޅެވެގެންނެއް ނުދެއެވެ. ދަރިފުޅު ފާސްނުވުމުން, އެކަމާ ފިކުރުބޮޑުވެ ކަންބޮޑުވުމުން، ތިބާގެ ދަރިފުޅު ފާސް ނުވި ނުވުން ފާސްވިކަމަށް ބަދަލުވާނެ ހެއްޔެވެ؟ ތިބާގެ ބައްޕަ މަރުވުމުން ނާއުއްމީދުވެ ދިރިއުޅުމުން، ބައްޕަ ދުނިޔެއަށް އަންނާނެ ހެއްޔެވެ؟ ތިބާގެ ވިޔަފާރި ހުއްޓުމަކަށް އައުމުން ހިތާމަކުރެއެވެ. މިކަމުން، ތިބާގެ ވިޔަފާރިން ލިބުނު ގެއްލުން ފައިދާ އަށް ބަދަލުވެ ޙާލަތު ރަނގަޅު ވި ހެއްޔެވެ؟\nހިތާމަނުކުރާށެވެ. މުޞީބާތެއް ކުރިމަތިވުމުން، ނާއުއްމީދު ވުމުގެ ސަބަބުން ތިބާ އަށް ކުރިމަތިވި މުޞީބާތް އިތުރަށް ބޮޑުވެގެން ދެއެވެ. ފަޤީރުކަމުގެ ސަބަބުން ކަންބޮޑުވެއްޖެނަމަ، އޭގެއިން ތިބާގެ ޙާލަތު އިތުރަށް ގޯސްކޮށްލައެވެ. ދުޝްމަނު މީހާ ބުނާ ބަހެއްގެ ސަބަބުން، ތިބާއަށް އަސަރުކޮށްފިނަމަ، އެމީހުން ތިބާއާ ދެކޮޅަށް ކުރާ މަސައްކަތުގައި ނޭގިނަމަވެސް ތިބާ އަށް އެހީވެ ދެވުނީއެވެ.\nހިތާމަނުކުރާށެވެ. އެހެނީ، ކިތަންމެ ބޮޑު ގަނޑުވަރެއް ލިބުނަސް، ހިތާމަ ކުރުމުގެ ސަބަބުން ތިބާއަށް ކުރުވާ ނޭދެވޭ އަސަރުތަކުން ސަލާމަތްކަން ނުލިބޭނެއެވެ. ހަމައެހެންމެ، ރީތި އަތްބެއް ހުއްޓަސް، ތަނަވަސް މުދާވެރިކަމެއް ލިބުނަސް، މަތީ މަޤާމެއް ލިބުނަސް، އަދި ވިސްނުން ތޫނު ދަރިން ތިބި ކަމުގައި ވިޔަސް ވެހެވެ.\nހިތާމަނުކުރާށެވެ. ހިތާމަ ކުރުމުގެ ސަބަބުން، ތިބާ އަށް ސާފު ފެން ސިފަވެގެންދާނީ ޒަހަރު ހެންނެވެ. ފިނިފެން މަލަކަށް ބަލަހައްޓައިގެން ހުންނައިރު ސިފަ ވާނީ ކަށިގިނަ ގަހެކެވެ. ފެހިކަން ގަދަ ބަގީޗާއަކަށް ބަލާއިރު ސިފަވާނީ ހަނަފަސް ސަހަރާއެކެވެ. އަދި ތަނަވަސް ދުނިޔޭގައި ދިރިއުޅޭއިރު ތިބާ އަށް އިޙްސާސް ކުރެވޭނީ، އޭގެ ތެރޭގައި ދިރިއުޅުން ބަރުދާސްތުކުރަން އުދަނގޫ ޖަލެއްގެ ތެރޭގައި ދިރިއުޅޭ ފަދައިންނެވެ.\nހިތާމަނުކުރާށެވެ. ތިބާއަށް ދެލޮލާއި ދެކަންފަތް ދެއްވާފައިވެއެވެ. އަދި ދުންފަތާއި ދެ އަތާއި، ދެފަޔާއި، ދުލާއި ހިތާއި، ހަމަޖެހުމާއި، ރައްކާތެރިކަމާއި، ދުޅަހެޔޮ ހަށިގަނޑެއް ލިބިފައިވެއެވެ.\nފަހެ، ތިޔަ ދެބައިމީހުން ދޮގުކޮށް އިންކާރުކުރަނީ، ތިޔަ ދެބައިމީހުންގެ ވެރިރަސްކަލާނގެ ނިޢުމަތްތަކުގެ ތެރެއިން ކޮންކޮން ނިޢުމަތަކަށް ހެއްޔެވެ؟\nހިތާމަނުކުރާށެވެ. ދިރިއުޅެންވީ ހަޤީޤީ ގޮތް އަންގައިދޭ އެންމެ ފުރިހަމަ އިސްލާމް ދީނުގެ ނިޢުމަތް ތިބާއަށް ދެއްވާފައިވެއެވެ. ދިރިއުޅޭނެ ގެ އެއް އެބަހުއްޓެވެ. ކާނާ އާއި ބޯ ފެން ލިބެއެވެ. އަންނައުނު ލިބެއެވެ. ހަމަޖެހުން ހޯދައިދޭނެ އަތްބެއް ލިބިފައިވެއެވެ. ދެން، ހިތާމަކުރަންވީ ކީއްވެ ހެއްޔެވެ؟\n(سورة الرحمن 13 )


SunOnline: Monitoring ah fahu 28 dhuvas nuvaa rahthakugai jama'athugai namaadhu nukureveyne\nމޮނީޓަރިންއަށް ފަހު 28 ދުވަސް ނުވާ ރަށްތަކުގައި ޖަމާއަތުގައި ނަމާދު ނުކުރެވޭނެ\nމުހައްމަދު މުޒައްޔިން ނާޒިމް 22 May 2020, 12:10\nޖޫން 1، 2019: ބަރަކާތްތެރި ރޯދަމަހުގެ ހަތާވީސް ވިލޭރޭގައި މާލޭގެ ބައެއް މިސްކިތްތަކުގައި ކުރެވުނު ދަމުނަމާދު -- ސަން ފޮޓޯ/ ފަޔާޒު މޫސާ\nމޮނީޓަރިން އުވާލި ފަހުން 28 ދުވަސް ހަމަނުވާ ރަށްތަކުގައި ޖަމާއަތުގައި ނަމާދު ކުުރުމުގެ ހުއްދަ ނުދޭ ގޮތަށް ނިންމާފައިވާ ކަމަށް ހެލްތް ޕްރޮޓެކް އެޖެންސީ (އެޗްޕީއޭ)އިން ބުނެފި އެވެ.\nބަލި ނެތް ރަށްރަށުގެ މިސްކިތްތަކުގައި މިއަދުގެ ހުކުރު ނަމާދުން ފެށިގެން، ޖަމާއަތުގައި ނަމާދު ކުރަން ހުއްދަ ދޭނެކަން އިސްލާމިކް މިނިސްޓްރީއިން އިއުލާން ކުރީ ރޭގަ އެވެ. އެހެން ނަމަވެސް، މިނިސްޓްރީއިން މިއަދު ނެރުނު ސާކިއުލާއެއްގައި މޮނިޓަރިންގެ ހާލަތާއި މީހުން ކަރަންޓީނު ކޮށްފައި ތިބުމުގެ ސަބަބުން، 25 ރަށެއްގައި ޖަމާއަތުގައި ނަމާދުކުރުން އަދި މަނާވާނެކަން ވަނީ އަންގައިފަ އެވެ.\nނަމަވެސް އެ ލިސްޓްގައި ހިމެނޭ ބައެއް ރަށްރަށަކީ، މިހާރު މޮނިޓަރިންގައި ނެތް ރަށްރަށް ކަމަށް ބުނެ އާންމުން އަންނަނީ ކަންބޮޑުވުން ފާޅުކުރަމުންނެވެ.\nއެކަމާ ގުޅިގެން ޑިރެކްޓާ އޮފް ޕަބްލިކް ހެލްތް މައިމޫނާ އަބޫބަކުރު މިއަދު "ސަން"އަށް ވިދާޅުވީ، މިސްކިތްތައް ހުޅުވައި ޖަމާއަތުގައި ނަމާދު ކުރުމުގެ ހުއްދަ ދޭނީ އެ ރަށެއް މޮނީޓަރިންގެ ހާލަތުން ނެގިތާ 28 ދުވަސް ހަމަވެފައިވާ ރަށްތަކަށް ކަމަށެވެ.\n"އަޅުގަނޑުމެން ލަފާ ދީފައިފަވަނީ އެޗްޕީއޭ އިން މޮނީޓަރިންގެ ހާލަތުން ނެގިފަހުން 28 ދުވަސް ހަމަވެފައިވާ ރަށްތަކަށް ޖަމާއަތުގައި ނަމާދު ކުރުމުގެ ހުއްދަ ދިނުމަށް. އޭގެ އިތުރުން އެރަށެއްގައި މީހަކު ކަރަންޓީން ކޮށްފައިވާ ނަމަވެސް އެ ހުއްދަ ނުދިނުމަށް،" މިނިސްޓްރީގެ ލިސްޓްގައި މިހާރު މޮނީޓަރިން ހާލަތުގައި ނެތް ރަށްތައް ހިމެނެނީ ކީއްވެގެންތޯ ސުވާލުކުުރުމުން މައިމޫނާ ވިދާޅުވި އެވެ.\nޖަމާއަތުގައި ނަމާދުކުރަން ހުއްދަ ނުދޭ 25 ރަށް:\nއިސްލާމިކް މިނިސްޓަރު އަހްމަދު ޒާހިރު ރޭ ވިދާޅުވި ގޮތުގައި މޮނިޓަރިންގައި ނެތް ރަށްރަށުގައި ޖަމާއަތުގައި ނަމާދު ކުރުމުގެ ހުއްދަ ދޭނީ ހާއްސަ އިންތިޒާމްތަކެއްގެ ތެރެއިން އެވެ.\nމިނިސްޓްރީއިން މިއަދު ނެރުނު ސާކިއުލާގައި ބުނެފައިވާ ގޮތުގައި، ޖަމާއަތުގައި ނަމާދުކުރަން މިސްކިތްތައް ހުޅުވާލާއިރު، މިސްކިތުގައި ކާޕެޓް އެޅުން މަނާވާނެ އެވެ. އަދި ކޮންމެ ނަމާދެއް ފެށުމުގެ ކުރިން މިސްކިތުގައި މޮޕުލައި ސާފު ކުރުމާއި، މިސްކިތުގައި ސައިބޯނި ލައިގެން އަތް ދޮވެވޭނެ އިންތިޒާމު ހަމަޖެއްސުމާއި، ކޮންމެހެން ބޭނުންކުރަން ޖެހިއްޖެ ހާލަތެއްގައި ނޫނީ އެއާކޯން ބޭނުން ނުކުރުމަށް ވެސް ވަނީ އަންގައިފަ އެވެ. އެއަރކޯން ބޭނުންކުރާ ނަމަވެސް ދޭތެރެ ދޭތެރެއިން މިސްކިތުގެ ދޮރުތައް ހުޅުވައި ވައި ދައުރުވާނެ ގޮތް ހެދުމަށް ވަނީ އަންގާފަ އެވެ.\nމީގެ އިތުރުން މިސްކިތުގެ ޖަމާއަތަށް އަންނަ މީހުން ސަމާލުކަން ދޭން ޖެހޭ ހަތަރު ކަމެއް ވެސް މިނިސްޓްރީއިން ވަނީ ފާހަގަކޮށްފަ އެވެ. އެގޮތުން؛\nވުޟޫ ކޮށްގެން މިސްކިތަށް ދިއުން.\nކުޑަ މުސައްލާއެއް ގެންދިއުން.\nރޯގާ ޖެހުން، ހުން އައުން އަދި ކެއްސާ ނަމަ މިސްކިތަށް ނުދިއުން.\nފުއްޕާމޭގެ ބަލި ހުންނަ މީހުންނާއި އުމުރުން ދުވަސްވެފައި ތިބި މީހުން މިސްކިތައް ނުދިޔުމަށްވެސް ސާކިއުލާގައި މިނިސްޓްރީއިން ވަނީ އިލްތިމާސްކޮށްފަ އެވެ.


GDH Atholhu Councilge Raees, Madaveli Dhaairaa ah Vaadhakuranee - AO News\nގދ. އަތޮޅު ކައުންސިލްގެ ރައީސް މަޑަވެލި ދާއިރާއަށް ވާދަކުރަނީ\nމި ހިނގަމުންދާ ދައުރުގެ ގދ. އަތޮޅު ކައުންސިލްގެ ރައީސް މުހައްމަދު ޝިރާން، އެމްޑީޕީގެ އެތެރޭގެ އިންތިހާބުގައި މަޑަވެލި ދާއިރާގެ ރައީސްކަމަށް ވާދަކުރުމަށް ނިންމައިފިއެވެ.\nޝިރާން މި ނިންމުން ނިންމެވީ މިފަހަރު ކައުންސިލް އިންތިޚާބުގައި ވާދަނުކޮށް ދާއިރާގެ ރައްޔިތުންނަށް ޕާޓީގެ (އެމް ޑީ ޕީ) އެތެރެއިން ޚިދްމަތްކޮށްދިނުމުގެ ވިސްނުމުގައެވެ. ޝިރާން ސިޔާސީ ޙަޔާތް ފައްޓާފައިވަނީ 2011 ވަނަ އަހަރުގެ ލޯކަލް ކައުންސިލް އިންތިޚާބުން ފެށިގެންނެވެ. އަމިއްލަ ރަށް ގދ. ހޯނޑެއްދޫގެ ކައުންސިލް ގޮނޑިއަށް ވާދަކޮށް ޝިރާން މި އިންތިޚާބު ކާމިޔާބު ކުރެއްވީ އެންމެ ގިނަ ވޯޓު ހޯއްދަވައިގެންނެވެ. އެމްޑީޕީ ވުޖޫދުވީއްސުރެ އެމްޑީޕީ މެމްބަރެއްގެ ގޮތުގައި ހަރާކާތްތެރިވެ، ޕާޓީ އަށާއި މަޑަވެލި ދާއިރާ އަދި ހުވަދޫ އަތޮޅަށް ގިނަ ޚިދްމަތްތަކެއް ޝިރާން ވަނީ ކޮށްދެއްވާފައެވެ.\n2014 ވަނަ އަހަރުގެ ލޯކަލް ކައުންސިލް އިންތިޚާބު ވެސް ކާމިޔާބު ކުރެއްވި ޝިރާން އަކީ އެ ދައުރުގެ ގދ. ހޯނޑެއްދޫ ކައުންސިލްގެ ރައީސް އެވެ. މި ކައުންސިލް ދައުރުގައި މިހާރު މަޑަވެލި ދާއިރާގެ މެމްބަރު ހުސައިން ފިރުޝާންވެސް ހޯނޑެއްދޫ ކައުންސިލްގައި ހިމެނިވަޑައިގަތެވެ.\nޖެހިގެންއައި ލޯކަލް ކައުންސިލް އިންތިޚާބުގައި އެއިރުގެ އަތޮޅު ކައުންސިލް މެމްބަރު އިނާޒް އަލީ އާއި ވާދަކޮށް\nޖެހިގެންއައި ލޯކަލް ކައުންސިލް އިންތިޚާބުގައި އެއިރުގެ އަތޮޅު ކައުންސިލް މެމްބަރު އިނާޒް އަލީ އާއި ވާދަކޮށް އެ އިންޚާބް ކާމިޔާބު ކުރެއްވީ ޝިރާންއެވެ. އަދި ޝިރާން ވަނީ ނިމިގެންދިޔަ ކައުންސިލް އިންތިޚާބުގައި ހޯނޑެއްދޫގެ ކެމްޕެއިން މެނޭޖަރެއްގެ ގޮތުގައި މަސައްކަތްކޮށް އެ އިންތިޚާބުން ކައުންސިލްގެ5ގޮނޑި ކާމިޔާބު ކޮށްދެއްވިއެވެ.\nޝިރާން އެދެނީ ދާއިރާގެ ލޮބުވެތި އެމް ޑީ ޕީ މެމްބަރުން ޝިރާންއަށް ތާއީދުކޮށް ވޯޓް ދެއްވުމެވެ. ދާއިރާ މަޖްލިސް އިންތިޚާބުގައި މަޑަވެލި ދާއިރާގެ ރައީސް ސްލޮޓް ކާމިޔާބު ކުރެވިއްޖެނަމަ ދާއިރާގެ ރައްޔިތުންގެ ހައްގުގައި އުފުލަންޖެހުނު ކޮންމެ ބުރައެއްވެސް އުފުލަން ތައްޔާރަށް ހުރިކަމަށް އޭނާ ވަނީ ވިދާޅުވެފައެވެ. އަދި އިންތިޚާބުން ބަލިވި ނަމަވެސް ޕާޓީއަށް ޚިދްމަތް ކުރާނެ ކަމުގެ ފުރިހަމަ ޔަގީންކަން ޝިރާން, އެމް ޑީ ޕީ އެންމެހާ މެމްބަރުންނަށް ދެއްވައެވެ.\nއެމް ޑީ ޕީމަޑަވެލިދާއިރާގދ. އަތޮޅު\nހޯނޑެއްދޫގައި އަޅާފައިވާ ހައުސިންގ ޔުނިޓްތަކުގެ ހާލަތުދަށްވެ ޝަކުވާ ބޮޑުވެއްޖެ\nޖެންޑަރ އީކުއަލިޓީ އެކްޝަން ޕްލޭނަށް އަހުލުވެރިކުރުމަށް ގދ. ހޯނޑެއްދޫގައި ފޯރަމެއް ބާއްވައިފި\nހޯނޑެއްދޫގައި ފަހަން ދަސްކޮށްދިނުމުގެ ޕްރޮގްރާމެއް ފަށައިފި\nގދ. ގެ އިތުރު ދެރަށް މޮނިޓަރިނ އަށް\nކުރު ވާހަކަ: ހަހުރަޔާ


SunOnline: Rashu meehakah nuve Dhivehi rayyithakah vun maa buhdhiveri vaane: Nasheedh\nރަށު މީހަކަށް ނުވެ ދިވެހި ރައްޔިތަކަށް ވިއްޔާ މާ ބުއްދިވެރިވާނެ: ނަޝީދު\nނަޖާހު މަސްއޫދު 25 Jan 2020, 17:26\nއެމްޑީޕީއިން ލޯކަލް ކައުންސިލު އިންތިހާބާ ދިމާކޮށް އައްޑޫ ސިޓީ ކައުންސިލުގެ މެނިފެސްޓޯ ހެދުމަށް މިއަދު ފެށި ވޯކްޝޮޕުގައި ރައީސް ނަޝީދު ވާހަކަފުޅު ދައްކަވަނީ -- ފޮޓޯ/ އެމްޑީޕީ\nއެމްޑީޕީއިން މަސައްކަތް ކުރައްވަނީ ރާއްޖޭގައި ގަބީލާވަންތަކަމުގެ ސަގާފަތްތައް ނައްތާލަން ކަމަށް އެ ޕާޓީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nއެމްޑީޕީއިން ލޯކަލް ކައުންސިލު އިންތިހާބާ ދިމާކޮށް އައްޑޫ ސިޓީ ކައުންސިލުގެ މެނިފެސްޓޯ ހެދުމަށް މިއަދު ފެށި ވޯކްޝޮޕުގައި، އަވަށު ބޯޑުތައް ކައުންސިލުތަކުގެ ދަށަށް ގެނައުމާ ގުޅޭ ގޮތުން ހިތަދޫ ދެކުނު ދާއިރާގެ ކުރީގެ މެމްބަރު އަދި އައްޑޫ ސިޓީގެ މޭޔަރު ކަމަށް ވާދަ ކުރައްވާ އަލީ ނިޒާރު ކުރެއްވި ސުވާލަކަށް ޖަވާބު ދެއްވަމުން ނަޝީދު ވިދާޅުވީ އަވަށު ބޯޑުތައް ގަވައިދެއްގެ ތެރެއިން ގެނެވިދާނެ ކަމަށެވެ.\nއަވަށްތަކާ ބެހޭގޮތުން އިތުރަށް ވާހަކަފުޅު ދައްކަވަމުން ނަޝީދު ވިދާޅުވީ، މާލޭގައިވެސް އަވަށުގެ މައްސަލަ އެބަ އޮތް ކަމަށެވެ. އެގޮތުން ގަލޮޅަށް ހެންވޭރު ވަދެ، މައްޗަންގޮޅި ވަދެ "ގަޑުބަޑު"ވެފައިވާ ވާހަކަ ބައެއް މީހުން ދައްކާ ކަމަށް އެމަނިކުފާނު ވިދާޅުވިއެވެ.\nއެމަނިކުފާނު ވިދާޅުވީ، އެމްޑީޕީއަކީ ގަބީލާ ވަންތަކަމުން އަރައިގަންނަން މަސައްކަތް ކުރާ ބައެއް ކަމަށެވެ. އެހެންނަމަވެސް، އެކަމުން އަރައިނުގަނެވި އަދިވެސް ދުވަސްތަނެއް ނަގަމުންދާ ކަމަށް އެމަނިކުފާނު ވިދާޅުވިއެވެ.\n"ހަގީގަތުގައި އަޅުގަނޑުމެންނަކީ އެކަމުން ރާއްޖެ އަރައިގަނޭތޯ އުޅޭ ބައެއް. މި ގަބީލާ ވަންތަކަމުން. މި ރަށްރަށާއި، އަވަށް އަވަށާއި، މިކަންކަމުގެ ވާހަކަ ދެއްކުން ހުއްޓާލާތޯ އުޅޭ ބައެއް އަޅުގަނޑުމެންނަކީ. އެހެންނަމަވެސް، ދުވަސްތަކެއް ނަގަނީ،" ނަޝީދު ވިދާޅުވިއެވެ.\nމިހާރު ހުޅުދޫ އާއި މީދޫ އައްޑޫ ސިޓީއިން ވަކިވާން ޕެޓިޝަން ހުށަހަޅާފައިވާކަން އެމަނިކުފާނު ފާހަގަ ކުރެއްވި އެވެ. އެއީ ދެތިން މީހުން ހުށަހެޅި ޕެޓިޝަނެއް ކަމަށާއި ކޮންމެ މީހަކަށްވެސް ޕެޓިޝަނެއް ހުށަހެޅިދާނެ ކަމަށްވެސް ވިދާޅުވިއެވެ.\n"އަޅުގަނޑު ދަންނަވަން މި އުޅޭ ވާހަކަ އަކީ އަވަށް ވީހާވެސް ބޮޑަށް، ރަށް ވީހާވެސް ބޮޑަށް، ރަށުގެ މީހަކަށް ނުވެ އައްޑޫ ސިޓީ މީހަކަށްވެވި، ދިވެހި ރައްޔިތަކަށް ވިއްޔާ މާ ބުއްދިވެރި ވާނެ މި އަވަށު ބޯޑުތަކުގެ ބަދަލުގައި،" ނަޝީދު ވިދާޅުވިއެވެ.\nއައްޑޫ ސިޓީއިން މީދޫ އާއި ހުޅުދޫ ވަކިކޮށްދޭން ރައީސް އިބްރާޙިމް މުހައްމަދު ސޯލިހަށާއި، ރައްޔިތުންގެ މަޖިލީހަށްވެސް ބަޔަކު ވަނީ ޕެޓިޝަން ހުށަހަޅައިފައެވެ. އެކަމަށް އެ މީހުން އެދުނީ، އައްޑޫ ސިޓީގެ ތެރޭގައި ހުޅުމީދޫ އޮތުމުން، ލާމަރުކަޒީ ނިޒާމުގެ ދަށުން ލިބެން ޖެހޭ ހިދުމަތްތައް އެންމެ ފުރިހަމައަށް އެ ދެ ރަށަށް ނުލިބޭ ކަމަށް ބުނެއެވެ.